Kasrathu kuran enme rangalhee kon vagutheh?\nކަސްރަތު ކުރަން އެންމެ ރަނގަޅީ ކޮން ވަގުތެއް؟\nކަސްރަތު ކުރަން އެންމެ ރަނގަޅީ ހެނދުނު ހޭލައިގެން ސައި ބުއިމުގެ ކުރިންނެވެ. އޭރުން ސަރުބީ ވިރެން ފަސޭހަ ވާނެ އެވެ. އަދި އިންސިއުލިން އަށް ހަށިގަނޑު އިޖާބަ ދޭމިންވަރު އިތުރުވާނެ ކަމަށް ފަހުގެ ދިރާސާއަކުން ވަނީ ހާމަވެފަ އެވެ.\nޔުނިވަސިޓީ އޮފް ބާތު އެންޑް ބާމިންހަމްގެ މި ހޯދުމުން ދައްކާ ގޮތުގައި ކާ ގަޑި އާއި ކަސްރަތުކުރާ ގަޑި ބަދަލު ކުރުމުން ލޭގައި ހަކުރު ހުންނަ މިންވަރު ކޮންޓްރޯލް ކުރަން ފަސޭހަވެ އެވެ.\nހަ ހަފުތާއަށް ކުރިޔަށް ގެންދިޔަ މި ދިރާސާގައި ބައިވެރިކުރީ 30 ފިރިހެނުންނެވެ. މި އެންމެންނަކީ ވެސް ފަލަބަލި ޖެހިފައިވާ ކަމަށް ކަނޑައަޅާ މިންވަރަށް ފަލަ މީހުންނެވެ. މި މީހުން ދެ ގްރޫޕަކަށް ބަހާލައި އެއް ގްރޫޕަށް ހެނދުނުގެ ނާސްތާ ދިނީ ކަސްރަތު ކުރުމުގެ ކުރިންނެވެ. އަނެއް ގްރޫޕަށް ދިނީ ކަސްރަތު ކުރުމުގެ ފަހުންނެވެ.\nނަތީޖާ ދެއްކި ގޮތުން ހެނދުނު ސައި ބޮއިގެން ކަސްރަތު ކުރި މީހުންނަށް ވުރެ ހެނދުނު ނާސްތާގެ ކުރިން ކަސްރަތުކުރި މީހުންގެ ގައިން ސަރުބީ ވިރުނު މިންވަރު ދެ ގުނަ އިތުރުވީ ކަމަށް ސައިންސްވެރިން ބުނެފައި ވެއެވެ.\nސައިންސްވެރިން ބުނަނީ ސަރުބީތައް ވިރުން އިތުރުވީ ރޭގަނޑު ހަތަރު ދަމު ނުކައި ހުރެފައި ކަސްރަތުކުރުމުން އެ ގަޑީގައި އިންސިއުލިން ލެވެލް ދަށްވުމުންނެވެ. މާނައަކީ ކަސްރަތު ކުރުމުން އަންދަން ޖެހޭ ބައި ފެޓް ޓިޝޫތަކާއި މަސްތަކުން ބޭނުން ކުރުމެވެ.\nސައިންސްވެރިން ބުނާ ގޮތުގައި ކާ ގަޑިއާއި ކަސްރަތުކުރާ ގަޑިއަށް އެކަށީގެންވާ ބަދަލެއް ގެނެސްފިނަމަ ހީވެސް ނުކުރާ ވަރުގެ ރަނގަޅު ބަދަލެއް އިންސާނާގެ އާއްމު ސިއްހަތަށް ކުރާނެ އެވެ.\nމި ދިރާސާގައި ބައިވެރިކުރި ފިރިހެނުންގެ ތެރެއިން ހެނދުނު ސައި ބޮއިގެން ކަސްރަތު ކުރި މީހުންނަށް ވުރެ ސައި ނުބޮއި ކަސްރަތު ކުރި މީހުންގެ ހަށިގަނޑުން ސަރުބީ ވިރުނު މިންވަރު ހައިރާންވާހާ އިތުރުވީ ކަމަށް ރިޕޯޓުގައި ފާހަގަ ކޮށްފައި ވެއެވެ.\nއަދި ހެނދުނު ސައި ނުބޮއި ކަސްރަތުކުރި ގްރޫޕްގެ އިންސިއުލިން އުފެއްދުމުގެ ގާބިލްކަން ވެސް މާ ބޮޑަށް އިތުރު ވެފައި ވެއެވެ. މިއީ ވެސް ވަރަށް ހިތްހަމަޖެހޭ ނަތީޖާއެއް ކަމަށް ދިރާސާގައި ބުނެފައި ވެއެވެ.\nހަމައެކަނި ކާ ގަޑި ބަދަލު ކޮށްލައިގެން މިހާ އެދެވޭ ބަދަލެއް ސިއްހަތަށް ކުރުމަކީ ހީވެސް ނުކުރާ ކަހަލަ ކަމެކެވެ.\nހަ ހަފުތާ ވަންދެން ސައިންސްވެރިން ކުރިޔަށް ގެންދިޔަ ދިރާސާގައި ބައިވެރި ކުރި ކުރި މީހުންގެ ދެ ގްރޫޕް ވެސް ކޮށްފައިވަނީ އެއް ވައްތަރެއްގެ ކަސްރަތު ތަކެކެވެ. ހަމައެކަނި ތަފާތަކީ ސައި ބުއި ވަގުތެވެ. އެއްބަޔަކު ސައި ބުއިމުގެ ކުރިން ކަސްރަތު ކުރިއިރު އަނެއް ބަޔަކު ސައި ބުއީ ކަސްރަތު ކުރުމަށް ފަހުގައި ކަމެވެ.\nއެހެންކަމުން ސައިންސްވެރިން އިރުޝާދު ދެނީ ހެނދުނު ހޭލާ ގޮތަށް އެއްޗެއް ނުކައި ކަސްރަތު ކުރުމަކީ އެންމެ ފައިދާހުރި ގޮތް ކަމަށެވެ.


Farah Khan ge "Main Hoon Na" thajuriba\nފަރާ ޚާންގެ "މައި ހޫން ނާ" ތަޖުރިބާ\nފަރާ ޚާން ޑައިރެކް ޓްކުރި "މައި ހޫން ނާ" ރިލިޒްކުރިތާ 16 އަހަރު ފާއިތުވީއިރު ވެސް ފަރާއަށް އެ ފިލްމުގެ ހަނދާންތަކާ ދުރެއް ނުވެވެ އެވެ. ބޮކްސް އޮފީހުގައި ބޮޑު ތޫފާނެއް ގެނައި މި ފިލްމަކީ މުނިފޫހިފިލުވުމުގެ ގޮތުން ބަލާލަން އެންމެ ރަނގަޅު އެއް ފިލްމު ކަމުގައި ދުނިޔޭގައި ގިނަ ބަޔަކު ގަބޫލު ކުރެ އެވެ.\nފިލްމުގެ ބަތަލަކީ ޝާހްރުކް ޚާނެވެ. މިއީ ހަމަ ގައިމުވެސް އެތައް މިލިއަން މީހުންނެއް ފިލްމު ބަލަން ޝައުގުވެރިވި އެއް ސަބެބެވެ. ދެން އޮތީ މިއުޒިކެވެ. ފިލްމެއްގެ މިއުޒިކް ރީތިވެ ހިޓްވުމަކީ އެ ފިލްމަކަށް ކާމިޔާބު ލިބޭނެ ކަމުގެ 50 ޕަސެންޓް ގެރެންޓީއެކޭ ވެސް ބުނެވިދާނެ އެވެ. ކޮންމެއަކަސް "މައި ހޫން ނާ" ގެ އަލްބަމް އަކީ މުޅި އެ އަހަރުގެ ވެސް އެންމެ ރީތި އެންމެ ކާމިޔާބު އެއް އަލްބަމެވެ.\nފިލްމު ރިލީޒްކުރީ ސްކޫލް ބަންދު ދުވަސްވަރުގައި ކަމުން ފައިއިނދޭ ފުރާއިން ފިލްމު ބަލަން ސިނަމާތަކަށް މީހުން ދިޔަ އެވެ. ފުރަތަމަ ދުވަހު އެކަނިވެސް މި ފިލްމަށް 2.72 ކްރޯޑުގެ ވިޔަފާރިވި އެވެ. މީގެ 16 އަހަރު ކުރިޔާ ބަލާއިރު މިއީ ބޮޑު އަދަދެކެވެ.\nފިލްމު ބެލި ގިނަ ބަޔަކަށް އެންމެ ކަމުދިޔައީ ފިލްމުގެ އެކި ރޯލުތަކަށް ނަގާފައިވާ އެކްޓަރުން އެ ރޯލުތަކަށް ފިޓުކަމުންނެވެ.\nނަމަވެސް މި އެކްޓަރުން ރޯލުތަކަށް ހަމަޖައްސަން ފަރާއަށް ކުރަން ޖެހުނު މަސައްކަތް އެކަކަށް ވެސް ނޭނގެ އެވެ. އިންޑިޔާގެ ޓީވީ ޗެނަލަކަށް ދިން އިންޓަވިއު އެއްގައި ފަރާ ބުނީ ޝާހްރުކް އާއި އޭނާގެ ޒަމާންވީ އެކުވެރިކަމުގެ ސަބަބުން ފިލްމުގެ އެންމެ މުހިއްމު ކެރެކްޓާއަށް ޝާހްރުކް ނެގުން އޭނާއަށް އުނދަގޫ ކަމަކަށް ނުވި ކަމަށެވެ. ނަމަވެސް ދެ ވަނަ ލީޑަށް އެކްޓަރަކު ހޯދަން ވަރަށް އުނދަގޫ ވިއެވެ. ޒައިދު ޚާން މި ފިލްމުގައި ކުޅުނު ރޯލު ފުރަތަމަ ފަރާ ދޭން ބޭނުންވީ ރިތިކް ރޯޝަން އަށެވެ. "ކަހޯ ނާ ޕިޔާރް ހޭ" ކުޅުނު ދުވަސްވަރު ރިތިކް މި ރޯލު ކުޅެދޭން އެއްބަސް ވެސް ވިއެވެ. ނަމަވެސް އެ ފިލްމު ހިޓްވެ ރިތިކް ބޮޑު ސްޓާރަކަށް ވުމާއެކު ދެ ހީރޯއިން އުޅޭ ފިލްމުތަކުގައި ބައިވެރިވާން ރިތިކް ފަސް ޖެހުނެވެ.\nދެން ފަރާ އޭ ރޯލަށް ނަގަން ޚިޔާރުކުރީ ފަރްހާން އަޚްތަރެވެ. ނަމަވެސް އެ ދުވަސްވަރު ފަރްހާން އުޅެނީ ފިލްމު ޑައިރެކްޓް ކުރުމުގެ މަސައްކަތުގަ އެވެ. އެއްގޮތަކަށް ފިލްމު ކުޅުމުގެ ވިސްނުމެއް އޭރު އޭނާގެ ނެތެވެ. އަބީޝެކް ބައްޗަން އާއި ސުހައިލް ޚާނާ ވެސް ވާހަކަ ދެއްކި ކަމަށް ފަރާ ބުންޏެވެ.\nފަރާ ބުނި ގޮތުގައި "މައި ހޫން ނާ" ގެ ޝޫޓިން ފަށަން މަހަކާ ކައިރިވީއިރުވެސް އެ ފިލްމުގެ ދެ ވަނަ ބަތަލުގެ ރޯލަށް އެކްޓަރަކު ހަމައެއް ނުޖެހެ އެވެ. ޒައިދު ޚާނަށް ފިލްމު ދޭން ނިންމީ އޭނާ އާއި އީޝާ ޑެއޯލް ކުޅެފައިވާ "ޗުރާ ލިޔާ ހެއި ތުމްނޭ" ބަލާފަ އެވެ. އެ ފިލްމުގައި ޒައިދު އާއި އީޝާގެ އެކްޓިން ވަރަށް ފީކަޅާ ނަމަވެސް ޒައިދުގެ ކިބައިގައި ފަރާ އަޅައިގަންނަ ކަހަލަ ގޮތްތަކެއް ހުރީމަ ޒައިދު ޚިޔާރު ކުރީ އެވެ.\n"ޒައިދު ލައްވާ ފިލްމު ކުޅުވުމުގައި އަހަރެންނަށް ވަރަށް ތުރާތައް ކުރިމަތިވި. ފިލްމު ޝޮޓް ވެސް ރަނގަޅުވީ 32 ފަހަރުން،" ފަރާ ބުންޏެވެ.\nއަމްރިތާ ރާއޯ އަކީ ވެސް ފަރާގެ ފުރަތަމަ ޗޮއިސް އެއް ނޫނެވެ. އަމްރިތާ ކުޅުނު ރޯލަށް ފަރާ ބޭނުންވީ އައިޝާ ޓާކިއާ އެވެ. ނަމަވެސް އައިޝާ ވަގުތު ދޭނަމޭ ކިޔާފައި ނުދީ ގިނަ ދުވަސްތަކެއް ފާއިތުވެ ފިލްމު ޝޫޓިންގް ފަށަން 10 ދުވަހަށް ވީއިރުވެސް އެ ރޯލަށް ބަތަލާއެކު ހަމަ ނުޖެހިގެން އަމްރިތާ އަށް ފިލްމު ދިނީ އެވެ. އޭރު އަމްރިތާގެ ފިލްމުތަކުގެ ތެރެއިން ރިލީޒްވެފައިވަނީ ހަމައެކަނި "އިޝްގް ވިޝްގް" އެވެ. ވަރަށް ހިތްހަމަނުޖެހި ހުރެ އަމްރިތާ އަށް އެ ރޯލު ދިން ނަމަވެސް އޭނާ ފަރާ އުންމީދުކުރި ވަރަށް ވުރެ މާ ފުރިހަމަޔަށް ޕާފޯމްކުރިކަމަށް ފަރާ އެއްބަސްވި އެވެ.\nސުޝްމިތާ ސިންގްގެ ރޯލަށް އަބަދުވެސް ފަރާ ބޭނުންވީ ހަމަ ސުޝްމިތާ އެވެ. އެހެންވީމާ އޭނާ އެ ރޯލު ގަބޫލުކުރުމުން ފަރާ އަށް އެކަމާ ހާސްވާކަށް ނުޖެހުނެވެ. މި ފިލްމުގައި ފަރާގެ މަންމަ އާއި ކޮއްކޮ ސާޖިދު ވެސް ސައިޑް ރޯލުތަކުން އޭނާ ވަނީ ދައްކާލާފަ އެވެ.


Coronavirus fethuren feshee vaaluge sababunkan yageen: China ge scienceverin - One Online\nވުހާންގެ ހޮސްޕިޓަލެއްގައި ޑޮކްޓަރަކު ސީޓީ ސްކޭނެއް ބަލަނީ -- ފޮޓޯ/ ގެޓީ\nކޮރޯނާވައިރަސް ފެތުރެން ފެށީ ވާލުގެ ސަބަބުންކަން ޔަގީން: ޗައިނާގެ ސައިންސްވެރިން\nޗައިނާގެ ވުހާން އިން ފެތުރެން ފެށި ކޮރޯނާވައިރަސް އަކީ ވާލުގެ ކިބައިން ފެތުރެން ފެށި ވައިރަހެއް ކަމަށް އެގައުމުގެ ސައިންސްވެރިން ބުނެފިއެވެ.\nކޮރޯނާވައިރަސް އެންމެ ފުރަތަމަ ފެތުރެން ފެށި ދުވަސްވަރު ޗައިނާގެ ސައިންސްވެރިން ބުނެފައިވަނީ އެ ވައިރަހަކީ ވާލުގެ ކިބައިން ފެތުރެން ފެށި ވައިރަހެއް ކަމަށް ބެލެވޭ ކަމަށެވެ. ސައިންސްވެރިން އެއިރު އެހެން ބުނީ ކޮރޯނާވައިރަސް ޖެހޭ މީހުންގެ ހަށިގަނޑުން ހަމައެކަނި ވާލުގެ ގައިގައި ހުންނަ މާއްދާއެއް ފެންނާތީއެވެ.\nކޮރޯނާވައިރަސް އެންމެ ފުރަތަމަ ފެނުނީ ޗައިނާގެ ވުހާން ސިޓީގެ މަސް މާރުކޭޓެއްގެ ތެރެއިންނެވެ. އެ މާރުކޭޓުގައި ވާލު ސޫޕާއި، ވާލުގެ އެކި ބާވަތްތަކުގެ އިތުރުން އިންސާނުން އާންމުކޮށް ކެއުމުގައި ބޭނުން ނުކުރާ ޖަނަވާރާއި، ދޫނިތައް ވިއްކައެވެ.\nދާދި ފަހުން ޗައިނާގެ ސައިންސްވެރިން ކުރިއަށްގެންދިޔަ ދިރާސާތަކަށް ފަހު ބުނެފައިވަނީ ކޮރޯނާވައިރަސް އަކީ ވާލުގެ ޒަރީއާއިން ފެތުރެން ފެށި ވައިރަހެއް ކަމުގެ އިތުރު ހެކިތައް ލިބިފައިވާ ކަމަށެވެ. އެގޮތުން ކޮރޯނާވައިރަސްއަށް ޓެސްޓްކުރި ބައެއް މީހުންގެ ޖެނޯމް ސީކުއެންސް ވާލުގެ ޖެނޯމްއާއި 96 އިންސައްތަ އެއްގޮތް ކަމަށް ސައިންސްވެރިން ބުނެއެވެ.\nމިހާތަނަށް އެއްވެސް ފަރުވާއެއް ހޯދިފައިނުވާ ކޮރޯނާވައިރަސް ޖެހިގެން މުޅި ދުނިޔެއިން 362 މީހަކު ވަނީ މަރުވެފައެވެ. އަދި ދުނިޔޭގެ އެކި ކަންކޮޅުތަކުން 17،450 މީހުންނަށް ވަނީ އެ ވައިރަސް ޖެހިފައެވެ.\nގުޅޭ ޓެގު ސިއްހަތު ޗައިނާ ސައިންސް ކޮވިޑް 19\nރ. މީދޫގައި ހޯމް ކަރަންޓީނުގައި ހުރި މީހަކު މަރުވެއްޖެ\nގޮންޖެހުންތައް އެބަހުރި، އެކަމަކު ސިއްހީ ނިޒާމް އަންނަނީ ކުރިއެރުން ހޯދަމުން: މެޑިކަލް އެސޯސިއޭޝަން\nވަގުތީ ހިޔާގައި މިހާރު ތިބީ އެންމެ އާއިލާއެއް: ޖެންޑާ މިނިސްޓްރީ


Star eh ge Story: Hendhunu negee Shiela ge breakfast eh!\nޝީލާގެ "ޓޭސްޓް ބްރެކްފާސްޓް" ނެރެފި!\nފިލްމީ ތަރިންގެ ތެރެއިން ޝީލާ ނަޖީބު (ޝީލާ) އަކީ އާންމުންގެ މެދުގައި ވަރަށް މަގުބޫލު ތަރިއެކެވެ. ޝީލާއަކީ ކުރީގައި ގުނާލެވޭނެ ތަރިއެކެވެ. އޭނާގެ ނަމަށާއި ވިދުމަށް ފަނޑުކަމެއް ނައިސް ވިދާތާ އެތައް އަހަރެއް ވެއްޖެ އެވެ. ފިލްމީ މަސައްކަތްތަކުގެ އިތުރުން ޝީލާގެ ދިރިއުޅުމުގެ އެކި ކަންކަމަށް ވެސް ގިނަ ބައެއްގެ ކަޅި ހުއްޓޭ ފަހަރު އާދެ އެވެ. ޗުއްޓީ ދަތުރެއްގައި ރަށްރަށަށް ގޮސް ރަށްފުށުގެ ދިރިއުޅުމަށް ހޭނިލައި ޝީލާ ތައްޔާރުކޮށްލާ މީރު ކެއުން ތަކަކީ ގިނަ ބައެއްގެ ސަމާލުކަން އަތުލާ ކަމަކަށް ވެފައި އޮވެއެވެ. އަދި "މަނިކު-ޝީލާ" ކަޕުލްއަކީ ގިނަ ބަޔަކަށް ވަރަށް ލޯބި ކަޕުލްއަކަށް ވުމަކީ ވެސް މީހުން ހުއްޓިލައި އެ ދެމީހުންގެ ކަންކަން ބަލައިލަން ބޭނުވާ ސަބަބަކަށް ވެއެވެ.\nމީގެ ތެރެއިން މަނިކު އެއްފަރާތްކޮށްލާފައި މި "ވީކެންޑް" ގައި މިއޮތީ ޝީލާގެ އެކަނި ވާހަކައެކެވެ. ފިލްމީ ވާހަކައެއް ނޫނަސް އޯކޭ ނޫން ހެއްުޔެވެ؟ މިފަހަރު ޝީލާގެ ކެއްކުމުގެ ވާހަކަ އެވެ. ޝީލާއަކީ ކައްކަން މޮޅު، ރަހަ ލައްވާލައި ލޮނުހެޔޮވަރުކޮށްލަން ކުޅަދާނެ އަންހެނެއް ކަން ވަރަށް ގިނަ ބަޔަކަށް އެނގޭއިރު އެ ރަހަ ބަލައިލުން ވެސް ހަމަ އެންމެ ރަނގަޅެއް ނޫން ހެއްޔެވެ؟\nމަޝްހޫރު ފިލްމީ ތަރި ޝީލާ ނަޖީބް: ކުޑަކުޑަ ވިޔަފާރިއެއްގެ ގޮތިގައި ޝީލާ ހެނދުނަށް ބްރެކްފާސްޓް ތައްޔާރުކޮށްދޭން ފެށުމުން މީހުންގެ ސަމާލު ކަމަށް އައިސްފައިވޭ -- އަހުމަދު އަޝްހާދު އަބްދުﷲ (ޖެރީ) | އަވަސް\nޝީލާގެ ކެއްކުމުގެ ހުނަރު އެހެން ފިލްމީ ތަރިންނަށް އޮޅިފައެއް ނޯވެ އެވެ. ޝީލާ ބުނާ ގޮތުން ފިލްމީ ތަރިން ވެސް އަދި އޭނާގެ ދެ ފަރާތު އާއިލާއާ އެކުވެރިން އަބަދުވެސް އެންމެ އިންތިޒާރު ކުރަނީ އޭނާ ތައްުޔާރު ކުރާ ކެއުމަކަށެެވެ. އާއިލީ ގުޅުންތައް ބަދަހިކޮށް ރަހުމަތްތެރިންނާއެކު ވަގުތުކޮޅެއް ހޭދަކޮށްލުމުގެ ގޮތުން މަނިކާއި ޝީލާ ދިރިއުޅޭ ކުޑަކުޑަ ގޭގައި އަބަދުވެސް ވަރަށް ބޮޑުކޮށް ކެއުންތައް ބާއްވަ އެވެ. ގުޅުން ބަދަހި ކުރަން އެއީ އެންމެ ރަނގަޅު އެއް ގޮތެވެ. އެެހެންވެ ޝީލާ އާއި މަނިކު ވެސް ކައްކައި ރަހަ ދައްކަން ހާއްސަ ކަމެއް ދެ އެވެ.\nއަދި ކުދިންނާ އާއިލާގެ އެހެން މެންބަރުންނާއެކު "ވީކެންޑް" ދެ ދުވަހު ހެނދުނު ސަޔަށް ކޮންމެސް ތާކަށް ޖައްސާލުމަކީ ވެސް ދޭތެރެއަކުން އޮންނަ ކަމެކެވެ. އެފަދަ ދުވަހެއް އަޔަސް އާއިލާގެ ގިނަ މެންބަރުން ޝީލާ ގާތުގައި އެދޭ އެދުމެއް އޮވެއެވެ. އެއީ އަގެއް ކިޔާފައި ވިޔަސް "ވީކެންޑް" ދެ ދުވަހު ޝީލާގެ އަތުން ތައްޔާރުކޮށް ހެނދުނުގެ ސައި ލިބޭނެ ގޮތެއް ހަދައި ދިނުމެވެ.\nއެހެން ކިޔާ ކިޔާ، މިހާރު ޝީލާއަށް އައިޑިއާއެއް ލިބިއްޖެ އެވެ. ހެދި ގޮތަކީ އަމިއްލަ ދިރިއުޅުމުގެ ތެރެއަށް ވައްދާފައި އޮންނަ ކެއްކުންގަނޑުން ތަންކޮޅެއް ނަގައިގެން "ނާސްތާ" އެއް ތައްުޔާރު ކޮށްލައި "ޝީލާސް ޓޭސްޓް ބްރެކްފާސްޓް" ވިޔަފާރި ލޭބަލަކަށް ލައިގެން ހިނގާތޯ ބަލަައިލަން ނެރުނީ އެވެ. ޝީލާގެ އެ ރަހަތައް ބެލި އެންމެނަށް ވެސް ވަރަށް ކަމުދެ އެވެ. އެހެންވީމާ މިވީ ގޮތަކީ ޝީލާގެ "ބްރެކްފާސްޓް" ވެސް ހިޓަކަށްވީ އެވެ. ދެން އެކަމާ ވެސް މިއޮތީ ސީރިއަސްކޮށް އުޅެން ޖެހިފަ އެވެ.\n"އާއިލާގެ ކުދިން އަބަދުވެސް ބުނާނެ ޝީލައްތަ ތައްޔާރުކުރާ މަސްހުނި މާ މީރީއޭ! އެހެންވީމަ ހެނދުނަށް ސައި ހަދައިގެން ވިއްކަން ވީނުންހޭ... މަނިކުގެ ކޮއްކޮމެންގެ ބުނުމަކަަށް އަސްލު މިކަން މި ފެށުނީ،" ޝީލާ ތައްޔާރު ކޮށްދޭ ނާސްތާ "ޝީލާސް ޓޭސްޓް ބްރެކްފާސްޓް" ގެ ހިޔާލު އުފަންވި ގޮތް އޭނާ ބުނެދިނެވެ.\nޝީލާގެ ޓޭސްޓް ބްރެކްފާސްޓް ޕެކް: ހުކުރު، ހޮނިހިރު، ހޯމަ އަދި ބުދަ ދުވަހު ލިބޭނެ\nޝީލާއަކީ އަބަދުވެސް ތަރުތީބުން ކަން ކަން ކުރަން ޓޭބަލް ހަދާ މީހެކެވެ. ސްކޫލްގައި ވެސް ކިޔެވުމުގެ ރަސްމީ ޓައިމް ޓޭބަލްގެ އިތުރުން ނެށުމަށް ޓައިމް ޓޭބަލެއް ޑްރާމާއަށް ޓައިމް ޓޭބަލެއް ވަކިން ހަދައިގެން އުޅުނެވެ. މިހާރު މިއޮތީ ކެއްކުމުގެ މޫސުމެކެވެ. އެކަމަށް ވެސް ޝީލާ މި އޮންނަނީ ދުވަސް ޓޭބަލެއް ހަދާފަ އެވެ. އެ ޓޭބަލް ބުނެދޭ ގޮތުން ޝީލާގެ ނާސްތާ ނެރޭނީ ހުކުރު ހޮނިހިރު ހިނެމޭ "ވީކެންޑް" ޕެކާއި ހޯމަ އާއި ބުދަ ދުވަހަށް ނެރޭ "އޮފީސް ޕެކް" ބްރެކްފާސްޓެވެ.\nމި ދުވަސްތަކުގައި ހެނދުނު ހޭލައިގެން ޝީލާގެ "ޓޭސްޓް ބްރެކްފާސްޓް ޕެކް" އަތުޖެހޭތޯ ބަލަންވީ އެވެ. ޝީލާގެ ފިލްމެއް، ނެށުމެއް އެއް ފަހަރާ ބަލައިފީވިއްޔާ އަދި ހައެއްކަ ފަހަރާ ބަލަން ޖެހޭ ގޮތަށް މިއިން ބްރެކްފާސްޓެއްގެ ރަހަ އެއް ފަހަރާ ބަލައިފިތަ، ދެން އޯޑަރު ނުދީއެއް ނުހުރެވޭނެ އެވެ.\n"ފަށައިގަތްތާ އަދި މިވީ ދެ ހަފުތާއެއްހާ ދުވަސް. މިހާރު ވަރަށް ބޮޑަށް ވައިގައި ހިފައިހިފި،" ޝީލާ ބުންޏެވެ.\nޝީލާ ބުނި ގޮތުގައި މިހާރު ވެސް ވަރަށް ގިނަ ބަޔަކަށް އޭނާ ތައްޔާރުކުރާ ހެނދުނުގެ ސައި ރަނގަޅަށް ބޮވިފައި ވާނެ އެވެ. އެކަމާ އުފާވެ އެވެ. އެހެން ވަނީ ކެއްކުމަކީ އޭނާގެ ވަރަށް ބޮޑު ޝައުގަކަށް ވާތީ އެވެ. މީރު ކާއެއްޗެއް ތައްޔާރުކޮށް އާއިލާ މީހުންނާއި ރަހުމަތްތެރިންނަށް ދިނުމަކީ އޭނާއަށް ހާއްސަ އުފަލެއް ލިބޭ ކަމަކަށްވާތީ އެވެ. މިހާރު އެއީ އާމްދަނީއެއް ލިބޭ ކަމަކަށް ބަދަލު ކޮށްލެވުމުން މާ ބޮޑަށް ވެސް ޝީލާ އުފާވެ އެވެ.\nޝީލާގެ ބްރެކްފާސްޓް ޕެކޭޖްގައި ވަރަށް ގިނަ ބާވަތްތައް އޭނާ އަތުރަ އެވެ. ހިކި މަސްހުންޏާއި ރަތް މަސްހުންޏާއި ޑެވިލް ސޮސެޖާއި ގްރީންބީންސް އާއި ކުޅި ރިހާކުރާއި ތެލުލި ރިހާކުރާއި ބަށި އަދި މުގުރިހަ ވެސް ހިމެނެ އެވެ. މުޅި އަތުރާއިލުމުގައި 11 ބާވަތެއް ޝީލާ އެބަ ގެންގުޅެ އެވެ.\nޝީލާ ތައާރަފު ކުރި ދެ ޕޭކްޖްގެ ތެރެއިން ކޮންމެ ޕެކޭޖެއްގައި ބޭނުން ދެ ބާވަތެއް ހިމަނައި ދޭނެ އެވެ. އަދި އޭގެ ތެރެއަށް ފަސް ރޮށްޓާ، ބިސްގަނޑަކާއި ފޮނި ކާއެއްޗެއް ވެސް ލައިދޭނެ އެވެ. ޕެކޭޖް ފުރިހަމަ ކޮށްލަން ލިސްޓްގައި ހިމެނޭ ކޮންމެ ބާވަތެއް ވެސް އިތުރު ކޮށްލެވިދާނެ އެވެ. ވަރަށް ކުޑަ އަގެއްގައި ގިނަ ބާވަތްތަކެއް ހިމަނާލައިގެން މީރުކޮށް ހެނދުުގެ ސައެއް ބޯލެވޭނެ އެވެ. އެ ހުރިހާ ކަމަކަށް ވުރެ ހިތްހަމަޖެހުން ބޮޑު އެއް ކަމަކަށް ވާނީ ހެނދުނު ހޭލައިގެން ސީދާ ފިލްމީ ތަރި ޝީލާގެ ދެ އަތުން ތައްޔާރު ކުރި ބްރެކްފާސްޓެއް ނެގޭތީ ނޫން ހެއްުޔެވެ؟ މިވަރުގެ އުފަލެއް ދިވެއްސަކަށް ލިބޭނެ ހެއްޔެވެ؟ ހެނދުނު ތެދުވާއިރު ސައި އެ ހަދަނީ ޝީލާ ވިއްޔާ އެވެ!\nޝީލާގެ "އޮފީސް ޕެކް" ތައްޔާރުކޮށްފައި ވަނީ އޮފީސް މާހައުލަށް ހާއްސަކޮށެވެ. އެކަމަކު އަދި ހޯމަ ބުދަ ދުވަހު އެކަންޏެވެ. ވީކެންޑް ޕެކާއި އޮފީސް ޕެކަށް ވެސް އެއް ދުވަސް ކުރިން އޯޑަރު ދެވޭނެ އެވެ. އެ ދުވަހެއްގެ މެނޫގައި ހިމެނޭ ބާވަތްތައް ޝީލާގެ ފޭސްބުކް ޕޭކް އަދި އިންސްޓަގްރާމް ޕޭޖުން ފެންނަން ހުންނާނެ އެވެ. އެ ޕޭޖުން ގުޅާނެ ނަމްބަރެއް ވެސް އަތުޖެހޭނެ އެވެ.\nޝީލާ ބުނި ގޮތުގައި މާލެ ވިއްޔާ ކޮންމެ ސަރަހައްދަކަށް ވިޔަސް ޑެލިވަރީ ކޮށްދޭނެ އެވެ. ހުޅުމާލެ އަދި ވިލިމާލެއަށް ވެސް ޑެލިވަރީގެ ހިދުމަތް ދެއެވެ. އެކަމަކު އެ ދެ އަވަށަށް ޑެލިވަރީ ކޮށްދެވޭނީ 100 ރުފިޔާއިން މަތީގެ އޯޑަރުތަކެވެ.\nޝީލާގެ ޓޭސްޓް ބްރެކްފާސްޓް ޕެކްގައި ހިމެނޭ ބައެއް ތަކެތީގެ ޕްރިވިއުއެއް\nޝީލާ ބުނި ގޮތުގައި އޭނާގެ ބްރެކްފާސްޓް ޕެކްގައި ހިމެނޭ ހުރިހާ ބާވަތެއް ވެސް ތައްޔާރު ކުރަނީ އޭނާ އެވެ. ބޭނުން ވަނީ ވެސް އެގޮތެވެ. އަދި ބޭނުމީ ވީހާވެސް ތާޒާކޮށް ކަސްޓަމަރުންނާއި ހަމައަށް ފޯރުކޮށްދޭށެވެ. އެހެންވެ ދުރާލައި އެއްވެސް އެއްޗެއް ޝީލާ ތައްޔާރެއް ނުކުރެއެވެ. ކޮންމެ ބާވަތެއް ވެސް ތައްޔާރު ކުރަނީ ހެނދުނު ހެނދުނާ ބަދިގެއަށް ވަދެ ޝީލާގެ އަތުންނެވެ.\n"ހެނދުނު ތެދުވެ ހުރިހާ އެއްޗެއް ވެސް ތައްޔާރު ކުރަނީ. މިސާލަކަށް ރޭގަނޑު ކުޅިމަސް ހަދާފައި ހެނދުނު ހޫނުކޮށްލީމަ ރަހަ ތަފާތު ވެދާނެއޭ ހިތަށް އަރަނީ. އެހެންވީމަ ވަރަށް ހެނދުނާ ތެދުވެ ހުރިހާ އެއްޗެއް ވެސް ތައްޔާރު ކުރަނީ އަޅުގަނޑު،" ޝިލާ ބުންޏެވެ.\nޝީލާގެ އެންމެ ރީތީ އެވެނި ލަވައެކޭ، މިވެނި ނެށުމެކޭ ނޫނީ އެންމެ ކަމުދަނީ މިވެނި ފިލްމެކޭ ބުނާހެން "ޝީލާސް ޓޭސްޓް ބްރެކްފާސްޓް" ގައި މީހުނަށް އެންމެ ކަމުގޮސްގެން އުޅެނީ އޭނާ ތައްޔާރު ކޮށްލާ މާ މީރު މުގުރިހައެކެވެ. އެެންމެ ގިނަ މީހުންގެ ކޮމެންޓް ލިބެނީ ވެސް ޝީލާގެ މުގުރިހައަށެވެ. އެކަމަކު ބްރެކްފާސްޓްގައި ހިމެނޭ ހުރިހާ ބާވަތްތަކުގެ ލޮނު ވަރަށް ހެޔޮވަރެވެ. ރަހަ ވެސް ވަރަށް މީރެވެ.\n"ބައެއް މީހުން ގުޅާފައި ވެސް ބުނާނެ މުގުރިހަ ވަރަށް ތަފާތޭ... ވަރަށް މީރޭ. އަސްލު އަޅުގަނޑު މުގުރިހަ މި ކައްކަނީ މަންމަގެ ރެސިޕީއަކަށް. ވެދާނެ އެހެންވީމަ ކަމަށް އެހާ މީރު ވަނީ،"\nޝީލާގެ "ޓޭސްޓް ބްރެކްފާސްޓް" ގައި ހާއްސަ އެހެން ކަމެއްވެސް ފާހަގަ ކޮށްލެވެ އެވެ. އެއީ ހަވާދުގެ ތަފާތު ގިނަ ބާވަތްތައް ހިމެނިފައި ނުވުމެވެ. ޝީލާ ބުނި ގޮތުގައި ހެނދުނުގެ ވަގުތު ހަވާދުގެ ބާވަތްތައް މާ ގިނައިން ބޭނުން ކުރާނަމަ މީހުނަށް ވަރަށް އުނދަގޫތައް ކުރިމަތިވެ އެވެ.\n"އެހެންވީމަ ސޮސެޖް ވެސް ބަށިވެސް އަދި އެހެން ބާވަތްތައް ވެސް ތައްޔާރު މި ކުރަނީ ހަވާދުގެ ބާވަތްތައް ނުހިމަަނާ،"\nމި އައި ބަދަލަކުން ޝީލާ މިހާރު އުޅެނީ ވަރަށް ބޮޑަށް ކެއްކުމަށް ހުސްވެލައިގެނެވެ. އެކަމަކު ވަރަށް ބުރަ އެވެ. ކިތަންމެ ބުރަ މަސައްކަތެއް ނަމަވެސް އާންމުންގެ ސަޕޯޓް ލިބޭނަމަ އެ މަަސައްކަތުގައި ކުރިއަށް ދާން ހުރީ ތައްޔާރަށެވެ. މިހާރު ވެސް ލިބޭ ތަރުހީބު ބޮޑެވެ.\n"މީހުންނަށް ކަމުދާނަމަ މި މަސައްކަތުގައި ދެމި ހުންނާނަން އިރާދަ ކުރެއްވިއްޔާ. މިއީ ވަރަށް ކުރާ ހިތުން ކުރާ ކަމެއް. މީހުންގެ ކޮމެންޓްތައް ލިބުނީމަ އަސްލު ވަރަށް މޯޓިވޭޓްވް ވެސް ވެއްޖެ"\nފިރިމީހާ މަނިކުގެ އެހީތެރިކަމުގައި މިހާރު ފަށާފައިވާ ސައި ތައްޔާރުކޮށް ދިނުން ފުޅާ ކުރުމަކީ ވެސް ޝީލާގެ އުންމީދެކެވެ. އަދި ބްރެކްފާސްޓްގެ އިތުރުން ޑައިޓްފުޑް ހިމެނޭ މީލްތަކެއް ތައާރަފު ކުރުމުގެ ވިސްނުން ވެސް ގެންގުޅެ އެވެ.\nޝީލާގެ ޓޭސްޓް ބްރެކްފާސްޓް ޕެކް: ހުކުރު، ހޮނިހިރު، ހޯމަ އަދި ބުދަ ދުވަހު ލިބޭ\nއަދި މި އޮތީ ވެސް ސުވާލެކެވެ؛ ކެއްކުމާއި ސައި ހަދައި ދިނުމުގެ މަސައްކަތަށް މާ ބޮޑަށް ހިތްޖެހި އެކަމުގައި މާ ބިޒީވުމުން ޝީލާ ދެން ފިލްމީ ދާއިރާއިން ފެނިދާނެ ހެއްުޔެވެ؟\n"ފިލްމީ މަސައްކަތަށް މި އޮންނަނީ ވަރަށް ބޮޑު ލޯތްބެއް ޖެހިފައި. އެއީ ހޮބީއެއް އަބަދުވެސް. އެހެންވީމަ މި މަސައްކަތުގައި ދެމި ހުރި ނަމަަވެސް ފިލްމީ މަސައްކަތްތަކުން ފެންނާނެ. އެކަމަކު މި މަސައްކަތަށް ދެވޭ އިސްކަން ދެން ބޮޑުވެދާނެ،"\nޝީލާ ނަޖީބު ސްޓާރެއްގެ ސްޓޯރީ


ތަފާތުބޮޑު ނަތީޖާއަކުން ޓިއުނީޝިއާ ބަލިކޮށް ބެލްޖިއަމް ގްރޫޕް ޖީގެ އެއްވަނައަށް..\nފިފާ ވަރލްޑް ކަޕްގައި މިއަދު ހަވީރު ކުޅުނު ގްރޫޕް ޖީގެ މެޗު ތަފާތުބޮޑު ނަތީޖާއަކުން ބެލްޖިއަމް ކާމިޔާބުކޮށްފިއެވެ.\nމި މެޗު އެޓީމުން ކާމިޔާބުކުރީ 5-2 ލަނޑުންނެވެ.\nފުރަތަމަ ލަނޑު6ވަނަ މިނެޓުގައި ލިބުނު ޕެނަލްޓީއަކުން އެޒަން ހަޒާޑު ޖެހި އިރު، މި ހާފު ނިމުމުގެ ކުރިން ލުކާކޫ ވަނީ އިތުދު ދެލަނޑު ޖަހާ ލީޑު ފުޅާކޮށްފައެވެ. ލުކާކޫގެ ފުރަތަމަ ލަނޑު 16 ވަނަ މިނެޓުގައި ޖެހި އިރު، އޭނާގެ ދެވަނަ ލަނޑު ޖަހާފައިވަނީ ފުރަތަމަ ހާފުގެ އިތުރުވަގުތުގެ ގޮތުގައި ދެއްކި3މިނެޓު ހަމަވާން ސިކުންތުކޮޅަކަށްވެފައިވަނިކޮށެވެ\nއެހެެންނަމަވެސް ފުރަތަމަ ހާފުގައި ޓިއުނީޝިއާ އިންވެސް ވަނީ ލަނޑެއްޖަހާފައެވެ. މި ލަނޑު 18 ވަނަ މިނެޓުގައި ޖަހައިދިނީ ބްރޯންއެވެ.\nދެވަނަ ހާފު ފެށިގެން ޓިއުނީޝިއާ އިން ބެލްޖިއަމްގެ ގޯލަށް ދެތން ހަމަލާއެއް ފޮނުވާލިނަމަވެސް ސްކޯބޯޑަށް ބަދަލު ނުގެނެވެނީސް 51 ވަނަ މިނެޓުގައި ބެލްޖިއަމްގެ ކެޕްޓަން އެޒަން ހަޒާޑުވަނީ އިތުރު ލަނޑެއްޖަހާ ނަތީޖާ 4-1 އަށް ބަދަލުކޮށްފައެވެ.\nދެވަނަ ހާފުގައި ބެލްޖިއަމް އިން ވަނީ އެޓޭކިންގ ވަރުގަދަކޮށްފައެވެ. އަދި ޓިއުނީޝިއާގެ ގޯލަށް ފޮނުވަމުންދިޔަ ހަމަލާތަކުގެ ހުރަހަކަށްވީ ޓިއުނީޝިއާގެ ގޯލްކީޕަރެވެ. ނަމަވެސް 90 ވަނަ މިނެޓުގައި ބަޓްޝުއޭ ވަނީ ލަނޑެއް ޖަަހާ ބެލްޖިއަމްގެ ސްކޯ ފަހަކަށް ބަދަލުކޮށްފައެވެ.\nޓިިއުނީޝިއާ އިންވެސް ހިތްވަރު އެލުވާނުލާ ކުޅުމުގެ ނަތީޖާއަކަށްވީ 93 ވަނަ މިނެޓުގައި ކަޒްރީ ލަނޑެއް ޖަހާ 5-1އަށް ބަދަލުކުރުމެވެ. މެޗު ނިމުނީ މި ނަތީޖާގައި އޮވެއެވެ.\nގްރޫޕް ޖީގައި ބެލްޖިއަމް އެއްވަނައިގާ އޮތީ6ޕޮއިންޓާއެކުއެވެ. ދެވަނައިގާ އޮތް އިންގްލެންޑަށް3ޕޮއިންޓު ލިބިފައިވާ އިރު، ޕެނަމާ އަދި ޓިއުނީޝިއާއަށް ޕޮއިންޓެއް ނުލިބެއެވެ.\nމިއީ މި މުބާރާތުގައި އެންމެ ގިނަ ލަނޑު ފެނިގެންދިޔަ މެޗެވެ.\nމިރޭ 8 ޖަހާއިރު އާއި 11 ޖަހާއިރު ކުޅޭނީ ގްރޫޕް އެފްގެ ދެ މެޗެވެ. ފުރަތަމަ މެޗުގައި ސައުތް ކޮރެއާ އާއި މެކްސިކޯ ބައްދަލުކުރާ އިރު، ދެވަނަ މެޗުގައި ބައްދަލުކުރާނީ ސްވިޑްން އާއި ޖަރުމަން އެވެ.\nމި ގްރޫޕުގައި ހިމެނޭ ސްވިޑްން އަދި މެކްސިކޯއަށްވެސް3ޕޮއިންޓު ލިބިފައިވާ އިރު، ޖަރުމަން އަދި ސައުތް ކޮރެއާއަށް ޕޮއިންޓެއް ނުލިބެއެވެ.\nއެހެންކަމުން ސައުތު ކޮރެއާ އާއި ޖަރުމަން ބަލިވެއްޖެނަމަ، ކަރުތާފެނަށް ވެއްޓޭނެތީ މިރޭގެ ދެ މެޗަކީ ޖަރުމަަން އަދި ސައުތް ކޮރެއާއަށްވެސް މުހިންމު ދެމެޗެވެ.


Sweden Balikoh Spain Ehvanaigai Hama Jehilaifi – adduLIVE\nސްވިޑެން ބަލިކޮށް ސްޕެއިން އެއްވަނައިގައި ހަމަޖެހިލައިފި\nJun 11, 2019, 09:19 ހަސަން ރަޝީދު\nއަންނަ އަހަރު އޮންނަ ޔޫރޯ ފުޓްބޯޅަ މުބާރާތުގެ ކޮލިފިކޭޝަންގައި ރޭ ސްވިޑެންގެ މައްޗަށް 3-0 އިން ކުރި ހޯދާ ސްޕެއިން އިން ގްރޫޕްގެ އެއްވަނައިގައި ހަމަޖެހިލައިފިއެވެ.\nމި މޮޅާއެކު ގްރޫޕް އެފްގެ އެއްވަނައިގައި ސްޕެއިން މިހާރު އޮތީ 12 ޕޮއިންޓާ އެކުއެވެ. ދެވަނައިގައި އޮތް ރުމޭނިޔާ އަދި ތިންވަނައިގައި އޮތް ސްވިޑެން އަށް ހަތް ޕޮއިންޓު ލިބޭއިރު، ރުމޭނިޔާ އަށް ކުރި ލިބެނީ ގޯލުގެ ތަފާތުންނެވެ. ރުމޭނިޔާ އިން ރޭ ވަނީ މަލްޓާގެ މައްޗަށް 4-0 އިން ކުރި ހޯދާފައެވެ.\nސްޕެއިންގައި ރޭ ކުޅުނު މި މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައިނުވާއިރު މެޗުގެ 64 ވަނަ މިނެޓްގައި ސްޕެއިން އިން ވަނީ ލީޑު ނަގާފައެވެ. ސްޕެއިން އަށް ލިބުނު ޕެނަލްޓީ އަކުން މި ގޯލު ކާމިޔާބުކޮށްދިނީ ކެޕްޓަން ސާޖިއޯ ރާމޯސްއެވެ.\nސްޕެއިންގެ ދެވަނަ ގޯލަކީ ވެސް އެޓީމަށް ލިބުނު ޕެނަލްޓީއަކުން ކާމިޔާބުކުރި ގޯލެކެވެ. އެގޮތުން މެޗުގެ 85 ވަނަ މިނެޓްގައި މި ޕެނަލްޓީ ކާމިޔާބުކޮށްދީ ސްޕެއިންގެ ދެވަނަ ގޯލު ކާމިޔާބުކޮށްދިނީ އަލްވަރޯ މޮރާޓާއެވެ. ސްޕެއިންގެ ފަހު ގޯލު އޭގެ ދެ މިނެޓްފަހުން ކާމިޔާބުކޮށްދިނީ އޮޔާޒަބާލްއެވެ. މިއީ އޭނާ ގައުމީ ޓީމަށް ކާމިޔާބުކޮށްދިން ފުރަތަމަ ގޯލުވެސް މެއެވެ.\nކޮލިފިކޭޝަންގައި ސްޕެއިން އިން މިހާތަނަށް ހަތަރު މެޗު ކުޅެފައިވާއިރު، އެ ހަތަރު މެޗުން ވެސް އެޓީމު ވަނީ މޮޅުވެފައެވެ. ކޮލިފިކޭޝަންގައި ސްޕެއިން ދެން ބައްދަލުކުރާނީ ރޮމޭނިޔާއާއެވެ.


Gondi nulibunee haarijee siyaasathuge sababun: MDP\nއެމްޑީޕީގެ ރިޔާސީ ޓިކެޓު ރައީސް ނަޝީދާ ހަވާލު ކުރުމަށް ހަރުގޭގައި ބޭއްވި ހަފްލާއެއްގެ ތެރެއިން -- އަހުމަދު ޝުރާއު | އަވަސް\nއދ. ގެ ސަލާމަތީ މަޖިލީހަށް ދާއިމީ ނޫން މެމްބަރުން ހޮވުމަށް އިއްޔެ ބޭއްވި އިންތިހާބުގައި ރާއްޖެއަށް ނާކާމިޔާބުވީ މި ސަރުކާރުގެ ހާރިޖީ ސިޔާސަތުގެ ސަބަބުން ކަމަށް އެމްޑީޕީން ބުނެފި އެވެ.\nސަލާމަތީ މަޖިލީހުގެ މެމްބަރުން ހޮވުމަށް ރޭ އދ. ގެ ހެޑްކުއާޓަރުގައި ބޭއްވި ސިއްރު ވޯޓްގައި ވޯޓްލީ 190 ގައުމުގެ ތެރެއިން އިންޑޮނޭޝިޔާއަށް ލިބުނީ 144 ވޯޓެވެ. ރާއްޖެއަށް ލިބުނީ 46 ވޯޓެވެ. ގައުމަކަށް ސަލާމަތީ މަޖިލީހުގެ ގޮނޑި ކަށަވަރު ވާނީ އެންމެ މަދުވެގެން 120 ގައުމުގެ ވޯޓް ލިބިގެން އެވެ.\nއެކަމާ ގުޅިގެން އެމްޑީޕީން ނެރުނު ބަޔާނުގައި ބުނެފައިވަނީ، އދ. ގެ ސަލާމަތީ މަޖިލީހުގެ މެމްބަރުކަން ހޯދުމަށް ރާއްޖެއަށް އެންމެ ބޮޑު ފުރުސަތެއް ލިބުނު ފަހަރުގައި، އޭޝިޔާ ޕެސިފިކް ސަރަޙައްދުން އިންޑޮނޭޝިޔާއާ ވާދަކޮށް ނާކާމިޔާބު ވެފައިވަނީ ހައިރާންކުރުވަނިވި ނަތީޖާއަކުން ކަމަށެވެ. އަދި މި ސަރުކާރުން އދ. ގެ ސަލާމަތީ މަޖިލީހުގެ މެމްބަރުކަމަށް ރާއްޖެ ވާދަކުރުވައި މުޅި ދުނިޔޭގެ ކުރިމަތީގައި ރާއްޖެ ފަލީހަތް ކޮށްފައިވާތީ، އެކަމުގެ ކަންބޮޑުވާ ކަމަށެވެ.\n"... އިންޑޮނޭޝިއާ މީގެ ކުރިން ސަލާމަތީ މަޖިލީހުގެ މެމްބަރުކަމަށް ތިން ފަހަރެއްގެ މަތިން ހޮވިފައިވުމުގެ ސަބަބުން އާ ގައުމަކަށް މި ސަރަހައްދުން އެ ފުރުސަދު ލިބުމަކީ ވަރަށް ގާތްކަމަކަށްވީ ނަމަވެސް ރާއްޖެ އެވަނީ ނާކާމިޔާބާ ކުރިމަތިލާފަ، މި ނާކާމިޔާބު ލިބިފައިވަނީ އެކަމަށްޓަކައި ވަރަށް ބޮޑެތި ހަރަދުތަކެއް ދައުލަތުންކޮށް، ދިގު މުއްދަތަކަށް ވަރަށް ބޮޑަށް ކޭމްޕޭން ހިންގައި އަދި ސަރުކާރުގެ ޔަގީންކަން އޮތް މިންވަރުގެ ވާހަކަ ވަރަށް ބޮޑަށް ފަތުރާފައިވަނިކޮށް،" ބަޔާނުގައި ވެއެވެ.\nއެމްޑީޕީން ބުނީ، އެޕާޓީގެ ސަރުކާރުގައި 2009 ވަނަ އަހަރު އދ. ގެ އިންސާނީ ހައްގުތަކާބެހޭ މަޖިލީހަށް ރާއްޖެ ވާދަކޮށް ކާމިޔާބުކޮށްފައިވަނީ ރެކޯޑު އަދަދެއްކަމަށްވާ 185 ވޯޓުން ކަމަށާއި އެއަށްފަހު މަސައްކަތް ކުރަމުން ދިއައީ ސަލާމަތީ މަޖިލީހުގެ ގޮނޑި ވެސް ކާމިޔާބުކުރުމަށް ކަމަށެވެ. ނަމަވެސް ރާއްޖެއަށް ފަހިވަމުން ދިއަ އެފުރުސަތު ހުތުރު ގޮތަކަށް ނަގާލާފައި ވަނީ މި ސަރުކާރުން ކަމަށެވެ.\nބަލިވުމުގެ ސަބަބުތައް ކަމަށް ބަޔާންކޮށް އެމްޑީޕީން ބުނީ، މި ސަރުކާރުން އދ. ގެ މުއާހަދާތަކާއި ގަރާރުތަކަށް ބޯނުލެނބުމާއި ބައިނަލްއަގުވާމީ ހަމަތަކާއި މިންގަނޑުތަކުން ނެއްޓެމުންދިއުމާއި ސިޔާސީ ފަރާތްތައް މިނިވަން ކުރުމަށް ގޮވާލާ އދ. ގެ ގުނަންތަކުން ނިންމާފައިވާ ނިންމުންތަކަށް އިހްތިރާމް ނުކުރުމުގެ އިތުރުން ރާއްޖޭގެ ރައްޔިތުންގެ އިންސާނީ ހައްގުތަކަށް އަރައިގަންނަމުންދާދިއުންމުގެ ސަބަބު ކަމަށެވެ.\n"... ބައިނަލްއަގުވާމީ ދުނިޔެއާ ގުޅުން ކެނޑުމުގެ ދޯހަޅި ސިޔާސަތު ގެންގުޅުމާއި އިންޑިއާ ކަނޑުގެ ހަމަޖެހުން ނަގާލުމުގެ ޢަމަލުތައް ހިންގުމާއި ދީނުގެ ނަމުގައި އެކި ގައުމުތަކަށް ހަނގުރާމައަށް ދާ ދިވެހިން އުފައްދާ ތަނަކަށް ރާއްޖެ ހަދައި ހަރުކަށި ފިކުރުތަކަށް ޖާގަދިނުމާއި ކަޅުފައިސާ ދޮވުމާއި ސަރުކާރުން ހިންގާފައިވާ ބޮޑެތި ވައްކަންތަކާއި ހިޔާނާތުގެ ޖަރީމާތައް ހިމެނޭކަން ވެސް ކަށަވަރު،" ބަޔާނުގައި ވެއެވެ.


ފާފަކުރުމަށްފަހު އެހެން މީހެއްގެ ބޮލުގައި އެކަން އެޅުވުމަކީ ސުވަރުގެ ގެއްލިދާނެ ކަމެއް! އެއީ ބޮޑުވެގެންވާ ފާފައެއް!: މުފްތީ މެންކް\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 32 ސިކުންތު\nފާފައެއް ކުރުމަށްފަހު އެހެން މމީހެއްގެ ބޮލުގައި ފާފަކުރިކަން އެލުވުމަކީ ސުވަުރެ ގެއްލިދާނެ ފަދަ ކަމެކެވެ. އެއީ ނުބައިކަން ބޮޑުވެގެންވާ ފާފައެކެވެ. ނިސާ ސޫރަތުގެ 112 ވަނަ ޢާޔަތް ބަލާށެވެ. "އަދި، ކުށެއް ނުވަތަ ފާފައެއްކޮށް (އެކަމުގެ) ކުށެއްނެތް މީހެއްގައި އެކަން އަޅުވާ މީހާ (ދަންނާށެވެ!) ފަހެ، އެމީހާ ބޮޑުވެގެންވާ ދޮގަކާއި، ފާޅުވެގެންވާ ފާފައެއް އުފުލައިފިކަން ކަށަވަރެވެ."\nމީސްތަކުންނޭވެ! ކޮންމެ މީހަކަށްވެސް ފާފައެއް ކުރެވިދާނެއެވެ! ފާފައެއް ކުރެވިއްޖެ ނަމަ އަވަހަށް ތައުބާވާށެވެ! އެކަމުގެ ޒިންމާ މިދުނިޔޭގައިވެސް އުފުލާށެވެ! ތެދުބަހުން ބުނެ ކުށަށް އިއްތިރާފްވާށެވެ! ހަމަ އެއާއެކު ފާފަ ނުކުރާ މީހުންގެ ބޮލުގައި އިލްޒާމްތައް އަޅުވައި ނުހަދާށެވެ! ތިމާއަށް ޔަޤީން ނުވާ ކަންކަމުގެ ވާހަކަ ނުދައްކާށެވެ! ދައކާނެ ވާހަކައެއް ނެތިއްޖެ ނަމަ ހަނު ހުންނާށެވެ! ކޮންމެހެން ވާހަކައެއް ދައްކަން ވެއްޖެ ނަމަ ތިމާއަށް ފައިދާހުރި ކަމެއްގެ ވާހަކަ ނޫނީ ނުދައްކާށެވެ.\nތިމާއަށް ފައިދާހުރި ކަމެކެވެ މިބުނަނީ މިދުނިޔޭގައި ފައިދާކުރާނެ ކަންކަމުގެ ވާހަކައެއް ނޫނެވެ. އާޚިރަތް ދުވަހު ފައިދާކުރާނެ ކަންކަމުގެ ވާހަކައެވެ. އެވާހަކައެއް ދެއްކުމުން ތިމާއަށް ސަވާބު ދެއްވަވާނެ ވާހަކައެވެ. ﷲ ތަޢާލާގެ ޙަޟްރަތުގައި ތިމާގެ ދަރަޖަ އުފުލި މަތިވެރިވެގެންދާނެ ވާހަކައަށެވެ.\nނަރަކައިން ސަލާށމަތްވުމަށް އެދޭ މީހާ އަނގަ ބަންދުކޮށްގެން ހުންނަން، ބޭކާރު ވާހަކަތައް ނުދައްކަން ރަސޫލް (ޞޢވ) ޙަދީޘްފުޅު ކުރައްވަވާފައި އެވަނީ މި ސަބަބަށްޓަކައެވެ. ނިކަން ބުނެބަލާށެވެ! މިއަދު ސޯޝަލް މީޑިއާގައި ދުވާލު އަމިއްލައަށް ބުނެވޭ ބަސްތަކުގެ ސަބަބުން ރޭގަނޑު ހިތާމަކުރަން ޖެހެނީ ކިތައް މީހުންނަށް ހެއްޔެވެ؟ އެއިރު އޮންނަނީ ވާނެ ހުރިހާ ކަމެއް ވެ ނިމިފައެވެ. ލިބޭނެ ހުރިހާ ގެއްލުމެއް ލިބި ނިމިފައެވެ.\nނިކަން ވިސްނައިލަބަލާށެވެ! އެއް ގޭގައި އެކީ އުޅެމުން ތިމާއަށް ކުރެވޭ ކުދިކުދި ކަންކަން ބޮލުން ނައްޓާލައި އަޚާގެ ނުވަތަ އުޚުތާގެ ބޮލުގައި އެބަ އަޅުވަމުއެވެ. މިހުންނަނީ އާދައިގެ ކަންކަން ކަމުގައި ދެކޭ މީހުން މިއަދު މަދެއް ނޫނެވެ! އެއީ އެއްވެސް ކަމެއް ނޫން ކަމަށް މިއަދު ޤަބޫލުކުރެވުނު ނަމަވެސް އާޚީރަތް ދުވަހު އެކަންކަންވެސް އެމީހަކާއި ބައްދަލުކުރަނީ މީހަކަސް ކުރި ބޮޑެތި އަނިޔާގެ ގޮތުގައެވެ. ފާފައިގެ ގޮތުގައެވެ. ވީމާ ވިސްނުންތެރިވާށެވެ! އާޚިރަތް ދުވަހަށް ބިރުވެތިވާށެވެ!\nނަމާދުގަ ކުރެވޭ ކުށްތައް އިޞްލާޙްކޮށްލައްވަން މި ވީޑިއޯ ބައްލަވާ ލައްވާ!\nފޭރާމުން އިސްރާފުކުރި ނަމަވެސް އެވެވެނީ ޝައިޠާނާގެ އަޚަކަށް! އެއީ ބިރުހުރި ކަމެއް!\nއަޢުރަ ނިވާ ނުކުރާ އަންހެނުންނަށް: އިމުން ބޭރުވުމުގެ ޙުކުމް ޤުރްއާނުގައި ވަރަށް ސާފެވެ!


Nasheed Ge Angaiga Kithah Dhoo Ebaoeh Tho Wadde Suvaalkurahvaifi - Vaguthu\nނަޝީދުގެ އަނގަފުޅުތެރޭ ކިތައް ދޫ އެބައޮތްތޯ ވައްޑެ ސުވާލުކުރައްވައިފި\nކުރީގެ ރައީސް މުހައްމަދު ނަޝީދުގެ އަނގަފުޅުތެރޭ ކިތައް ދޫ އެބައޮތްތޯ ތުލުސްދޫ ދާއިރާގެ ކުރީގެ މެންބަރު މުހައްމަދު ވަހީދު އިބްރާހިމް (ލޯޔަރު ވައްޑެ) ސުވާލު ކުރައްވައިފިއެވެ.\nވަޑެއް މިސުވާލު ކުރެއްވީ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓް ދިފާޢު ކުރައްވަން ނަޝީދު ރޭ ދެއްކެވި ވާހަކަފުޅަށް އިޝާރާތްކުރައްވާ ކުރެއްވި ޓްވީޓެއްގައެވެ.\nވައްޑެ ވަނީ އެމްޑީއެންގެ ރިޕޯޓް ދިފާޢު ކުރައްވަން ހައްދަވައިގެން ވިދާޅުވެވޭ ނުވެވޭ އެއްޗެއް އެނގިވަޑައި ގަންނަވާތޯ ވެސް ސުވާލު ކުރައްވާފައެވެ.\n"سبحانالله! ރައީސް ނަޝީދުގެ އަނގަފުޅުތެރޭ ކިތައް ދޫ އެބައޮތްތޯ.؟ ތި އޮޅުވާލަނީ ކާކަށް ތޯއެވެ؟ މަނިކުފާނު ޤަބޫލު ކުރެވިއަސް ނުކުރެއްވިއަސް މާތް اللهއަށް އޮޅުވައެއް ނުލެވޭނެ. އެމްޑީއެންގެ ރިޕޯޓް ދިފާއުކުރައްވަން ހައްދަވައިގެން ވިދާޅުވެވޭ ނުވެވޭ އެއްޗެއް އެނގިވަޑައި ގަންނަވާތޯ؟" ވައްޑެގެ ޓްވީޓްގައި ވިދާޅުވިއެވެ.\nسبحانالله! ރައީސް @MohamedNasheed ގެ އަނގަފުޅުތެރޭ ކިތައް ދޫ އެބައޮތްތޯ.؟ ތި އޮޅުވާލަނީ ކާކަށް ތޯއެވެ.؟ މަނިކުފާނު ޤަބޫލު ކުރެވިއަސް ނުކުރެއްވިަސް މާތް اللهއަށް އޮޅުވައެއް ނުލެވޭނެ. MDN ގެ ރިޕޯޓް ދިފާއުކުރައްވަން ހައްދަވައިގެން ވިދާޅުވެވޭ ނުވެވޭ އެއްޗެއް އެނގިވަޑައި ގަންނަވާތޯ؟ https://t.co/L0L4Tok8mV\n— Mohamed Waheed Ibrahim (@Lawyer_Waddey) October 9, 2019\nއެތައް އިލްމުވެރިންނަކާއި އާއްމުންގެ ނުރުހުން އަމާޒުވެފައިވާ އެމްޑީއެންގެ ރިޕޯޓްގެ ދިފާޢުގައި ނަޝީދު ރޭ ވެސް ވަނީ ގިނަ ވާހަކަފުޅުތަކެއް ވިދާޅުވެފައެވެ.\nރޭ ނަޝީދު މަސައްކަތް ކުރެއްވީ އެމްޑީއެންގެ ރިޕޯޓްގައި އިސްލާމްދީނުގެ އަސްލުތަކާއި ހިލާފު އެތައް ވާހަކައެއް ލިޔެފައި ވަނީ "އޮޅިގެން ނުވަތަ ނޭނގިގެން" ކުރެވިފައިވާ ކަމެއްކަން ސާބިތުކޮށްދިނުމަށެވެ.\nނަމަވެސް އެމްޑީއެންގެ ރިޕޯޓްގައި އިސްލާމްދީނުގެ އަސްލުތަކާއި ހިލާފު އެތައް ވާހަކައަކާއި ކީރިތި ޤުރުއާނާއި ރަސޫލާގެ ސުންނަތުން ސާބިތުވާ އެތައް ކަމަކާއި ކަނޑައެޅިގެން ދެކޮޅު ހަދާ، އެކަންކަމަށް ފާޑުކިޔާފައިވަނީ ނޭނގިގެން ނުވަތަ އޮޅިގެން ކަމަށް ގަބޫލުނުކުރެވޭ ކަމަށް ރާއްޖޭގެ ގިނަ އިލްމުވެރިން ވިދާޅުވެއެވެ.\nސްކޫލް ވިއްކާލަން ދަރިވަރަކު މަސައްކަތް ކޮށްފި\nއޮކްޓޯބަރ 10, 2019 08:51\nއޮކްޓޯބަރ 10, 2019 08:52\nއަގަފުޅާއި ދޫފުޅު ނޭގިދޯ ސަނާކިޔަމން ނިކުންނެވީ ...\nއޮކްޓޯބަރ 10, 2019 10:38\nވަހީދުވެސް ތަފާތު މުނާސަބަތު ދައްކާ ވާހަކަ ތަފާތު. ވައްޑޭ އޮތީ ކިތައްދޫކަމާމެދުވެސް ސުވާލު އުފެދޭ\nއޮކްޓޯބަރ 10, 2019 08:58\nފަހަރެއްގަ އިމްރާން އަށް އެނގިދާނެ ކިތައްދޫކަމެއް ނަސީދު އަނގައިގައޮތީ. އިމްރާނު ގާތު އަހާލަބަލަ.\nއޮކްޓޯބަރ 10, 2019 09:02\nއޮކްޓޯބަރ 10, 2019 09:03\nނަޝީދުގެ އަނގަފުޅުގަ ވާނެދެދޫ އެކެއް އިގިރޭސި ކިރިސްތިޔަން ދުލަކާ ދޭ ހިންދީ ބުޑިސްޓް ދުލަކާ މިދެދޫ އިރުވަރައް ބަދަލުވާނެ\nމއަދުގެ އިދިކޮޅުފަރާތަތަކުން ހިމޭނުންތިިނަމަ މިވެރިކަމުގެ މިއަދާހަމަޔަށް އައިއިރު މި ރާއްޖެއިން އިސްލާމްދީން އޮތީހީ ފޮހެވިފަ! ކަލޭވެސް ތީ ........؟؟؟؟\nއޮކްޓޯބަރ 10, 2019 09:11\nތިސުވާލު ވައްޑޭ ކުރަންވަންވީ މިއަދުތޯ ވައްޑޭއަކަށް އެގިވަޑައެއް ނުގަންނަވާދެއްތޯ ނަޝީދުއަކީ އެކިފަހަރު އެކިގޮތަށް ވާހަކަދައްކާބޭފުޅެއްކަމެއް މިއަދު ވައްޑޭއަށް ތިކަން އިހުސާސް ކުރެވުނީތީ ވަރަށް އުފާކޮށްފިން\nމުސްލިމުން އިސްމް ދީނަށް ނަސުރުދޭން ނިކުންނަން ޖެހިއްޖެ\nއޮކްޓޯބަރ 10, 2019 09:13\nތިކަން އެއްމެރަގަޅަށް އެގޭނެހެން ހީވަނީ ރައިސް މައުމޫނަށާއި ޤަސިމް އިބުރާހިމްގެ އިތުރުން ސެއިހު އިމްރާނަށް\nއޮކްޓޯބަރ 10, 2019 09:15\nއަގަފުޅޭ ދޫފުޅޭ ކިޔަކިޔާ ތިބޭ ކަލޭމެން. މުޅިގައުމު ފަސާދަކުރާތަނަކީ ތިޔަ ކުނޫޒު ޖަގަހަ.\nއޮކްޓޯބަރ 10, 2019 10:40\nތިބުނީ ހަމަ ރަނގަޅަށް.\nއޮކްޓޯބަރ 10, 2019 09:18\nއެންމެ ފުރަތަ އަމިއްލަ މީހާގެ އަގައިގެ ހާލަތާމެދު ވިސްނާބަލާށެވެ. ތިމާއަށް ލިބެން އޮތް މޮޅެއް ހޯދުމަށް ކޮންމެ ފަދަ ކަމެއްވެސް ވައްޑޭމެން ކޮށްފާނެކަން ޤާއިމުވެސް އަހަރަމެނަށް މިހާރު ޔަޤީން ވެއެވެ. ހަމަކަނި ކުރަންޖެހޭހާވެސް ކަމަކީ ހަކުރު ދިނުމެވެ. އޭރުން ބޮޑުބޭބެ އަށްވީއެވެ. މިފަދަ މީހުން އަގައިގަ މަލަން އަޅައިގެން ދޫ ތައް ހިމާޔަތްކޮށްގެން ތިބުމަކީ އެހެން މީހުން ތިމީހުންނަށް ކުރާ ފުރައްސާރައިން ސަލާމަތް ވެވެން އޮތް ރަގަޅު މަގެކެވެ.\nއެމްޑީއެން އުވާލަން ވީ.. ނަޝީދު އެ ލާދީނީ ޖަމިއްޔާ ދިފާއު ކުރާނެއް ކަމެއް ނެތް.... ނަޝީދު އަށް ވޯޓް ދިނީ އެމްޑީޕީގެ މުސްލިމުން.... ހަދުމަފުޅު ބަހައްޓަވާތި\nއޮކްޓޯބަރ 10, 2019 11:14\nނުހުންނާނެ މިހާރަކު !!!!\nލޯޔަރު ވައްޑެ އަޅުގަޑުގެ މެސެޖް ﷲ އިރާދަފުޅާއެ މަނިކުފާނުއަށް ރައްދުވާނެ ކަމުގެ ޔަގީން ކަމާއިއެކު ދަންނަވަށް. މާފުކުރާށޭ މާފުދޭށޭ މިގައުމާއި، އިސްލާދީ ހިމާޔާށް ކުރަން މަސައްކަތް ކޮއްދީ. ދިވެހިރައްޔަތެއްފަދައިން އާދޭސް ކުރަން.\nއޮކްޓޯބަރ 10, 2019 09:31\nލޯޔަރު ވައްޑޭގެ ކިތައް ދޫ އެބައޮތްތޯ.. ނަޝީދަށް ސަނާކިޔާފަ ، ސޭޓްކައިރިއަށް އާދެވުނީމަ ބަވާފަ.. ތީތޯ އިންސާނުން އުޅެންވާ ގޮތަކީ.\nއޮކްޓޯބަރ 10, 2019 09:50\nވައްޑޭއަކީވެސް ނަޝީދު މާ ރަގަޅުވެގެން ސަނާކިޔަމުން ދުވި މީހެއް. މިއަދު ނަޝީދަށް ލިބެގެންވަނީ ކިތަށް ދޫކަން ބަލަން ބޭނުންނަމަ ވައްޑޭ ގޮސް ނަޝީދުގެ އަނގަފުޅަށް އަތްބާނައިގެން ރަގަޅަށް ބަލާބަލަ!\nއޮކްޓޯބަރ 10, 2019 10:07\nވައްޑެމީ އަނެއްކާ އަވަރު މީހަކީބާ\nއޮކްޓޯބަރ 10, 2019 10:13\nދޮގުހަދަން ދުލެއް. ޕާޓީގެ އާއްމުންނާ ވާހަކަދައްކަން ދުލެއް. ރައްޔިތުން މަޖުލީހުގަ ވާހަކަ ދައްކަން ދުލެއް. އެމްޑީޕީ ގައުމީ މަޖުލީހުގަ ވާހަކަ ދައްކަން ދުލެއް. ކެމްޕޭނުކުރަން ދުލެއް. ޒިނޭކުރާވާހަކަ ދައްކަން ދުލެއް. ލައިލާއާ ވާހަކަ ދައްކަން ދުލެއް. މާރިޔާއާ ވާހަކަ ދައްކަން ދުލެއް. ގަންޖާ މުޅި އަނގައިގަ ހުރީ ހުސްދޫ\nއޮކްޓޯބަރ 10, 2019 10:23\nޙެހެ ލާރި ކޮޅު ލިބޭ ދިމާލަކަށް ނޫންތޯ ދާނީ މިހާރު މުސާރަ ލިބޭނެ އެހެން ވީމަ އޯކެ ނުން\nއޮކްޓޯބަރ 10, 2019 10:32\nއެންމެ ކުޅަދުންވަންތަ ﷲ ދެނެވޮޑިގެންވަނީ އެމަނިކުފާނު ގެންގުޅުންވަނީ ކިތަށް ދޫކަމެއް ! ﷲ ގެ ކުޅަދުންވަންތަކަމާއިއެވެ. ! ހިތާމަ އަކީ ލޯޔަރވައްޑެމެންނަށް ތިޔަ ކަންތައް ފަހުމްވީލެއް ލަސްކަން !! ވިސްނުމަށް ގެންނަވާ މިހާރުވެސް އެމަކުނުފާނުގެ އަނގަފުޅުން ކިހާވަރަކަށް ތިޔަ ރިޕޯޓެއްގައި ލިޔެގެން އުޅޭ އެއްޗެއް ދިވެހި އަދި މުސްލިމް ރައްޔިތުންނަށް އޮޅުވާލުމަށް އެބަ ވާހަަކަ ބަދަލު ކުރައްވާ !! މިހާރު އެ މަކުނުފާނު އެ ވިދާޅުވަނީ ފަރަންޖީ ބަހުން ލިޔަން ހަދައިގެން އޭގެ މާނަ ކުރެވުނުގޮތޭ !! ހަބޭސްކަމަކީ އެނާ އެވިދާޅުވާ ކޮންމެ އެއްޗެއްވެސް ޤަބޫލުް ކުރާވެސް ހާދަ މީހުންނެކޭ މި އުޅެނީ !! އަޅުގަނޑުމެން އެންމެނަށްވެސް މިވިސްނޭ ގޮތަކީ ﷲ ގެ މަގުގައި ހެޔޮވިސްނުމް މިންވަރުކުރައްވައި މި ކުޑަކުޑަ އިސްލާމީ ދަޢުލަތަށް އަމަން އަމާންކަމާއި ރައްކާތެރިކަން މިންވަރު ކުރައްވާށިއެވެ. އާމީން ... އިންޝާ ﷲ\nއޮކްޓޯބަރ 10, 2019 11:09\nއިގިރޭސި ނޭގިގެން ނެއް ނޫން. ހަމަ ބޭރުމީހުން ބޭނުން ވާ ގޮތައް ލީޔުނީ. އިހަކައްދުވަހު ނެރުނު ސްޓްރެތޓެޖިކް ޕްލޭންވެސް ހަމަ އެފަދަ. އިސްލާމް ދީން އަކީ ދިވެހި ރާއްޖޭގަ "ފެއިތް" އެއްނޫން. އެއީ "ރިލިޖަން". ރިލިޖަން އާ ފެއިތް ގެތަފާތު ނޭގިގެން ނެއް ނޫން ފެއިތް ލިޔުނީކީ. ދިވެހިންނައް އޮޅުވާލަން ވެގެން. 3.6 ވަނަ ޕޮއިންޓް ބައްލަވާ. ހުސް މަކަރާ އޮޅުވާލުން.\nއޮކްޓޯބަރ 10, 2019 12:04\nވައްޑޭ ނަޝީދު އަނގަ ފުޅުތެރޭ ދެދުލެއް އެބައޮތް!\nއެއީ ކުޑަދުލާ ބޮޑުދޫ!\nއެއްދޫ ހިމޭނުން އޮތްއިރު އަނެއްދޫ!\nދެދުލުގެ ހުރިހާ ނުބާކަން ދައްކަވަމުން އެގެންދަނީ!\nއެންމެފުރަތަމަ ދީނަށް ފުރައްސާރަކުރީ (އެބުދުދޮންބެ) ވީމާ ދިވެހިރައްޔިތުކަން ނަސީދު އަތުން ނަންގަވާ!\nއޮކްޓޯބަރ 10, 2019 14:07\nޜިޕޯޓް ލިޔުނީ ނަސީދު ނޫން ބާ؟\nއޮކްޓޯބަރ 10, 2019 16:13\nކުޑަދޫ ބޮޑު ދޫ ދެދޫ ދެއްވީމަތާ ވަހީދުއައްވެސް ތިގޮތައއ ވާހަކަ ދެއްކެނީ އކި ފޮޑިޔަމް ތަކުގަ އެކިގޮތައއ\nއޮކްޓޯބަރ 10, 2019 17:20


High court ge aa2Fandiyaarun huvaa kuravvaifi\nއާ ދެ ފަނޑިޔާރުން ހުވާ ކުރެއްވުމަށް ބޭއްވި ރަސްމިއްޔާތުގެ ތެރެއިން - އަވަސް ފޮޓޯ: އަބްދުﷲ ޝަފީއު\nޖުޑީޝަލް ސާވިސް ކޮމިޝަން (ޖޭއެސްސީ)އިން ހައިކޯޓަށް އަލަށް އައްޔަން ކުރެއްވި ދެ ފަނޑިޔާރުން މިރޭ ހުވާ ކުރައްވައި މަގާމާ ހަވާލުވެވަޑައިގެންފި އެވެ.\nހައިކޯޓުގެ ފަނޑިޔާރު ކަމުގެ ހުވާ ކުރައްވާފައިވަނީ ސިވިލް ކޯޓުގެ ގާޒީންގެ ގޮތުގައި ތިއްބެވި ހާތިފް ހިލްމީ އާއި ހުސެއިން މަޒީދެވެ.\nއެ ދެ ބޭފުޅުންނަށް ހުވާލައިދެއްވީ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އެވެ. މަގާމު ލިޔުން ހަވާލު ކުރެއްވީ ސުޕްރީމް ކޯޓުގެ ފަނޑިޔާރު އަދި ޖޭއެސްސީގެ ރައީސް އަބްދުﷲ އަރީފެވެ.\nހުވާ ކުރެއްވުމަށް ޖޭއެސްސީގައި މިރޭ ބޭއްވި ރަސްމިއްޔާތުގައި ރައްޔިތުންގެ މަޖިލީހުގެ ރައީސް އަދި ޖޭއެސްސީގެ މެންބަރު މުހައްމަދު ނަޝީދު ވެސް ބައިވެރިވެވަޑައިގެންނެވި އެވެ. އަދި ޖޭއެސްސީގެ އެހެން މެންބަރުންނާއި ސުޕްރީމް ކޯޓާއި ހައިކޯޓުގެ ބައެއް ފަނޑިޔާރުންނާއި ސްޕީރިއާ ބައެއް ކޯޓުތަކުގެ އިސް ގާޒީން ބައިވެރިވެވަޑައިގެންނެވި އެވެ.\nމި ރަސްމިއްޔާތަށް އުއްތަމަ ފަނޑިޔާރު ވަޑައިގެންނެވިއިރު އެމަނިކުފާނުގެ ގިނަ ސުލޫކީ މައްސަލަތަކެއް ޖޭއެސްސީއިން ދަނީ ބަލަމުންނެވެ. އަދި ޖޭއެސްސީގެ ތަހުގީގުތަކަށް ހާޒިރުވާން ވެސް އުއްތަމަ ފަނޑިޔާރު ވަނީ އުޒުރުވެރިވެވަޑައިގެންފަ އެވެ. ތަހުގީގު ނިންމުމަށްފަހު މިއަދު ޖޭއެސްސީއިން ފޮނުއްވި ރިޕޯޓަކާ ވެސް އުއްތަމަ ފަނޑިޔާރު ހަވާލުވެވަޑައިނުގެންނެވި އެވެ.\nހައިކޯޓުގައި މިހާރު ތިއްބަވަނީ ނުވަ ފަނޑިޔާރުންނެވެ. އަލަށް އައްޔަންކުރެއްވި ދެ ފަނޑިޔާރުންނަކީ ގާނޫނަށް ގެނައި އިސްލާހުގެ ސަބަބުން އިތުރުވި ދެ މަގާމަށް ގެނައި ފަނޑިޔާރުންނެވެ.\nހައިކޯޓުގެ ފަނޑިޔާރުންގެ އަދަދު ނުވައަކުން 11 އަށް ބަދަލު ކުރަން ނިންމީ ހައިކޯޓުގެ ދެ ގޮފި ހެދުމަށްފަހު އެ ގޮފިތަކަށް ފަނޑިޔާރުން ބަދަލު ކުރުމުން މާލޭގެ ހައިކޯޓުގެ މައްސަލަތައް ނުބެލި ލަސްވަމުންދާތީ އެވެ. ނަމަވެސް ފަނޑިޔާރުންގެ އަދަދު ގާނޫނަށް ބަދަލު ގެނެސް އިތުރުކުރި ފަހުން ސުޕްރީމް ކޯޓުން ވަނީ ގޮފިތަކުގައި ދާއިމީ ގޮތެއްގައި ފަނޑިޔާރުން ނުތިއްބަވާ ގޮތަށް ކަނޑައަޅައި ދެކުނު ގޮފީގައި ތިއްބެވި ފަނޑިޔާރުން މާލެ ގެނެސްފަ އެވެ. މިހާރު ގޮފިތަކުގައި މައްސަލަތައް ބަލަނީ ޝަރުއީ ވަފުތައް ޒިޔާރަތް ކުރައްވައިގެންނެވެ.\nރައީސް މުހައްމަދު ނަޝީދު ހައިކޯޓް ޖޭއެސްސީ + ޝަރުއީ ދާއިރާ ޑރ. އަހުމަދު އަބްދުﷲ ދީދީ\nކްރިމިނަލް ކޯޓާއި ހައިކޯޓުގެ އިސް ފަނޑިޔާރު ކަމަށް ހުޅުވާލައިފި


Coalition Therein Vaki Party Akun Majority Ah Demand Kurumaky...\nކޯލިޝަން ތެރެއިން ވަކި ޕާޓިއަކުން މެޖޯރިޓީއަށް ޑިމާންޑް ކުރުމަކީ ރައްޔިތުން ވިސްނަން ޖެހޭ ކަމެއް: އަމީން\n10 މަސް,3ހަފްތާ,2ދުވަސް, 8 ގަޑި, 42 މިނެޓް,7ސިކުންތު ކުރިން 3450މަރިޔަމް އިސްއާދާ\nޖުމްހޫރީ ޕާޓީގެ ނައިބް ލީޑަރު އަމީން އިބްރަހިމް. ފޮޓޯ: ވީނިއުސް\nމިހާރު އުފެދިފައި އޮތް ކޯލިޝަން ތެރެއިން ވަކި ޕާޓިއަކުން މަޖިލީހުގެ މެޖޯރިޓީއަށް ޑިމާންޑް ކުރުމަކީ ރައްޔިތުން ވިސްނަން ޖެހޭ ކަމެއް ކަމަށް ޖުމްހޫރީ ޕާޓީގެ ނައިބް ލީޑަރު އަދި ކުރީގެ ޓްރާންސްޕޯޓް މިނިސްޓަރ އަމީން އިބްރާހިމް ވިދާޅުވެއްޖެއެވެ.\nއަމީން މިހެން ވިދާޅުވެފައިވަނީ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙްގެ ރިޔާސީ ވައުދުފުޅުތަކަކީ ފުއްދުން ލާޒިމް ވައުދުފުޅުތަކެއް ކަމަށާއި އެވައުދުފުޅުތައް ފުއްދުމަށް އެމްޑީޕީއަށް ކުރިއަށް އޮތް ރައްޔިތުންގެ މަޖިލީހުގެ މެޖޯރިޓީ ބޭނުންވާކަމަށް ކުރީގެ ރައީސް މުހައްމަދު ނަޝީދު ވިދާޅުވުމުން އެކަމަށް ރައްދު ދެއްވާ ކުރެއްވި ޓްވީޓެއްގައެވެ.\nއަމީން ކުރެއްވި ޓްވީޓުގައި ވިދާޅުވެފައި ވަނީ ކޯލިޝަން ސަރުކާރެއްގެ ގޮތުގައި ވެރިކަން ކޮށްދިނުމަށް ވުރެ، ބޮޑު ވައުދެއް ރައީސް އިބްރާހިމް މުހައްމަދު ސޯލިހް ވެވަޑައިގެންފައި ނުވާ ކަމަށެވެ. އަދި ރައީސް ހޮވިވަޑައިގަތީ، އިއްތިހާދުގެ ވަކި ޕާޓީއެއްގެ މެޖޯރިޓީ މަޖިލީހުގައި އޮތުމުން ނޫން ކަމަށެވެ. އަމީންގެ އެ ޓްވީޓުގައި އިތުރަށް ބުނެފައިވަނީ، ވެރިކަމަށް ރައީސް އިބްރާހިމް މުހައްމަދު ސޯލިހު ހޮވީ ކޯލިޝަން ސަރުކާރެއް އުފެއްދުމުގެ ބޭނުމުގައި ކަމަށެވެ.\nއެހެންކަމުން، ރައީސް އިބްރާހިމް މުހައްމަދު ސޯލިހްގެ ވައުދުފުޅުތައް ފުއްދުމަށް މަޖިލީހުގައި ކޯލިޝަން މެޖޯރިޓީ އޮތުމަކީ ވަރަށް މުހިންމު ކަމެއް ކަމަށެވެ. ނަމަވެސް ވަކި ޕާޓީއެއްގެ މެޖޯރިޓީއެއް މުހިންމެއް ނޫން ކަމަށާ ވަކި ޕާޓީއަކުން މެޖޯރިޓީ އަށް ޑިމާންޑް ކުރުމަކީ ރައްޔިތުން އިތުރަށް ވިސްނަން ޖެހޭ ކަމެއް ކަމަށްވެސް އަމީނުގެ ޓްވީޓުގައި ފާހަގަކުރެއްވިއެވެ.\nކޯލިޝަންގެ ތެރެއިން، މަޖިލިސް އިންތިޚާބަށް ވާދަކުރުމާ ގުޅޭގޮތުން އެ ކޯލިޝަންގެ ލީޑަރުން މަޝްވަރާ ކުރެއްވިރު، ކޯލިޝަންގެ އެންމެ ބޮޑު ޕާޓީ އެމްޑީޕީން ވަނީ ފ. ނިލަންދޫ ދާއިރާ ފިޔަވައި ދެން ހުރި 86 ދާއިރާއަށް ވާދަކުރުމަށް ނިންމާފައެވެ. އަދި ކޯލިޝަންގެ އަނެއް ޕާޓީ، ޖުމްހޫރީ ޕާޓީގެ ލީޑަރު ގާސިމް އިބްރާހިމް ވެސް ވަނީ ހުރިހާ ދާއިރާއަކަށް އެ ޕާޓީން ވާދަކުރަން ކެރޭނެ ކަމަށްވެސް ވަނީ އިއުލާނު ކުރައްވާފައެވެ.\nޖުމްހޫރީ ޕާޓީ އެމްޑީޕީ މަޖިލިސް އިންތިޚާބު 2019


މިއަދު ދެ ޤައުމެއްގެ ގޮތުގައި އޮތް ދެކުނު ކޮރެއާ އާއި އުތުރު ކޮރެއާއަކީ ކުރީން އެއް ޤައުމެއްގެ ގޮތުގައި އޮތް ތަނެކެވެ. އެހެންކަމުން އުތުރު ކޮރެއާއަކީ ވެސް ދެކުނު ކޮރެއާއަކީ ވެސް ކުރީގެ ގޮތުން ކިޔާ ނަމަ ކޮރެއާއެވެ. ކޮރެއާގެ ތާރީޚު ފެށިފައިވަނީ 2333 މކ. ގައި ޑަންގުން ބިިނާކުރެއްވި ޖޯސިއޯންއިން ފެށިގެންނެވެ. ކޮރެއާގެ ރަސްކަމާއި ޗައިނާގެ ހާން ޑައިނާސްޓީއާ ދެމެދު ވަރަށް ގިނަ ހަނގުރާމަތަކެއް ހިނގާފައިވާކަން ފާހަގަކުރެވެއެވެ. 13 ވަނަ ޤަރުނުގައި މޮންގޯލުން ވަނީ ކޮރެއާއަށް ޙަމަލާދީފައެވެ. އޭގެ ފަހުން ކޮރެއާގެ ވެރީން ވެރިކަންކުރައްވަމުން ގެންދެވީ މޮންގޯލުންގެ ބައިވެރީންގެ ގޮތުގައެވެ. މޮންގޯލިޔަނުންގެ ބޮޑުވެރިކަން ވެއްޓިގެން ދިއުމަށްފަހު ވެސް ކޮރެއާގެ ކުރީން މިދެންނެވި ވެރީންގެ ވެރިކަން ދެމިއޮތެވެ. އެހެން ނަމަވެސް 1388 ޖޯސިއޯން ޑައިނާސްޓީ ވެރިކަމަށް އައިސް ކުރީގެ ވެރިންގެ ވެރިކަން ނިމުމަކަށް ގެނައެވެ. ރަސްގެފާނު ތިއޯޖީ، ކޮރެއާގެ ނަމަކީ ޖޯސިއޯން ކަމުގައި ހަމަޖެއްސަވާފައިވަނީ ޖޯސިއޯން ޑައިނާސްޓީގެ ވެރިކަމުގައެވެ. 1592 ވަނަ އަހަރާއި 1598 ވަނަ އަހަރާ ދެމެދު ޖަޕާނުން ކޮރެއާއަށް ޙަމަލާ ދިނެވެ. ޖަޕާނުގެ ލަޝްކަރުތައް ބޭނުންވީ ކޮރެއާ ތެރެއިން ލާފައި އޭޝިޔާއަށް ޙަމަލާދޭށެވެ. އެހެން ނަމަވެސް ޗައިނާގެ މިންގް ޑައިނާސްޓީގެ އެހީތެރިކަމާއެކު ޖަޕާނު މީހުންގެ އެދުން ކާމިޔާބުވާ ގޮތެއްނުވިއެވެ. 1943 ވަނަ އަހަރު ޤާހިރާގައި އެއްބަސްވެވުނު ޤަރާރުގައި އެއް ކޮރެއާގެ ގޮތުގައި މި ސަރަޙައްދު އޮތުމަށް ނިންމުނު ކަމުގައި ވިޔަސް ބިދެސީ ނުފޫޒުތަކާހުރެ ކޮރެއާ ބައިބައިވެ ދެ ޤައުމުގެ ގޮތުގައި އުފަންވެގެން ދިޔައެވެ. 25 ޖޫން 1950 ގައި އުތުރު ކޮރެއާއިން އަލުން އެއީ އެއް ޤައުމެއް ކަމުގައި ހެދުމަށްޓަކައި ބާރުގެ ބޭނުންކުރަން ނިންމައި ޢަސްކަރީ ޙަރަކާތްތަކެއް ފެށިއެވެ. މީގެ ސަބަބުން ދެން ފެށިގެން އައީ މަޝްހޫރު ކޮރެއާ ހަނގުރާމައެވެ.\n"South Korea". International Monetary Fund. Retrieved 2009-10-01.


ޗިލީ ޗިކަން | Lonumedhu\nޗިލީ ޗިކަން މިއީ ރޮށްޓާއި އެކުވެސް އަދި ބަތާ އެކުވެސް ކާލަން ނިކަން މީރު އެއްޗެކެވެ.\nމި ރެސިޕީއިން ތައްޔާރު ކުރެވޭނީ:6މީހުންނަށް ވާވަރަށެވެ.\n500 ގްރާމް ބޯންލަސް ޗިކަން\n½ ސައިސަމުސާ ލޮނު (ކުކުޅު މެރިނޭޓް ކުރަން)\n½ ސައިސަމުސާ މުގުރި އަސޭމިރުސް (ކުކުޅު މެރިނޭޓް ކުރަން)\n3 މޭޒުމަތީ ސަމުސާ ކޯންފްލާ (ކުކުޅު މެރިނޭޓް ކުރަން)\n2 މޭޒުމަތީ ސަމުސާ ގޮދަން ފުށް (ކުކުޅު މެރިނޭޓް ކުރަން)\n2 ސައިސަމުސާ ޑާކް ސޯޔާ ސޯސް (ކުކުޅު މެރިނޭޓް ކުރަން)\n1 ސައިސަމުސާ ގާނާފައި ހުރި އިނގުރު (ކުކުޅު މެރިނޭޓް ކުރަން)\n1 ސައިސަމުސާ ގާނާފައި ހުރި ލޮނުމެދު (ކުކުޅު މެރިނޭޓް ކުރަން)\n1 ބިސް (ކުކުޅު މެރިނޭޓް ކުރަން)\n2 މެދު ސައިޒު ފިޔާ\n2 ރަތް ބެލް ޕެޕަރ\n2 އިންޗީގެ އިނގުރު (ޗަސް ކުރީމައި2މޭޒުމަތީ ސަމުސާ)\n8 ލޮނުމެދު (ޗަސް ކުރީމައި2މޭޒުމަތީ ސަމުސާ)\n6 ތޮޅި މިރުސް (ނޫނީ ބޭނުން ވަރަކަށް)\n6 ހިކި މިރުސް (ނޫނީ ބޭނުން ވަރަކަށް)\n8 މޭޒުމަތީ ސަމުސާ ޗިލީ ސޯސް\n8 މޭޒުމަތީ ސަމުސާ ޓޮމާޓޯ ސޯސް\n4 މޭޒުމަތީ ސަމުސާ ޑާކް ސޯޔާ ސޯސް\n2 މޭޒުމަތީ ސަމުސާ ލުނބޯ ހުތް\n2 ޖޯޑު ތެޔޮ (ކުކުޅު ތެލުލަން)\n2 މޭޒުމަތީ ސަމުސާ ތެޔޮ (ޗިލީ ޗިކަން ކައްކަން)\n4 މޭޒުމަތީ ސަމުސާ ކޯންފްލާ\n8 މޭޒުމަތީ ސަމުސާ ފެން\n1. 1 އިންޗީގެ ގޮޅި ތަކަކަށް ވާގޮތަށް ކުކުޅު ކޮށާލާށެވެ.\n2. ކުކުޅު، ލޮނު، އަސޭމިރުސް، ކޯންފްލާ، ގޮދަން ފުށް، ސޯޔާ ސޯސް، އިނގުރު، ލޮނުމެދު އަދި ބިސް ބޯތަށްޓަކަށް އަޅާ ހުރިހާ އެއްޗެއް ރަނގަޅަށް އެއްކޮށްލާށެވެ. ދެން މަތި ޖަހާފައި ބައިގަޑިއިރެއް ހާއިރު މެރިނޭޓް ކުރަން ބަހައްޓާށެވެ.\n3. ކުކުޅު މެރިނޭޓް ވަމުން ދާއިރު ފިޔާތަކާއި ބެލްޕެޕަރތައް ދޮޅު އިންޗީގެ ގޮޅި ތަކަކަށް ވާނެ ގޮތަށް ކޮށާށެވެ. އިނގުރާއި ލޮނުމެދު، ސަމުސަލެއްގެ އަނެއް ފުށް ބޭނުން ކޮށްގެން ރަނގަޅަށް ޗަސް ކޮށްލާށެވެ. ތޮޅި މިރުސްތައް މެދުން ފަޅާލާށެވެ. ހިކި މިރުހުގެ ތަނޑުތައް އުފުރާލާފައި އޮށްކޮޅު ނަގާށެވެ. ދެން ހިކި މިރުސްކޮޅު 1 އިންޗީގެ އެތިކޮޅު ތަކަކަށް ހުންނާނެ ގޮތަށް ކޮށާލާށެވެ.\n4. ބޯތަށްޓެއްގައި ޗިލީ ސޯސް، ޓޮމާޓޯ ސޯސް، ސޯޔާ ސޯސް އަދި ލުނބޯ ހުތް ރަނގަޅަށް އެއްކޮށްލާފައި އެހަށް ބަހައްޓާށެވެ.\n5. ކުކުޅު މެރިނޭޓް ވީމައި ކުކުޅުތައް ތެލުލުމަށްޓަކައި ތެޔޮކޮޅު ތެއްޔަކަށް އަޅައި ހޫނު ކުރާށެވެ. އަހަރުމެން2ޖޯޑުގެ ތެޔޮ ބޭނުން ކުރިއަސް ތެލުލަން ބޭނުން ކުރާ ތެލީގެ ސައިޒަށް ބަލާފައި ހެޔޮވަރު ވާނެ ވަރެއް ބޭނުން ކުރާށެވެ. ތެޔޮ ގަނޑު ހޫނު ވެއްޖެތޯ ބަލަން ކުކުޅު އެތިން ކުޑަ އެތިކޮޅެއް ތެޔޮގަނޑުގެ ތެރެއަށް ވައްޓާލާށެވެ. ތެޔޮގަނޑުގެ މައްޗަށް އެއެތިކޮޅު އަރައި އޭގެ ވަށައިގެން ބޮކި ޖަހަމުން ދާނަމަ އެހެރީ ރަނގަޅަށް ހޫނު ވެފައެވެ. ކުކުޅު ތެލުލާނީ ބައިބަޔަށް ބަހާލައިގެންނެވެ. ދެފުށްވެސް ރަނގަޅަށް ތެލުލުމަށްޓަކައި ކުކުޅު ކޮޅު ފުށުން ޖަހާލަން ވާނެއެވެ. ރަނގަޅަށް ތެލު ލެވުނު ކަމަށް ބަލާނީ ކުކުޅު ތަކަށް ރަތްކަހަލަ ކުލައެއް އަރައި އެ ކޮންމެވެސް ވަރަކަށް މުރަނަ ވީމައެވެ. ތެލުލެވުނީމައި ތެލުން ނަގައި ދަގަނޑު ފުރޭންޏެއްގެ ތެރޭގައި އިރުކޮޅަކު ބަހައްޓާލާފައި ދެން ޓިޝޫ މަތީގައި އަތުރާށެވެ.\n6. ހުރިހާ ކުކުޅެއް ތެލުލެވުމުން އެހެން ތެއްޔަކަށް ޗިލީޗިކަން ކައްކަން ހުރި ތެޔޮ ކޮޅު އަޅާފައި ހޫނު ކޮށްލާށެވެ. ދެން އޭގެ ތެރެއަށް ޗަސްކުރި ލޮނުމެދާއި އިނގުރު، ތޮޅިމިރުސް އަދި ހިކި މިރުސް އަޅާފައި ލޮނުމެދުތަކަށް ރަން ކުލަ އަރާލަންދެން އެއްކުރަމުން ކައްކާށެވެ. ހިކި މިރުސް އެޅީމައި ކެއްސާ ގޮތް ވެދާނެއެވެ. އެހެން ވާން ބޭނުން ނޫން ނަމަ ހިކި މިރުސްކޮޅު ފަހުންވެސް އެޅިދާނެއެވެ.\n7. ދެން ފިޔާ އަދި ބެލް ޕެޕަރ ތެއްޔަށް އަޅާފައި ފިޔާކޮޅު މަޑުވެލަންދެން ކައްކާލާށެވެ.\n8. ދެން ކުކުޅު ކޮޅު އަޅާފައި އެއްކުރަމުން މިނިޓެއް ހާއިރު ކައްކާށެވެ.\n9. ދެން ކުރިން އެއްކުރި ސޯސްތައް ތެލީގެ ތެރެއަށް އޮއްސާލާފައި ރަނގަޅަށް އެއްކޮށްލާށެވެ. ގިނި މަޑު ކޮށްލާފައި މިނިޓެއްވަރު ކެކިލަން ބަހައްޓާށެވެ. ކެކެމުން ދާއިރު ފެނާއި ކޯންފްލާ ކުޑަ ބޯތަށްޓެއްގައި އެއްކޮށްލާށެވެ.\n10. ކޯންފްލާ އެތި ތެލީގެ ތެރެއަށް އޮއްސާލާފައި އެއްކޮށްލާށެވެ. ބައި މިނިޓެއްހާއިރު ކައްކާލާށެވެ.


Nasandhuraa Aai Dharumavanthah Hospital Ge Mahsala Balaanan - Raees - Vaguthu\nނަސަންދުރާ އާއި ދަރުމަވަންތަ ހޮސްޕިޓަލްގެ މައްސަލަ ބަލާނަން - ރައީސް\nޟިއްހީ ދާއިރާއަށް ބޮޑު އިންގިލާބެއް ގެނައުމުގެ ގޮތުން، އައިޖީއެމްއެޗް ހޮސްޕިޓަލްގެ އައު އިމާރާތް (ދަރުމަވަންތަ ހޮސްޕިޓަލް) ގެ މަސައްކަތް ކޮށްފައިވަނީ ނުހަނު ބޮޑު އަގު ހޭދަކޮށްގެން ކަމަށާއި، އަދި ނަސަންދުރާ އަށް ބިން އިތުރުކޮށްފައިވަނީ ވެސް ޤަވާއިދާ ޚިލާފަށްކަމަށްވާތީ، އެ ދެ އިމާރާތުގެ މައްސަލަވެސް ބައްލަވާނެ ކަމަށް، ރައީސް އިބްރާހިމް މުޙައްމަދު ޞާލިޙު ވިދާޅުވެއްޖެ އެވެ.\nރައީސް މިހެން ވިދާޅުވީ، މީޑިޔާ ތަކަށް މަޢުލޫމާތު ދެއްވުމަށް، ރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުންނެވެ.\n"އަޅުގަނޑު މިހާރުވެސް ޤަބޫލުކުރަނީ އައިޖީއެމްއެޗް ގެ އިމާރާތުގައި މައްސަލަ އެބަ އުޅޭކަމަށް. އެތަނަށް ޚަރަދުކޮށްފަ އެހުރީ ކުރަންވީ ވަރަކަށް ނޫން. އެއީ ކަނޑައެޅިގެން އެނގޭ ކަމެއް. އެ މައްސަލަ ބަލަމުން މިހާރު އެ ގެންދަނީ އޭސީސީން." ރައީސް ވިދާޅުވިއެވެ.\nމީގެ އިތުރުން ރައީސް ވިދާޅުވީ، ނަސަންދުރާ މައްސަލަ ނުބަލާ ދޫކޮށް ނުލައްވާނެ ކަމަށާއި، އެފަދައިން ކޮށްފައިވާ ހުރިހާ މަސައްކަތްތަކެއްވެސް މި ސަރުކާރުން ބަލާނެ ކަމަށެވެ.\n"ނަސަންދުރާ މައްސަލަވެސް ބަލާނަން. އެއީ ނުބަލާ ދޫކޮށްލާނެ މައްސަލަ އެއް ނޫން. ހަމަ ގައިމުވެސް އެތަނަށް އިތުރުކޮށްފަ ހުރި ބިން އިތުރުކޮށްފަ އެ އޮތީ އެއްވެސް ކަހަލަ، ހަމައަކުން އުސޫލަކުން ނޫން. އެހެންވީމަ އެއީ ބަލަންޖެހޭ ކަމެއް." ރައީސް ވިދާޅުވިއެވެ.\nމިއަދުގެ ނޫސްވެރިންގެ ބައްދަލުވުމުގައި ރައީސް ވަނީ، ކުރިއަށް އޮތް ތަނުގައި ތަރައްޤީގެ ގިނަ މަޝްރޫޢުތަކެއް ފެށިގެންދާނެ ކަމަށް ވިދާޅުވެފައެވެ.\nޤާނޫނީ އިމުގެ ތެރެއިން މުޅި ދައުލަތް "ލޫޓްވާލުން" - އިންސާފު؟\nސެޕްޓެމްބަރު 19, 2019 18:32\nކޮންކަމެއް ތަރައްގީގެ މަސްރޫއުތަކުގެ ތެރެއިން ފެށުނީ ކުޅުދުއްފުށި އެއާޕޯތު ޓަވަރު ޖަހާލާ ލައިތު ހަރުނުކުރެވުނު9މަސްވީއިރު ކިތައްވެހިކަލްތޯ ދައުލަތައް ފައިސާދައްކަނީ ކޮބާ އެންމެ މަގެއްގަ ތާރުކޮޅެއް އެޅުންތަ ކޮބާ ހޮސްޕިޓާ ރިސޯތުގަނޑެއް ނުހެދުންތަ އެއްކަމެއްވާ ބައެއްނޫން\nސެޕްޓެމްބަރު 19, 2019 18:42\nރާއްޖޭގައި ހުރި ހުރިހާ ބޭރުގެ ބެންކުތަކާއި، ބީއެމް އެލް އިން ގެދޮރުއަޅަންދެނީ، 12% ގެ އިންޓްރެސްޓްގަ. އިއްޔެ ސިންގަޕޫރުގެ ކުންފުންޏަކަށް 650 ހަލައްކަ ފަންސާސް ހާސް ޑޮލަރ އަށް މާލޭ އޭރިޔާގެ ޕުލޭން ހަދަން ހަވާލްކުރީ އެންމެ 1 ލައްކަ ޑޮލަރ ނުގޮސް އެކަން ކުރެވޭވަރުގެ ދިވެހިން ތިބި އިރު، ދިނީދޯ.... ކިތައްމެ ވަރަކަށް މަށްސަލަ ބެލިޔަސް ހޮސްޕިޓަލް ހުރީ ނިމިފަ. ބަލަ މޮޔަ ކަތުންނޭ ޓްރީޓޮޕް6ހައެއްކަ ބުރިއަށް އެޅުނީ 110 މިލިއަންޑޮލަރަށް..\nސެޕްޓެމްބަރު 19, 2019 18:59\nއައްނި ގައުމަށް ދިން ގެއްލުން ރައީސް ޔާމީން ނުބެލީ މައްސަލަބަލަން ނޭނގޭތީއެއްނޫން. އިބޫ ހީކޮށްގެން ނުވާނެ ތިމާތީއެންމެ މޮޅުމީހާކަމަށް. ޙުރިހާކަމެއް ހަމަޔަކަށް އެޅުވޭނެކަމަށް. އުމުރުގެ ބާކީއޮތްބައި ތިމާޖަލުގަ އޮންނަންޖެހުމަކީ ވެރިކަން ވެއްޓުނީމާ ވެދާނެކަމެއްކަން ހަނދާންކުރާތި.\nރައީސްކަމައް ވަޑައިގެންނެވުނީ ސައްހަ ވޯޓުންތޯ ބަލާލުން މާމުހިއްމު!!\nސެޕްޓެމްބަރު 19, 2019 21:49\nނުޖެހޭނެ ބަލާކަށް. ވޯޓުން ވައްކަން ކުރިކަން ވަރަށް ސާފު. ދެން ކޮން ބެލުމެއް ބަލަންވީ؟\nސެޕްޓެމްބަރު 19, 2019 21:45\nބަލާ ބަލާ. އަހަރުމެނަށް ބޯހިޔާވަހިކަން ދޭން އަހަރުމެންގެ ރައީސް އެޅުއްވި ފްލެޓްތަކުގެ މައްސަލަ ބެލީމަވެސް ވީވަރު ހަމަ ވާނީ. ޔާމީން ކަންތައް ކޮށްދީފަ ހުރީމަ ކަލޭ އަސަރު ކުރަނީނު. ކަލެއަކަށް ނުކުރެވޭނެ ވިއްޔަ. ދެން ކަރުނައެއް ވައްޓާލާފަ ހިން ދިރުވާލާ. ލަނގޮޑިއަށް ކިތަންމެހާވެސް ތަދުވާނެ.\nސެޕްޓެމްބަރު 20, 2019 01:13\nކަލޯކަމެއްކޮއްބަލަ ތިމައްސަލަތައްނިމޭއިރު މިގައުމްގަ ދިރޭފުރާނައެއްހުންނާނެހެންހިއެއްނުވޭ މިހާރުކުންފުނިތަކުންމީހުންމަދުކުރަނީ މަސެއްކަތެއްނެތިގެން އޮތީމައްސަލަބެލުމެއްނޫން ކޮބާވައުދުތައް އާމުކޮއް މަގޭކަރަންޓުބިލް 1800 ކުޑަކުރިފަހުން3800 ހޮޔޮނުވާނެ ކުޑަކުރާކަމެއްނެއް ކުރިންހުރިވަރުބަހައްޓާ ވޯޓްލެވުނީތީމަޔަވަން\nސެޕްޓެމްބަރު 20, 2019 01:48\n7 ގަޑިއިރު ކުރިން ( ސެޕްޓެމްބަރު 19, 2019 )\nއަނެއްކާ އަނެއް ކޮމެޓީ\nއާނ ކަލޯބަލާ ފިސާރަނގަޅަށް ބަލާތި.\nކަލެއަކަށް ކާލޭގެ ދަރިޔަކަށްވިޔަސް ތިވަރުގެ ކަމެއް ނުކުރެވޭނެ ކަން ފިސާރި ރަނގަޅަށް\nއެނގި ތަލާގަ އަތްއުނގުޅާލުންފިޔަވާ އެހެން ކަމެއް ނުކުރެވޭނެ.


BREAKING: Adhurey Ai Shujau Sihhee Faruvaa Ah Male' Genesfi - Vaguthu\nއަދުރޭއާއި ޝުޖާއު ސިއްހީ ފަރުވާއަށް މާލެ ގެނެސްފި\nއަދުރޭ އާއި ޝުޖާއު އަކީ ގައުމީ ސަލާމަތަށް ހުރި ނުރައްކލެއް ކަމަށް ފުލުހުން ވިދާޅުވި- ފޮޓޯ: ޕީޕީއެމް ޕީއެންސީ\nއިދިކޮޅު ޕީޕީއެމްއާއި ޕީއެންސީ ކޯލިޝަންގެ އެކްޓިން ލީޑަރު އަބްދުލްރަހީމް އަބްދުﷲ (އަދުރޭ) އާއި ޕީއެންސީގެ ނައިބު ރައީސް އިބްރާހިމް ޝުޖާއު ސިއްހީ ފަރުވާއަށް ދޫނިދޫއިން މާލޭގައި ހުންނަ ފުލުހުންގެ ނޫސަންދަ ކްލިނިކަށް ގެނެސްފިއެވެ.\nއަދުރޭއާއި ޝުޖާއު މާލޭގައި ހުންނަ ފުލުހުންގެ ނޫސަންދަ ކްލިނިކަށް ގެނެސްފައިވާއިރު، އެ ދެ މީހުން ހައްޔަރުކޮށްގެން އިއްޔެގެ ވަގުތެއްގައި ދޫނިދޫއަށް ގެންގޮސްފައިވެއެވެ. އޭގެ ފަހުން މީސް މީޑިއާގައި އިދިކޮޅު ކޯލިޝަންގެ ވަރަށް ގިނަ ސަޕޯޓަރުން ވަނީ ދެ މީހުންގެ ސިއްހީ ހާލަތު ވެސް ދަށް ކަމަށް ބުނެ ކަންބޮޑުވުން ފާޅުކޮށްފައެވެ.\nއެކަމަކު އަދުރޭއާއި ޝުޖާއުއަށް ކުރިމަތިވެގެން އުޅޭ ސިއްހީ މައްސަލައެއް އަދި ސާފެއް ނުވެއެވެ.\nއިދިކޮޅު ޕީޕީއެމްއާއި ޕީއެންސީ ކޯލިޝަންގެ ގާނޫނީ ވަކީލުންގެ ޓީމުން މައުލޫމާތު ދީފައިވާ ގޮތުން، އަދުރޭއާއި ޝުޖާއު ދޫނިދޫއަށް އިއްޔެގެ ވަގުތެއްގައި ގެންދިޔައިރު، ދެ ބޭފުޅުންނަށް ބަންދުގެ މުއްދަތެއް ޖަހަން އެދި ވަރަށް އަވަހަށް ކޯޓަށް ހާޒިރު ކުރާނެ ކަމަށް ވެސް ބެލެވެއެވެ.\nޕީޕީއެމްއާއި ޕީއެންސީ ހިންގާ އޮފީސް ކައިރީ ރޭ ކުރި މުޒާހަރާގެ ތެރެއިން މުޒާހަރާގެ ބައިވެރިންނާ ފުލުހުންނާ ކުރިމަތިލި ކުރިމަތިލުމުގެ ތެރެއިން ކޯލިޝަންގެ އާންމު މެންބަރަކަށް ވެސް އަނިޔާވެފައިވެއެވެ. އަދި ސިއްހީ ފަރުވާއަށް ހޮސްޕިޓަލުގައި އެޑްމިޓް ކުރިއެވެ. އޭނާގެ ސިއްހީ ހާލަތު ވަރަށް ސީރިއަސް ކަމަށް އިދިކޮޅު ކޯލިޝަނުން މައުލޫމާތު ދެއެވެ.\nއިދިކޮޅު ކޯލިޝަންގެ ހަރަކާތްތައް ފުޅާކޮށް މުޒާހަރާތައް ގިނަކޮށްފައިމިވަނީ، އެ ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީންގެ މައްޗަށް ކްރިމިނަލް ކޯޓުން އިއްވާފައިވާ ފަސް އަހަރުގެ ޖަލު ހުކުމަށް ހައި ކޯޓުން ތާއީދުކޮށްފައިވާ ދަނޑިވަޅެއްގައެވެ. ދެ ޕާޓީ ހިމެނޭ ކައުންސިލުން "ސީދާ ހަރަކާތް" އަށް ނުކުންނަށް ގަރާރެއް ވެސް ފާސްކުރުމަށް ފަހުގައެވެ.\nޖެނުއަރީ 28, 2021 12:52\nމުޒާހަރާ ކުރާއިރު ގަދަ ބަދަވި ދޯ😂☺\nޖެނުއަރީ 28, 2021 13:15\nއަނެއްކާ އަދުރެމެޓިސް ނޭވާ ނުލެވެނީތަ އަވަހަށް އިންޑިޔާ ފޮނުވާ !\nޖެނުއަރީ 28, 2021 13:22\nމިސްކިތުގައި ދިވެއްސަކަށް ހަމަލާ ދިން އިންޑިއާ މީހާ ޤައުމަށް ފޮނުވާލައިފި\nޖެނުއަރީ 28, 2021 13:26\nހާދަ އަވަހަކަށް ރައީސް ޔާމީން ކިހާދޮހަޔެއްވެއްޖަ ޖަލު އޮންނަތަން އަދުރޭމެނަށް 1 ދޮހާ ކެތްކޮށްނުލެވެނޫ\nމުޒާހަރާ ކުރަން ނިކުމެ މަގުތަކުގައި ހަޅޭއްފަަޅޭއް ލަވާއިރު ހަމަ ސިންގާ އެއްފަދަ ! ހަމަ ހައްޔަރުކުރާއިރަށް ބަލިކަމުން އޮތްތަނުން ގުޑާވެސް ނުލެވޭ ! ތިކަހަލަފިޑިން ކަންތަށްކުރަން ނުނިކުމެ ގޭގަ ރަޖާލައިގެން ތިބީމަ މާތާހިރުވާނެ !\nޖެނުއަރީ 28, 2021 13:52\nކަލޯގަޔާ! މިވަރުގެ ފީމީހުން! ޔާމީނަކާ ވާދަ އެއްނުކުރެވޭނެ! ކިހިނެތް މިމީހުން ޔާނު ސަލާމަތްކުރާނީ! ގަދަޔަށް ޖައްސަބަލަ!!!!\nޖެނުއަރީ 29, 2021 07:25\nސަ ރުކާ ރު ހާދަބި ރެކޭ މިގަންނަނީ ވެއްޓިދާނެތީ ކު ރިން ފަހަ ރުވެސް ރާބޮނދި މުލިޔާގޭގަ ފުޅިކޮޅު ބަހައްޓާފަ ގޮސް އިންޑިޔާ އެންބަސީގަ ފިލީ މިފަހަ ރު ކިނބޫ ގޮސް ޕާކައް ވަދެދާނެ އަނެއްކާ


އަބޫ ދަޙްދާއަށް ޖަންނަތުގައިވާ ކަދުރު ބަގީޗާ |\nކީރިތި ރަސޫލާ ﷺ ގެ ސަޙާބީ ބޭކަލެއް ކަމުގައިވާ އަބޫ ލުބާބާގެ އަވަށްޓެރި ޔަތީމު ކުއްޖަކު އުޅުނެވެ. އެއް ފަހަރަކު މިޔަތީމު ކުއްޖާ އޭނާގެ ގޭގެ އިންފާރު ރޭނުމުގެ މަސައްކަތް ކުރަމުން ދިޔައެވެެ. އެހިނދު އެގެޔާ އިންވެގެން ހުރި، އަބޫ ލުބާބާގެ ކަދުރު ބަގީޗާގެ ރުއްތަކުގެ ތެރެއިން ރުކަކާ ހުރެ ފާރު ރޭނުމަށް ދަތިވިއެވެ. ފާރުގެ މަސައްކަތް އިތުރަށް ކުރިޔަށް ގެންދެވެން އޮތީ އެރުއް ކަނޑާލުމުން ނުވަތަ އެރުއް ޔަތީމުގެ ކުއްޖާގެ ގޭގެ އިމުގެތެރެއަށް ލައިގެންނެވެ. އެހެންކަމުން މި މައްސަލަ ހައްލުކުރުމަށްޓަކައި މިޔަތީމު ކުއްޖާ އަބޫ ލުބާބާގެ އަރިހަށް ގޮސް ދެންނެވިއެވެ. "ސާހިބާއެވެ. ސާހިބާގެ ކަދުރުބަގީޗާގެ ރުއްތަކުގެ ތެރެއިން އަޅުގަނޑުގެ ގޭގެ އިންފާރާ ދިމާވާގޮތަށް ހުރި ރުއް އަޅުގަނޑަށް ދެއްވަންވީ ނޫންތޯއެވެ؟ ނޫނީ އެރުއް އަޅުގަނޑަށް ވިއްކަފާނަން ތޯއެވެ. އެ ރުކާހުރެ އަޅުގަނޑުގެ ގޭގެ އިންފާރު ރޭނުމަށް ދަތިވެއްޖެއެވެ. އެރުއް އަޅުގަނޑަށް ދެއްވިޔަސް ސާހިބާއަށް ގެއްލުމެއް ނުވާނެ ނޫންތޯއެވެ."\nމިކަމާ އަބޫލުބާބާ ވަގުތުން އިންކާރު ކުރެއްވިއެވެ. އެރުއް ދެއްވާކަށްވެސް އަދި ވިއްކަވާކަށްވެސް އެބަސްވެވަޑައިނުގަތެވެ.\nއެހެންކަމުން ޔަތީމު ކުއްޖާ މިކަމަށް އިތުރު ޙައްލެއް ލިބޭތޯ މާތް ނަބިއްޔާ މުޙައްމަދު ރަސޫލާ ﷺ ގެ އަރިހަށް ދިޔައެވެ. އަދި ކަންވީ ގޮތް އެކަލޭގެފާނަށް ދެންނެވިއެވެ. އެހިނދު މާތް ނަބިއްޔާ މިކުއްޖާއަށް ނުހަނު އޯގާތެރިކޮށް ހިތްތެވުމަށްފަހު، އަބޫލުބާބާ ހޯދުމަށް މީހަކު ފޮނުއްވިއެވެ. އެކަލޭގެފާނު ވަޑައިގަތުމުން މާތް ނަބިއްޔާ އަބޫ ލުބާބާއަށް ދެންނެވިއެވެ. "އަބޫ ލުބާބާއެވެ. އެބުނާ ކަދުރު ރުއް މި ކުއްޖާއަށް ދެއްވަން ވީ ނޫންތޯއެވެ؟" ޖަވާބުގައި އަބޫ ލުބާބާ ނޫނެކޭ ދެންނެވިއެވެ. އެހިނދު ރަސޫލުﷲގެފާނު ހަދީޘް ކުރެއްވިއެވެ. "ނޫނީ އެރުއް އެކުއްޖާ އަށް ވިއްކަންވީ ނޫންތޯއެވެ؟" އަބޫލުބާބާ އަނެއްކާވެސް އިންކާރު ކުރެއްވުމުން ރަސޫލުﷲ ގެފާނު ހަދީޘް ކުރެއްވިއެވެ. "އެރުއް ސޮދަގާތް ކުރައްވައިފި ނަމަ އޭގެ ބަދަލުގައި ތިބާ އަށް ޖަންނަތުގައި ކަދުރު ރުކެއްވާނެ ކަމުގެ ޔަގީކަން ދެއްވަމެވެ."\nދެންފަހެ އަބޫ ލުބާބާގެ އަމިއްލަ ރުކަކާ ހުރެ މިޔަތީމު ކުއްޖާ މާތްނަބިއްޔާގެ އަރިހުގައި ޝަކުވާކުރުމުން ހިތްޕުޅާ ހަމަނުވެފައި ހުންނެވިލެއް ބޮޑުކަމުން އެކަމަށް ވަގުތުން އިންކާރު ކުރައްވައި ވިދާޅުވިއެވެ. "ޔާ ރަސޫލުﷲ އެވެ. އެއީ އަޅުގަނޑުގެ އަމިއްލަ ހައްޤެކެވެ. އެއްވެސް މީހަކަށް އެރުއް ވިއްކާކަށްވެސް އެރުއް ދޭކަށްވެސް އަހުރެން ބޭނުނެއް ނުވެއެވެ." މިހެން ވިދާޅުވުމަށްފަހު އެނބުރި ވަޑައިގެންފިއެވެ. ފަހެ މިއަޑު އަހާފައި ޔަތީމު ކުއްޖާ ވަގުތުން ރޯންފެއްޓިއެވެ.\nއޭރު މިމަންޒަރު ބައްލަވަން މާތް ނަބިއްޔާގެ ދަރަޖަ މަތިވެރި ސަޙާބީއެއް ކަމުގައިވާ އަބޫ ދަޙްދާ ހުންނެވިއެވެ. އަދި ފުރުޞަތުގެ ބޭނުން ހިއްޕަވައި މާތްނަބިއްޔާގެ އަރިހަށް ޖެހިވަޑައިގެންފައި މަޑުމައިތިރިކަމާ އެކު ދެންނެވިއެވެ. "ޔާ ރަސޫލުﷲ އެވެ. އެރުއް އަޅުގަނޑު ގަނެފައި ޔަތީމު ކުއްޖާއަށް ދީފި ނަމަ އަޅުގަނޑަށްވެސް ޖަންނަތުން ކަދުރު ރުކެއް ލިބުމުގެ ފުރުޞަތު އޮންނާނެތޯއެވެ؟" ޖަވާބުގައި ކީރިތި ރަސޫލާ ﷺ ހަދީޘް ކުރެއްވިއެވެ. "އާނއެކެވެ." އެހިނދު އަބޫ ދަޙްދާ އެންމެ ހިނދުކޮޅަކުވެސް މަޑު ނުކުރައްވައި އަބޫ ލުބާބާގެ ފަހަތުން ދުވެވަޑައިގަތެވެ.\nއަބޫ ދަޙްދާ އަކީ ދަރަޖަ މަތިވެރި ސަޙާބީއެއްގެ އިތުރުން އެކަލޭގެފާނު ކަދުރު ބަގީޗާގެ ސަބަބުންވެސް މަދީނާގައި މަޝްހޫރު ބޭކަލެކެވެ. އެކަލޭގެފާނު ކަދުރު ބަގީޗާ އަކީ މުޅި މަދީގައިވެސް މަގުބޫލު ތަނެކެވެ. އެބަގީޗާގައި 400، ބައެއް ރިވާޔަތްތަކުގައި 600 އަށްވުރެ ގިނަ ކަދުރު ރުއް ވެއެވެ. އަދި ބަގީޗާތެރޭގައި އެކަލޭގެފާނު އާއިލާއާ އެކު ދިރިއުޅުއްވުމަށް ރިވެތި ގެކޮޅެއް ބިނާކުރައްވާފައި ވެއެވެ.\nކޮންމެއަކަސް އަބޫ ދަހްދާ، އަބޫލުބާބާގެ ގާތަށް ވަޑައިގެން ދެންނެވިއެވެ. "ކަލޭގެފާނަށްވެސް މަދީނާގައިވާ އަޅުގަނޑުގެ ކަދުރު ބަގީޗާ އެނގިލައްވާ ނޫންތޯއެވެ؟" އަބޫ ލުބާބާ ދެންނެވިއެވެ. "އެބަގީޗާ ނޭނގޭ މީހަކު މަދީނާގައި ހުންނާނެތޯއެވެ؟" އެހިނދު އަބޫ ދަޙްދާ ދެންނެވިއެވެ. އަޅުގަނޑުގެ ކަދުރު ބަގީޗާ އެއްކޮށް ކަލޭގެފާނަށް ދީފީމެވެ. އޭގެ ބަދަލުގައި ޔަތީމު ކުއްޖާގެ ގޭގެ ފާރާ ދިމާވާ ގޮތަށް ހުރި ކަދުރު ރުއް އަޅުގަނޑަށް ދެއްވާށެވެ." ފަހެ އަބޫ ދަޙްދާ މިފަދަ ހުށަހެޅުމެއް ހުށަހެއްޅުއްވުން އަބޫ ލުބާބާ ހީފުޅުކުރެއްވީ އެކަލޭގެފާނު ބުއްދި ގޯސްވީ ކަމަށެވެ. ސުވާލުކުރެއްވިއެވެ. "ކަލޭގެފާނު ބުއްދި ގޯސްވީ ތޯއެވެ؟" އަބޫ ދަޙްދާ ދެންނެވިއެވެ. "ނޫނެކެވެ. މި ތިއްބެވި އެންމެހާ ބޭކަލުން ހެކި ކުރައްވައި މި ވިޔަފާރި ނިންމަވާށެވެ."\nފަހެ މިއީ އެއްވެސް މީހަކަށް ދެކޮޅުނެހެދޭނެ ފަދަ ފައިދާ ހުރި ވިޔަފާރިއެއް ކަމުން އަބޫ ލުބާބާ ވަގުތުން މިކަމަށް އެއްބަސްވިއެވެ. އަދި އެބަގީޗާގެ ބަދަލުގައި ކަދުރު ރުއް އަބޫ ދަޙްދާ އަށް ވިއްކާލިއެވެ. އެ ހިނދު އަބޫ ދަޙްދާ މާތް ނަބިއްޔާގެ އަރިހަށް ވަޑައިގެން އެކަލޭގެފާނު އަރިހުގައި އިން ޔަތީމް ކުއްޖާއަށް އެރުއް ސޮދަގާތް ކުރައްވައިފިއެވެ. ވިދާޅުވިއެވެ. "ކޮއްކޯ އެވެ. އެރުކަކީ މިހާރު ކަލޭގެ ހައްޤެކެވެ." އެއަށްފަހު މާތް ނަބިއްޔާގެ އަރިހުގައި ދެންނެވިއެވެ. "ޔާ ރަސޫލުﷲ އެވެ. ޖަންނަތުގައި މިހާރު އަޅުގަނޑަށް ކަދުރު ރުކެއް ވާނެތޯއެވެ؟" އެހިނދު މާތް ނަބިއްޔާ ހަދީސްކުރެއްވިއެވެ. "އޭ އަބޫ ދަޙްދާއެވެ. ތިޔަ ކަހަލަ ކިތައް ކަދުރު ރުއް މިހާރު ތިބާއަށް ޖަންނަތުގައި ވާނެ ހެއްޔެވެ؟" (ރަވީ ވިދާޅުވެފައިވަނީ އަބޫ ދަޙްދާ އެމަޖިލިސް ދޫކުރައްވައި ވަޑައިގަންނަވަންދެންވެސް މާތް ނަބިއްޔާ އެބަސްކޮޅު ތަކުރާރު ކުރައްވަކުރައްވައި އިންނެވި ކަމަށެވެ.)\nކޮންމެ އަކަސް މި މަތިވެރި ވިޔަފާރި ނިންމެވުމަށްފަހު އަބޫ ދަޙްދާ އެކަލޭގެފާނުގެ އަނބިކަނބަލުންނާއި ދަރިންކޮޅު ބަލައި ބާގީޗާގެ ކައިރިޔަށް ވަޑައިގަތެވެ. އަދި އެތެރެއަށް ވަދެވަޑައިނުގެން ބޭރުގައި ހުންނަވައިގެން އެކަލޭގެފާނު އަނބިކަނބަލުންނަށް ގޮވައިލެއްވިއެވެ. އެކަމަނާ ވަޑައިގަތުމުން ދެންނެވިއެވެ. "އޭ އުންމު ދަޙްދާ އެވެ. އަހުރެން މި ބަގީޗާ އެއްކޮށް ވިއްކައިފީމެވެ." އެކަމަނާ އެއްސެވިއެވެ. "ކާކަށް ހެއްޔެވެ؟" ދެންނެވިއެވެ. "ޖަންނަތުން ކަދުރު ރުކަކަށްޓަކައެވެ." އެކަމަނާ ދެންނެވިއެވެ. "ﷲ އަކުބަރުއެވެ. ކޮންފަދަ ކާމިޔާބު ވިޔަފާރިއެއް ހެއްޔެވެ/" އެއައްފަހު އަނބި ކަނބަލުންނާއި އެކަލޭގެފާނުގެ ދަރިންކޮޅު ގޮވައިގެން ބަގީޗާ ދޫކުރައްވައި ވަޑައިގަތެވެ. އޭރު ތުއްޕުޅު ބޭކަލުން ބަގީޗާ ދޫކުރައްވައި ނިކުތްއިރު އަތްޕުޅުގައި ހުރި ކަދުރުތައްވެސް ބަގީޗާގެ ތެރެއަށް އެއްލާލެއްވިއެވެ.\nއިބުރަތް:- ލޮބުވެތި އަޚުންނާއި އުޚުތުންނޭވެ. މިވަހާކައާ މެދު ނިކަން ވިސްނާލަބަލާށެވެ. މިއީ ދުނިޔެއަށް ވުރެ އާޚިރަތަށް ލޯބިކުރާ މީހުންގެ ފުރިހަމަ މިސާލެކެވެ. ހަތަރު ސަތޭކަ އަށް ވުރެ ގިނަ ކަދުރު ރުކާއި އަމިއްލަ އާއިލާ ދިރިއުޅުނު ގެ ދޫކޮށްލެއްވީ އެންމެ ކަދުރު ރުކަކަށްޓަކައެވެ. އެއީ ބަދަލުގައި ދުނިޔެއިން ޒައްރެއްގެ މިންވަރުވެސް ބޭނުން ވެގެނެއް ނޫނެވެ. އަދި އެ ދަނޑިވަޅުގައި އެކަލޭގެފާނު އަނބިކަނބަލުން ދެއްކެވީ ކޮންފަދަ ރިވެތި މިސާލެއް ހެއްޔެވެ؟ އެކަމަނާއާ މަޝްވަރާ ކުރުމެއްވެސް ނެތި ގެދޮރާއި އާމްދަނީ ހޯއްދެވުމަށް ކުރައްވާ ވިޔަފާރި އެއްކޮށް ވިއްކާލުމުން ވެސް ދުލުކޮޅުން ބުނިހާވެސް ބަހަކީ "ﷲ އަކުބަރު" އެވެ. އޭގެ ބަދަލުގައި ތިމަން ކަމަނާ އަރިހުގައި އެހުމެއްވެސް ނެތް ހެއްޔޭ؟ ދެން ފައިސާ ހޯދާނީ ކިހިނެއް ހެއްޔޭ؟ ދަރިންކޮޅު ގޮވައިގެން ވަންނާނީ ކޮންތާކަށް ހެއްޔޭ ކިޔައި ޝަކުވާ ނުކުރައްވައެވެ.\nވާހަކައިގެ މަސްދަރު: އުމަރު ސުލައިމާނުގެ ދަރުހަކުން (އިތުރު ތަފްސީލު ނަގާފައިވަނީ ދަ ސިޔާސަތު ޑެއިލީ އާއި އިސްލާމިކު ގައިޑެންސް ޔޫޓިއުބް ޗެނަލުން)


ނަންބަރު: (IUL)303-AS/303/2019/35 ނަމްބަރ\nޕަބްލިޝްކުރި ތާރީޚް: 01 ޖުލައި 2019\nޕަބްލިޝްކުރި ގަޑި: 1252\nސުންގަޑި: 07 ޖުލައި 2019 1000\nކައުންސިލުން ރާވާ އިޤްތިޞާދީ ސިޔާސަތުތައް ޔުނިޓް ހެޑްގެ ލަފަޔާއި މަޝްވަރާގެ މަތިން ހިންގާ ބެލެހެއްޓުން.\nކައުންސިލުން އިޤްތިޞާދީ ސިޔާސަތުތައް ހަރުދަނާ ކުރުމަށާއި އަދި އެދެވޭ ރަނގަޅު ނަތީޖާ ނެރުމައްޓަކައި ޢިދާރީ އަދި ޓެކްނިކަލް މަސައްކަތްތައްކޮށް ނިންމުން.\nކައުންސިލުންގެ ޢިދާރީ ލިޔެކިޔުންތައް ބެލެހެއްޓުން.\nކައުންސިލްގެ ބިއުރޯ އެއްގެ ގޮތުގައި ކުރަންޖެހޭ އެންމެހާ ކަންކަން ކުރުން.\nމީގެ އިތުރުން ކައުންސިލުން އަންގާ ކަންކަން ދިވެހިރާއްޖޭގެ ޤާނޫނު ތަކާއި ޤަވާޢިދުތަކާއި އަދި ސިވިލްސާރވިސްގެ ޤަވާޢިދުތަކާއި އެއްގޮތްވާ ގޮތުގެމަތިން ކުރުން.\nވަޒީފާއާ ގުޅޭ ދާއިރާ :\nމަޤާމުގެ މަސައްކަތާގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލް ކޮށްފައިވުން.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓްފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ.\n45% (ސާޅީސްފަހެއް އިންސައްތަ) އަށްވުރެ މަތިވާންޖެހޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 07 ވާ އާދިއްތަ ދުވަހުގެ 10:00 ގެ ކުރިން، މާޅޮސްމަޑުލު އުތުރުބުރީ އުނގޫފާރު ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް: ungoofaaruoffice@gmail.com އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރު ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޖުލައި 08 އާއި 2019 ޖުލައި 10 އާ ދެމެދު އުނގޫފާރު ކައުންސިލްގެ އިދާރާގައެވެ. ނުވަތަ މި އިދާރާއިން ކަނޑައަޅާ ތަނެއްގައެވެ. އަދި މި މުއްދަތުގެ ތެރޭގައި އިންޓަވިއު ނުބޭއްވޭނަމަ ކުރިމަތިލާ މީހުންގެ ތެރެއިން އިންޓަވިއުކުރަންޖެހޭ މީހުންނަށް މުއްދަތު ހަމަވުމުގެ ކުރިން އެކަން އެންގޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6580118އަށެވެ.\nއީ-މެއިލް ކުރާނީ ungoofaaruoffice@gmail.comއަށެވެ.\n28 ޝައްވާލް 1440\n01 ޖުލައި 2019


Furabandhugai Hihdhathi Vaahaka: Pakistan Gai Maabandu Meehaku Maruvee Haihoonu Kamugai - Vaguthu\nފުރަބަންދުގައި ހިތްދަތި ވާހަކައެއް: ޕާކިސްތާނުގައި މާބަނޑު މީހަކު މަރުވީ ހައިހޫނުކަމުގައި\nމިހާރު މުޅި ދުނިޔެއަށް ފެތުރިފައިވާ ކޮވިޑް-19އާ ގުޅިގެން ފުރަބަންދުކޮށްފައިވާ ޕާކިސްތާނުގައި މާބަނޑު އަންހެނަކު ހައިހޫނު ކަމުގައި މަރުވެއްޖެއެވެ.\nމި ވައިރަހާއި ގުޅިގެން ގިނަ ގައުމުތައް ވަނީ ފުރަބަންދު ކޮށްފައެެވެ. މި ވަައިރަސް ފެތުރުނަ ނުދީ ގޭގައި ތިބުމަށް ސިއްހަތާއި ބެހޭ މާހިރުން ދަނީ ގޮވަމުންނެވެ.\nއެކްޕްރެސް ނިއުސް އިން ރިޕޯޓްކޮށްފައިވާ ގޮތުގައި، އެ އަންހެން މީހާ މަރުވެފައި ވަނީ ސިންދް ޕްރޮވިންސްގެ ޖުޑޯ ޓައުންގައެވެ.\nއެ އަންހެން މީހާ ފިރިމީހާ ބުނެފައިވާގޮތުގައި، ފުރަބަންދާއި ގުޅިގެން އޭނާއަށް އެއްވެސް މަސައްކަތެއް ކުރާކަށް ނުލިބެއެވެ. އެއާއެކު ގެއަށް ކާތަކެތި ހޯދުމުގައި ވަނީ ވަރަށް ބޮޑަށް ދަތިވެފައެވެ. އެ ދެމަފިރިންގެ ހަ ކުދިންވެސް ތިބެއެވެ.\nއެ ފިރިހެން މީހާ ބުނެފައިވާގޮތުގައި، އޭނާގެ އަނބިމީހާ މަރުވުމުން ވަޅުލުމަށް ދައްކަން ޖެހޭ ފައިސާއެއްވެސް އޭނާގެ އަތުގައި ނެތެވެ. ނަމަވެސް އޭނާގެ އަވައްޓެރިންގެ އެހީތެރިކަމާއެކު އެ އަންހެން މީހާ ވަޅު ލެވޭ ގޮތް ވަނީ ވެފައެވެ.\nއެ މީހާގެ މަރާއެކު، ފުރަބަންދުގައި އުޅެމުންދާ މި ދުވަސްވަރު ފަގީރުންނަށް ހިލޭ ކާނާ ފޯރުކޮށްދިނުމަށް ގިނަ ބަޔަކު އަންނަނީ ގޮވަމުންނެވެ. އަދި މީގެ ކުރިން މަސައްކަތުގައި އުޅެފައި މިކަންތައް ޖެހުމުން ވަޒީފާއިން ވަކިކޮށްފައިވާ މީހުންނަށް މުސާރަ ނުލިބޭ މައްސަލަވެސް އޮތީ ބޮޑުވެފައެވެ.\nއެގޮތުން ކަރާޗީގައި މިފަދަ މައްސަލަތަކުގައި އުޅޭ މީހުން ގިނަކަމަށް ޕާކިސްތާނުގެ ރިޕޯޓްތައް ބުނެއެވެ.\nކޮވިޑް-19 ޖެހިގެން ޕާކިސްތާނުގައި މަރުވި މީހުންގެ މީހުންގެ އަދަދު ވަނީ 176 އަށް އަރާފައެެވެ. އަދި އެ ގައުމުގައި މި ވައިރަސް ޖެހުނު މީހުންގެ އަދަދު ވަނީ 8519 އަށް އަރާފައެވެ.\nބޮނޑިބަތު އަޑި ހައިރާނު\nއޭޕްރީލް 20, 2020 13:44\nކަލެއަށް ކޯޗެއް އެނގެނީ ރައްޔިތުން ކަލޭ ޤަބޫލު ނުކުރޭ\nއޭޕްރީލް 20, 2020 14:05\nމުސްލިމުންނަށްވީތީ ދިވެހިން ވިސްނާލާށެވެ ތިބާގެ އަހުލުން ސަލާމަތް ކުރާގޮތަށް ނިކަމެތި ހާލުގައި އުޅޭ އެހެން އިންސާނުންނާ ދޭތެރޭގަވެސް ވިސްނާލާށެވެ މަގުގައި އުޅޭ ބުޅާ ތަކާ ކޮތަރު ތަކަށްވެސް އޯގާތެރި ވެވޭތޯ ބަލާށެވެ ތިބާކުރާ ކުޑަކުޑަ ކަމެއްގެ ސަބަބުންވެސްﷲތިބާ އަށް ރަހްމަތްލައްވާ މަތިވެރިކުރައްވަފާނެއެވެﷲ ވޮޑިގެންވަނީ އިހްސާންތެރިވާ މީހުންނާއެކުގައެވެ\nއޭޕްރީލް 20, 2020 14:39\nއޭޕްރީލް 20, 2020 22:05\nޙުރިހާ އެއްމެންވެސް މިވަގުތު އެކަކު އަނެކަކަށް އެހީތެރިކަން ފޯރު ކޮއްދެއްވުމަކީ ވަރަށް މުހިންމު ކަމެއް،،


Thinadhoo Akee Viyafaari Hubeh Gothah Tharaggeekurumah Nimmaafaivaa Rasheh - Raees - AO News\nތިނަދޫއަކީ ވިޔަފާރި ހަބެއްގެ ގޮތުގައި ތަރައްގީ ކުރުމަށް ނިންމާފައިވާ ރަށެއް ކަމަށް ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nތިނަދޫ ސަރަހައްދީ ބަނދަރާއެކު އެރަށް ތަރައްގީކުރަން ނިންމާފައިވަނީ ވިޔަފާރި ހަބެއްގެ ގޮތުގައި ކަމަށާއި އެ ބަނދަރާއެކު އެރަށަށް ބޮޑެތި ބަދަލުތަކެއް އަންނާނެ ކަމަށް ރައީސް ވިދާޅުވީ އެމްޑީޕީން ސިލްސިލާކޮށް ބާއްވަމުން އަންނަ “ރަށްވެހި ފަތިސް” ކެމްޕެއިން ޕްރޮގުރާމުގައި ރޭ ގދ. އަތޮޅުގެ ކެނޑިޑޭޓުންނާ ބައްދަލުކުރައްވައި ވާހަކަފުޅު ދައްކަވަމުންނެވެ.\n“އެނގިވަޑައިގަންނަވާނެ ގޮތުގައި ތިނަދޫއަކީ އަޅުގަނޑުމެންގެ ވިޔަފާރި ހަބެއްގެ ގޮތުގައި ތަރައްގީކުރުމަށް ނިންމާފައިވާ ރަށެއް. މި ރަށުގެ ބަނދަރު އެއީ ކޮމާޝަލް ބަނދަރެއްގެ ގޮތަށް ބަދަލުކުރުން” ރައީސް ވިދާޅުވިއެވެ.\nސަރަހައްދީ ބަނދަރާއެކު ބޭރުގެ ބޯޓު ފަހަރުތައް ފާލަމަށް ބަނދަރުކުރެވޭނެ ގޮތް ހެދިގެންދާނެ ކަމަށް ވިދާޅުވެ ރައީސް ވިދާޅުވީ، ތިނަދޫގެ އިރުމަތީ ފަރާތުގެ އިންޑަސްޓްރިއަލް ޒޯން ހިއްކައި، އެތަނުގައި ޕޯޓް އެޅުމުން ތިނަދޫއަށް ބޮޑެތި ބަދަލުތަކެއް އަންނާނެ ކަމަށެވެ.\nމީގެއިތުރުން ހުވަދުއަތޮޅުގައި ބައިނަލްއަގްވާމީ އެއަރޕޯޓް އެޅުމަށް ނިންމާފައިވާކަން ފާހަގަކުރައްވައި ރައީސް ވިދާޅުވީ އެކަމާ ގުޅިގެން ދެ ފަރާތަކާއެކު ވާހަކަ ދެކެވެމުން އަންނަ ކަމަށެވެ. އެހެންނަމަވެސް އެ އެއަރޕޯޓް އަޅާނެ ރަށެއް އަދި ނިންމާފައިނުވާ ކަމަށް ރައީސް ވަނީ ވިދާޅުވެފައެވެ.\nތިނަދޫގައި ސަރަހައްދީ ބަނދަރެއް ތަރައްގީކުރުމުގެ މަސައްކަތް ކުރުމަށް އެ ރަށުން 108،000 އަކަފޫޓުގެ ބިމެއް ހަމަޖައްސަވާ ތިނަދޫ ކައުންސިލުން ވަނީ އެމް.ޓީ.ސީ.ސީ އާއި މަސައްކަތް ހަވާލުކޮށްފައެވެ. އެ މަސައްކަތުގެ އިތުރުން ތިނަދޫގައި ހުންނަ ޑރ. އަބްދުއްސަމަދު މެމޯރިއަލް ހޮސްޕިޓަލް ޓާޝަރީ ހޮސްޕިޓަލަކަށް ބަދަލު ކުރުމުގެ މަސައްކަތް ވެސް މިހާރު ކުރިއަށްދެއެވެ.\nރަށްވެހި ފަތިސްރައީސް ސޯލިހްރާއްޖެގދ. އަތޮޅުގދ. ތިނަދޫ ސަރަޙައްްދީ ބަނދަރުގދ.ތިނަދޫ


އެމެރިކާގެ ރައީސް ސައުދީ ރަސްގެފާނު ސަލްމާނަށް ރަސްމީ ފޯނުކޯލެއް ކުރައްވަނީ - Sandhaanu\nއެމެރިކާގެ ރައީސް ސައުދީ ރަސްގެފާނު ސަލްމާނަށް ރަސްމީ ފޯނުކޯލެއް ކުރައްވަނީ\nއެމެރިކާގެ ރައީސް ޖޯ ބައިޑެން ސައުދީ ރަސްގެފާނު ސަލްމާން ބިން ޢަބްދުލް ޢަޒީޒަށް މިހަފުތާގައި ފޯނުކޯލެއް ކުރައްވަން ނިންމަވައިފިއެވެ. މި ފޯނުކޯލު ތާވަލުކުރެވިފައި ވަނީ ޔޫއެސް އިންޓެލިޖެންސްއިން ޖަމާލް ޚަޝޯގްޖީގެ މަރުގެ މައްސަލާއާ ގުޅިގެން ކުރިއަށްގެންދިޔަ ތަހުގީގާ ބެހޭ ރިޕޯޓު ނެރުމުގެ ކުރިންނެވެ.\nޖަމާލް ޚަޝޯގްޖީއަކީ އެމެރިކާގެ މަޝްހޫރު ނޫސް ވެރިއެކެވެ. އޭނާ ގަތުލުކުރެވުނު މައްސަލާގައި ރަސްގެފާނު ސަލްމާންގެ ދަރިކަލަކު ބައިވެރިވެވަޑައިގަންނަވާކަމަށް ތަހުގީގުތަކުން ވަނީ ހާމަވެފައެވެ.\nއެމެރިކާގެ ޑިރެކްޓަރ އޮފް ނެޝަނަލް އިންޓެލިޖެންސް (ޑީ.އެން.އައި)އިން ނެރުނު ރިޕޯޓެއްގައިވާ ގޮތުގައި ސައުދީ އަމީރު މުޙަންމަދު ބުން ސަލްމާނަށް ނޫސްވެރިޔާގެ މަރުގެ މައްސަލައިގައި ތުހުމަތުކުރެވެއެވެ. ޖަމާލް ކަޝޯގްޖީއަކީ އެމެރިކާގެ މަޝްހޫރު ނޫހެއް ކަމުގައިވާ ވޮޝިންގްޓަން ޕޯސްޓުގެ އިސް މަގާމެއް އަދާކުރާ މީހެކެވެ. އަދި އޭނާ ވަނީ އެކިފަހަރު މަތިން ޝާހީ އާއިލާއާ ބެހޭ ޚަބަރުތައްވެސް ޝާއިޢުކޮށްފައެވެ.\nޚަޝޯގުޖީ މަރާލާފައި ވަނީ 2018 ވަނަ އަހަރު އިސްތަމްބޫލުގައެވެ. އަދި މިކަން ކޮށްފައިވަނީ ސައުދީ އޭޖެންޓުންގެ ޓީމަކުންކަން ކަމާބެހޭ ތަހުގީގު ތަކުން ވަނީ ހާމަވެފައެވެ.


Haalathu dhigu dhemigen dhaanama football ah gellun vaane\nހާލަތު ދިގުދެމިގެން ދާނަމަ ފުޓްބޯޅައަށް ގެއްލުވާނެ\nދަނޑަށް ސަޕޯޓަރުން ނުވައްދައި ދިގު މުއްދަތެއް ހޭދަވެގެން ދާނަމަ ފުޓްބޯޅައަށް އެކަމުން ވަރަށް ބޮޑު ގެއްލުމެއް ކުރިމަތި ވާނެ ކަމަށް، އާސެނަލްގެ ކުރީގެ ކޯޗް އާސެން ވެންގާ ބުނެފި އެވެ.\nޖަރުމަންގެ ބުންޑެސް ލީގާ ފެށުމާ ދިމާކޮށް، ބީއިން ސްޕޯޓްސްއަށް ދިން އިންޓަވިއުގައި ވެންގާ ބުނީ، ދަނޑަށް ސަޕޯޓަރުން ނުވައްދައި ކުޅެން ޖެހުމުން މެޗް ބަލަން ވެސް އުނދަގޫވާ ކަމަށެވެ. އެހެން ނަމަވެސް މި ހާލަތުގައި ފުޓްބޯޅަ ފެށިގެންދާ ކަމީވެސް ރަނގަޅު މިސްރާބަކަށް ދިއުން ކަމަށް އޭނާ ބުންޏެވެ.\nވެންގާގެ ވާހަކައިގައި ފުޓްބޯޅައިގެ އިސް ފަރާތްތަކުން ވެސް ސަމާލުކަން ދޭން ޖެހޭނެ ވާހަކަ އެއް އެބައޮތެވެ. އޭނާ ބުނީ، ދަނޑަށް ސަޕޯޓަރުން ނުވައްދައި ގިނަ ދުވަސްތަކެއް ހޭދަ ވެގެންދާނަމަ ފުޓްބޯޅައަށް އެކަމުގެ ގެއްލުން ކުރިމަތި ވާނެ ކަމަށެވެ.\n"ދިގު މުއްދަތަކަށް ސަޕޯޓަރުން ނުވައްދައި ކުޅެން ވެއްޖެނަމަ ފުޓްބޯޅައަށް ގެއްލު ވާނެ ހެއްޔޭ،" ސުވާލު އުފައްދައި ވެންގާ ވާހަކަ ދެއްކި އެވެ. "އަހަންނަށް ފެންނަނީ އެގޮތަށް، ގެއްލުން ވާނެ، ސަޕޯޓަރުން ނުވައްދައި ކުޅުމަކީ ކުރު މުއްދަތަކަށް ހައްލެއް، ދިގު މުއްދަތަކަށް އެކަން ގޮސްފިނަމަ ގެއްލުން ވާނެ."\nފީފާގެ ގްލޯބަލް ފުޓްބޯލް ޑިވެލޮޕްމެންޓްގެ ހެޑްގެ މަގާމު އަދާ ކުރަމުން އަންނަ ވެންގާ ބުނީ، މެޗެއްގައި ފަސް ކުޅުންތެރިން ބަދަލު ކުރެވޭ ގޮތަށް ފީފާއިން ހުއްދަ ދިނީ ކައިރި ކަިއރީގައި މެޗުތައް ކުޅެން ޖެހޭއިރު ކުދި ޓީމުތަކަށް ކުރިމަތިވާނެ ގެއްލުމުން ސަލާމަތް ކުރުމަށް ކަމަށެވެ.\nއާސެން ވެންގާ ކޮވިޑް-19 ބުންޑެސްލީގާ\nއެނބުރި އައިސް ޑޯޓަމުންޑުން ޝާލްކޭ ބަލިކޮށްފި\nބަޔާން އެއް ވަނައިގައި ލީޑް ފުޅާ ކޮށްފި\nޓޫތުޕޭސްޓް ގަންނަން ނުކުތް ކޯޗް އެކަހެރި ކޮށްފި


Roma athun molhuve Juventus Semifinal ah dhathurukohfi - vNews.mv\nރޯމާ ކޮޅަށް ގޯލުޖެހުމަށްފަހު ޔުވެންޓަސްގެ ކުޅުންތެރިން އުފާފާޅުކުރަނީ\nރޯމާ އަތުން މޮޅުވެ ޔުވެންޓަސް ސެމީފައިނަލަށް ދަތުރުކޮށްފި\nއިސްމާޢީލް ޝާހު 23 January 2020, 13:32\nރޯމާ އަތުން ހޯދި ފަސޭހަ މޮޅާއެކު އިޓާލިއަން ކަޕުގެ ކުއާޓާފައިނަލުގައި ޔުވެންޓަސްއިން މުބާރާތުގެ ސެމީފައިނަލުން ޖާގަ ހޯދައިފިއެވެ.\nޔުވެންޓަސްގެ އަމިއްލަ ދަނޑުގައި ކުޅުނު މި މެޗުގައި ރޯމާގެ މައްޗަށް ޔުވެންޓަސް އިން ކުރިހޯދީ 3-1 ގެ ނަތީޖާއަކުންނެވެ. މި މެޗުގައި ޔުވެންޓަސްގެ ފަރާތުން ފެނިގެންގޮސްފައިވަނީ މޮޅު ކުޅުމެކެވެ. ހާއްސަކޮށް ފުރަތަމަ ހާފުގައި އެ ޓީމުގެ ކުޅުން ފާހަގަކޮށްލެވެއެވެ.\nމެޗުގައި ޔުވެންޓަސްގެ ތިން ގޯލުވެސް ފެނިގެންގޮސްފައިވަނީ ފުރަތަމަ ހާފުގައެވެ. އެގޮތުން މެޗުގެ 26 ވަނަ މިނެޓުގައި ގޮންޒާލޯ ހިގުއެން ތަނަވަސްކޮށްދިން ފުރުސަތެއްގައި ޔުވެންޓަސްގެ ފުރަތަމަ ލަނޑު ޖެހީ ކްރިސްޓިއާނޯ ރޮނާލްޑޯ އެވެ. މިއީ ޔުވެންޓަސް ޖާޒީގައި ރޮނާލްޑޯ އެންމެ ފަހުން ކުޅުނު ހަތަރު މެޗުގައި އޭނާ ކާމިޔާބުކުރި ހަތް ވަނަ ލަނޑެވެ.\nމެޗުގެ 38 ވަނަ މިނެޓުގައި ޑަގްލަސް ކޮސްޓާ ދިން ބޯޅައަކުން ރޮޑްރީގޯ ބެންޓަންކާ ޔުވެންޓަސްގެ ލީޑު ފުޅާކޮށްދިން އިރު ފުރަތަމަ ހާފުގެ ފަހު މިނެޓުގައި ކޮސްޓާ އުފެއްދި ހަމަލާއެއްގައި ޔުވެންޓަސްގެ ތިންވަނަ ލަނޑު ކާމިޔާބުކުރީ ލިއޮނާޑޯ ބޮނޫޗީ އެވެ.\nދެވަނަ ހާފު ފަށައިގެން ދެވަނަ މިނެޓުގައި ލީޑު ފުޅާކުރަން ޔުވެންޓަސް އަށް ހުސް ފުރުސަތެއް ލިބިގެންދިޔަ އެވެ. ނަމަވެސް ހިގުއެން ފޮނުވާލި ބޯޅަ އަމާޒުވީ ގޯލުގެ ދަނޑިއަށެވެ. އޭގެ ދެ މިނެޓު ފަހުން ހިގުއެން އަތުން ބައިކޮޅަށް ވަން ލަނޑުން ފަރަގު ކުޑަވެގެންދިޔަ ނަމަވެސް އެޓީމުގެ ގޯލު ދެވަނަ ފަހަރަށް ފޫއަޅުވާމުގެ ފުރުސަތު ރޯމާ އަށް ޔުވެންޓަސް އިން ދީފައިނުވެއެވެ.\nމުބާރާތުގެ ސެމީފައިނަލުގައި ޔުވެންޓަސް ވާދަކުރާނީ އޭސީ މިލާން އާއި ޓޮރީނޯ ބައްދަލުކުރާ މެޗުން މޮޅުވާ ޓީމަކާއެވެ. މިލާންގެ ދަނޑުގައި ކުޅުމަށް ހަމަޖެހިފައިވާ އެ މެޗު އޮންނާނީ މިރޭ އެވެ.


Nasandhura hadhaa kunfunin beynunkuri MTCC ge bin huskohfi\nއެމްޓީސީސީގެ ކުރީގެ އޮފީސް ހުރި ބިން ހުސްކޮށްފައި.-- ފޮޓޯ: ސީއެންއެމް\n19 ޖެނުއަރީ 2019 1 ކޮމެންޓް\nނަސަންދުރަ ހަދާ ކުންފުނިން އެމްޓީސީސީ އަށް "ނޭނގި" ބޭނުންކުރި ބިން ހުސްކޮށްފި\nނަސަންދުރަ އިމާރާތް ކުރަމުން އަންނަ ޝޮންގްޓިއަން ކޮންސްޓްރަކްޝަނުން އެމްޓީސީސީގެ "ހުއްދަ ނެތި" ބޭނުން ކުރަމުން ދިޔަ އެ ކުންފުނީގެ ކުރީގެ އޮފީސް ހުރި ބިން ހުސްކޮށްފި އެވެ.\nއެމްއެމްއޭ ކުރިމައްޗަށްވާ ގޮތަށް އޮންނަ 3،000 އަކަފޫޓަށް ވުރެ ބޮޑު ބިމުގެ ވަށައިގެން ޓިނު ޖަހާފައި ހުރި އިރު، އެ ތަނުގެ ތެރޭގައި ގިނަ އަދަދެއްގެ ސޭފްޓީ ނެޓް ރޯލުތަކާއި، ކުލަ ފާޓާގެ އިތުރުން ވެސް ބައެއް އެހެނިހެން ސާމާނު ބަހައްޓާފައި ހުއްޓެވެ.\nއާ ވެރިކަމާ އެކު އެމްޓީސީސީގެ މެނޭޖުމަންޓް ބަދަލުވި ފަހުން އެހެން ބަޔަކު އެ ބިން ބޭނުންކުރަމުން ދިޔަ މައްސަލަ ފެންމަތިވީ އިރު، އެކަމާ ގުޅޭ އެއްވެސް ލިޔެކިޔުމެއް އެ އޮފީހުގައެއް ނެތެވެ. އަދި އެ ތަނުން އެ ކުންފުންޏަށް ކުލީގެ ގޮތުގައި ވެސް އެއްވެސް ފައިސާއެއް ލިބިފައި ނުވާ ކަމަށް ވެއެވެ.\nއިތުރަށް ކިޔާލުމަށް: އެމްޓީސީސީ އަށް "ނޭގި" އެ ކުންފުނީގެ ބިން ބޭނުންކުރަނީ ނަސަންދުރަ ހަދާ ކުންފުނިން!\nއެ ކުންފުނިން އެ މައްސަލަ ފުލުހުންނަށް ހުށަހަޅާފައިވާ ކަމަށް، ކުރިން އެމްޓީސީސީގެ ސީއީއޯ ހަސަން ޝާހު "ސީއެންއެމް" އަށް ވިދާޅުވި އެވެ. ނަމަވެސް އެތަން ހުސްކުރި އިރު، އެކަން ގޮސްފައިވަނީ ކިހާ ހިސާބަކަށް ކަމެއް ސާފެއް ނުވެ އެވެ.\nއެމްޓީސީސީގެ ކުރީގެ އޮފީސް ހުރި ބިމުގައި ހުރި މުދާތައް.-- ފައިލް ފޮޓޯ\nމިހާރު އެ ތަނުގައި ހުރި ހުރިހާ މުދަލެއް ވަނީ ނެރެގެން ގެންގޮސްފަ އެވެ. އަދި އެ ތަނުގައި ޖަހާފައިވާ ޓިނު ބިއްގަނޑުން ވެސް ބައެއް ވަނީ ނައްޓާލާފަ އެވެ. އެނގިފައިވާ ގޮތުގައި އެތަން ހުސްކުރީ، ޕާކިން ޒޯނެއް އެޅުމަށެވެ.\nއެމްޓީސީސީގެ ނަމުގައި ރެޖިސްޓްރީ ކޮށްފައިވާ އެ ބިމުގައި އިމާރާތެއް އަޅަން އެ ކުންފުނިން އޮތީ ކުރަހާ ވެސް ނިންމާފަ އެވެ. ނަމަވެސް މިހާރު އެ އިމާރާތް، ހުޅުމާލޭގައި އެޅުމަށް މަޝްވަރާ ކުރަމުން އަންނަ ކަމަށް ވެއެވެ.\nނަސަންދުރަ ކޮރަޕްޝަން އެމްޓީސީސީ ޕޮލިސް\nހެޔޮނުވާނެ5ބުރިޔަށް ނަމަވެސް އުސްކޮށް ތިޔަ ޕާކިން ޒޯނު އަޅާފަ ފައިސާ ނަގަންފަށާ.


Badhalu kurumun Ronaldo match nunimenees geyah? | Mihaaru\nބަދަލުކުރުމުން ރޮނާލްޑޯ މެޗު ނުނިމެނީސް ގެޔަށް؟\n11 ނޮވެމްބަރ 2019 - 08:45 21 comments\nޓިއުރިން (ނޮވެމްބަރު 11) – އިޓާލިއަން ލީގުގައި ރޭ އޭސީ މިލާން އަތުން 1-0 އިން ޔުވެންޓަސް މޮޅުވެ ތާވަލުގެ އެއް ވަނަ އަށް އަލުން އެރި މެޗުގައި ޔުވެންޓަސްގެ ކްރިސްޓިއާނޯ ރޮނާލްޑޯ ބޭލުމުން އޭނާ މެޗު ނުމެނީސް ސްޓޭޑިއަމުން ނުކުމެގެން ގެޔަށް ދިޔައީ ކަމަށް ސްކައި ސްޕޯޓްސް އިޓާލިއާ އިން ރިޕޯޓްކޮށްފި އެވެ.\nޔުވެންޓަސްގެ ކޯޗު މައުރީޒިއޯ ސާރީ ވަނީ ޗެމްޕިއަންސް ލީގުގައި މިދިޔަ ހަފުތާގައި ލޮކޮމޯޓިވް މޮސްކޯ އަތުން 2-1 އިން ޔުވެންޓަސް މޮޅުވި މެޗުގައި ވެސް ރޮނާލްޑޯ ބަދަލުކޮށްފަ އެވެ. ރޭގެ މެޗުން ޔުވެންޓަސް މޮޅުކޮށްދިނީ 55 ވަނަ މިނެޓުގައި ރޮނާލްޑޯ ބޭލުމަށް ފަހު އެރުވި ޕައޮލޯ ޑީބަލާ އެވެ.\nރޮނާލްޑޯ ބޭލުމާ އެކު އޭނާ ބެންޗަށް ދިއުމުގެ ބަދަލުގައި ހިތްހަމަނުޖެހިފައި ހުރެ ދިޔައީ ސީދާ ޗޭންޖިން ރޫމަށެވެ. އަދި ދަމުން ޕޯޗުގީސް ބަހުން، ކޯޗު ސާރީއާ ދިމާލަށް އެއްޗެކޭ ވެސް ބުންޏެވެ. ސްކައި އިން ރިޕޯޓްކުރި ގޮތުގައި މެޗު ނިމުމުގެ ތިން މިނެޓު ކުރިން ރޮނާލްޑޯ ވަނީ ސްޓޭޑިއަމް ދޫކޮށް ގޮސްފަ އެވެ. ކުރީ މެޗުގައި ވެސް ބަދަލުކުރުމުން ހުރީ ހިތްހަމަޖެހިފަ އެވެ.\nނޫސްވެރިންގެ ބައްދަލުވުގައި ސުވާލުކުރުމުން ސާރީ ބުނީ ރޮނާލްޑޯ ސްޓޭޑިއަމް ދޫކޮށް ދިޔަކަމެއް އޭނާ އަށް ނޭގޭ ކަމަށައީ އެއީ ތެދަކަށް ވަންޏާ އެކަމަކީ އެހެން ކުޅުންތެރިންނާ ވާހަކަދައްކައިގެން ރޮނާލްޑޯ ހައްލުކުރަން ޖެހޭ ކަމެއް ކަމަށެވެ. ސަބަބަކީ އެގޮތަށް ދިއުމުން އެ ކުޑަކޮށްލެވެނީ އެހެން ކުޅުންތެރިންނަށް ކުރާ އިހުތިރާމް ކަމަށްވުމެވެ.\nސާރީ ބުނީ ރޮނާލްޑޯއާ އޭނާއާ އެއްވެސް މައްސަލައެއް ނެތް ކަމަށާއި ސަތޭކަ ޕަސެންޓް ފިޓް ނުވަނީސް ވެސް މެޗު ކުޅެން ރޮނާލްޑޯ ތައްޔާރުވި ކަމަށްޓަކައި އޭނާ އަށް ޝުކުރުއަދާކުރަން ޖެހޭ ކަމަށެވެ. އޭނާ ރޭގެ މެޗުގައި ބަދަލުކުރުމުގެ ކުރިން ކަކުލުގައި އަތް އަޅައިގެން، އަނިޔާއެއް އުޅޭ ކަމުގެ އިޝާރާތެއް ކުރި ކަމަށް ވީޑިއޯ ރީޕްލޭ ތަކުން ފެނެ އެވެ.\n"މުހިއްމު ކަމަކީ މެޗު ކުޅެން އޭނާ ތައްޔާރަށް ހުރިކަން. މެޗުން ފައިބަން ޖެހުމުން ކުޅުންތެރިޔާ ހިތްހަމަނުޖެހުމަކީ އާދައިގެ ކަމެއް، ހާއްސަކޮށް ދަނޑުމަތީގައި ހުންނަން އެވަރަށް މަސައްކަތްކޮށްފައިވަނިކޮށް އެހެންވެއްޖެ ނަމަ،" ސާރީ ބުންޏެވެ.\nރޭގެ މެޗުގައި ޔުވެންޓަސް އަށް އެންމެ އެދެވޭ ކުޅުމެއް ނުދެއްކުނެވެ. މިލާނުން ވަރަށް ގިނައިން ޔުވެންޓަސް އަށް ނުރައްކާކުރި އެވެ. އެކަމަކު ޑީބަލާ އަރައި 77 ވަނަ މިނެޓުގައި ޖެހި ގޯލުން މެޗު އެނބުރުނީ އެވެ.\nމި މޮޅާ އެކު ޔުވެންޓަސް އެއް ވަނައިގައި އޮތީ 32 ޕޮއިންޓް ހަމަކޮށްގެންނެވެ. ދެ ވަނައިގައި އޮތީ 31 ޕޮއިންޓް ހަމަކޮށްފައިވާ އިންޓަ މިލާނެވެ. ރޭގެ މެޗުން ބަލިވި އޭސީ މިލާން އޮތީ 13 ޕޮއިންޓާ އެކު 14 ވަނައިގަ އެވެ. ކޯޗު މާކޯ ޖިއަމްޕޯލޯ ވަކިކޮށް ސްޓެފާނޯ ޕިއޮލީ ގެނެސް މިލާނުން ކުޅުން ރަނގަޅު ކުރި ނަމަވެސް އަދިވެސް ނަތީޖާ ނެރުމުގައި ކާމިޔާބެއް ނުހޯދެ އެވެ.\nއިތުރު ލިޔުންތައް ކްރިސްޓިއާނޯ ރޮނާލްޑޯ ޔުވެންޓަސް އޭސީ މިލާން އިޓާލިއަން ލީގު\nރޮނާލްޑޯ އަށް ރެކޯޑެއް، ޔުވެންޓަސް ލީގު ހޯދުމާ ގާތަށް\nރޮނާލްޑޯގެ ދެ ގޯލުން ޔުވެންޓަސް ލީގާ ކައިރިއަށް\nރޮނާލްޑޯގެ 1000 ވަނަ މެޗުގައި ރެކޯޑަކާ އެއްވަރުކޮށްފި


Kulhudhuffushi gai haluvi kamaa eku Dengue, Chicken Guyana fethureny\nކުޅުދުއްފުށީގައި ހަލުވި ކަމާއެކު ޑެންގީ، ޗިކަންގުންޏާ ފެތުރެނީ، ހޮސްޕިޓަލުގައި އެނދު އިތުރުކޮށްފި\nކުޅުދުއްފުށީގައި ހަލުވި ކަމާއެކު ޑެންގޫ އަދި ޗިކަން ގުންޏާ ފެތުރެމުން ދާއިރު އެޑްމިޓްކޮށްގެން ފަރުވާ ދިނުމުގައި ދިމާވެފައިވާ ޖާގައިގެ ދަތިކަން ހައްލު ކުރުމަށްޓަކައި ކުޅުދުއްފުށީ ރީޖަނަލް ހޮސްޕިޓަލުގައި އެނދު އިތުރުކޮށްފި އެވެ.\nއެ ހޮސްޕިޓަލުގެ މީޑިއާ އޮފިޝަލް ކޭއޯއަށް ވިދާޅުވީ މިހާރު ވަގުތީ ގޮތުން5އެނދު އިތުރުކޮށްފައިވާއިރު އަދިވެސް ޖާގައިގެ ދަތިކަމަށް ދާއިމީ ހައްލެ ނުލިބޭނެ ކަމަށެވެ. މި5އެނދު އިތުރުކޮށްފައިވަނީ ކުރިން ޕިޒިއޮތެރަޕީގެ ހިދުމަތް ދިނުމަށް ބޭނުން ކުރި ތަނުގައެވެ.\nހޮސްޕިޓަލްގައި ގަވައިދުން ސާޖަރީތަށްވެސް ހަދަމުން ދާއިރު އެފަދަ މީހުންނަކީ އޮބްޒަވޭޝަންގައި ބާއްވަން ޖެހޭ މީހުން ކަމަށްވާތީ އެނދު އިތުރު ކުރިނަމަވެސް ދާއިމީ ހައްލު ނުލިބޭނެ ކަމަށް އޮފިޝަލް ވިދާޅުވި އެވެ.\nއޮފިޝަލް ވިދާޅުވީ މިދުވަސް ވަރު ު ޑެންގޫ، ޗިކަން ގުންޏާގެ އިތުރުން ބޭރަށް ހިންގުމުގެ ރޯގާއެއްވެސް އުޅޭކަމަށެވެ.\nކުޅުދުއްފުށީ ރީޖަނަލް ހޮސްޕިޓަލަށް ޖާގައިގެ ދަތިކަން ބޮޑުވެގެން މިދިޔައީ ސަރުކާރުން ހޮސްޕިޓާ ހިންގުމަށް ހަވާލުކުރެވުން އިންޑިޔާގެ ނިމްސްއިން ސީޓީ މެޝިން ބެހެއްޓުމަށްޓަކައި ހޮސްޕިޓަލުގެ ވޯޑެއް ތަޅާލުމުންނެވެ.


Raajjeyn qavaaidhu thakah ihuthiraam kuraane kamuge yageenkan FIFA ah dheefi | Mihaaru\nމިނިސްޓަރު މަހުލޫފު (ވ) އާއި ފީފާގެ ރައީސް އިންފަންޓީނޯ (ކ) އަދި އޭއެފްސީގެ ރައީސް ސަލްމާން.\nރާއްޖޭން ގަވާއިދުތަކަށް އިހުތިރާމްކުރާނެކަން ކަމުގެ ޔަގީންކަން ފީފާ އަށް ދީފި\n06 ޖެނުއަރީ 2019 - 12:525comments\nފީފާ އާއި އޭއެފްސީގެ ގަވާއިދުތަކަށް އިހުތިރާމްކުރައްވާނެ ކަމުގެ ޔަގީންކަން ފީފާގެ ރައީސް ޖިއާނީ އިންފަންޓީނޯ އަށް ރާއްޖޭގެ ކުޅިވަރާ ބެހޭ މިނިސްޓަރު އަހުމަދު މަހުލޫފު ދެއްވައިފި އެވެ.\nއަބޫ ދާބީގައި އިއްޔެ ފެށި އޭޝިއަން ކަޕުގެ ހުޅުވުމުގެ ރަސްމިއްޔާތުގެ ތެރެއިން މަހުލޫފު ވަނީ އިންފަންޓީނޯގެ އިތުރުން އޭއެފްސީގެ ރައީސް ޝެއިޚް ސަލްމާން ބިން އިބްރާހިމް ޚަލީފާއާ ވެސް ބައްދަލުކުރައްވައިފަ އެވެ.\n"ރާއްޖޭން ފީފާ އާއި އޭއެފްސީގެ ގަވާއިދުތަކަށް އިހުތިރާމްކުރުމާ އެކު، ގާތްކޮށް މަސައްކަތްކުރާނެ ކަމުގެ ޔަގީންކަން އަޅުގަނޑު ދިނިން،" މަހުލޫފު ވިދާޅުވި އެވެ.\nމަހުލޫފު އޭނާ އެ އިޝާރާތްކުރެއްވީ، ރާއްޖޭގެ ކްލަބްތަކަށް އޭއެފްސީ ކަޕުން ފުރުސަތު ނުލިބުނު މައްސަލަ ބަލަން މިނިސްޓްރީން ކޮމިޓީއެއް ހެދުމުން، އެފްއޭއެމުން އެކަން އޭއެފްސީގެ ސަމާލުކަމަށް ގެނައުމާ އެކު އެ ޖަމިއްޔާ އިން ޒާތެއްގެ އިންޒާރެއް ދިން ދިނުމަށެވެ. އެ ފަހަރު އޭއެފްސީން ބުނީ އެފްއޭއެމްގެ އެއްވެސް ކަމެއްގެ ތެރެއަށް ތިން ވަނަ ފަރާތަކަށް ނުވަދޭނެ ކަމަށެވެ. އަދި ހާލަތު ވަރަށް ގާތުން ބަލަމުން އަންނަ ކަމަށް ބުނެ، މިނިސްޓަރުގެ އެ މަސައްކަތް ހުއްޓާލަން ނުސީދާކޮށް އިންޒާރު ވެސް ދިނެވެ.\nއެކަމަކު ފަހުން މަހުލޫފު ވިދާޅުވީ މިނިސްޓްރީން ކޮމިޓީން ބަލަނީ ދައުލަތުން ފުޓްބޯޅައަށް ހަރަދުކުރާ ފައިސާ އަށް ވީ ގޮތް ކަމަށާއި އެފްއޭއެމް ތެރެއަށް ނުވަންނާނެކަން އެފްއޭއެމްގެ ރައީސް ބައްސާމް އަދީލް ޖަލީލަށް އަންގަވާފައިވާ ކަމަށެވެ.\nއަދި މަހުލޫފު ވަނީ އޭއެފްސީގެ ރައީސް ސަލްމާންގެ ދައުވަތަކަށް ލަންޑަނަށް ވަޑައިގެން އޭނާއާ ބައްދަލުކުރައްވައިފަ އެވެ. އެ ފަހަރު ވެސް މަހުލޫފު ވަނީ ކޮމިޓީން އިމުގެ ތެރޭގައި މަސައްކަތްކުރާ ކަމުގެ ޔަގީންކަން އޭއެފްސީގެ ރައީސް ސަލްމާނަށް ދެއްވައިފަ އެވެ.\nއޭއެފްސީގެ ދައުވަތަކަށް އަބޫ ދާބީ އަށް ވަޑައިގެން މަހުލޫފު ވަނީ ފީފާގެ ޑެޕިއުޓީ ޖެނެރަލް ސެކްރެޓަރީ އަދި ކްރޮއޭޝިއާ އާއި އޭސީ މިލާނުގެ ކުރީގެ ކުޅުންތެރިޔާ ޒޮވޮނިމިރް ބޮބާން އާއި އޮސްޓްރޭލިއާގެ ކުރީގެ ކެޕްޓަން ޓިމް ކޭހިލާ އެކު ވެސް ހިޔާލުބަދަލުކުރައްވައިފަ އެވެ. ރާއްޖޭގެ އަމިއްލަފުށި ރިޒޯޓުގައި ދާދި ފަހުން ޓްރެއިނިން ކޭމްޕެއް ވެސް ބޭއްވި ކޭހިލަށް ރާއްޖޭގެ ފުޓްބޯޅަ ކުރިއަރުވަން އެހީވެދޭނެ ގޮތްތަކާ މެދު ވާހަކަ ދެކެވުނު ކަމަށް މަހުލޫފު ވިދާޅުވި އެވެ.\nއިތުރު ލިޔުންތައް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ފީފާ އޭއެފްސީ


Tottenham haradhu nukurathee Pochettino ge inzaareh!\nޓޮޓެންހަމް ހަރަދު ނުކުރާތީ ޕޮޗެޓިނޯގެ އިންޒާރެއް!\nޓޮންޓެންހަމްއިން ހަރަދު ނުކުރާނަމަ، އެންމެ މަތީ ލެވަލުގައި ވާދަ ކުރަން، އެ ޓީމަށް އުނދަގޫވާނެ ކަމަށް، ކޯޗް މައުރީޝިއޯ ޕޮޗެޓިނޯ ބުނެފި އެވެ.\nއޭނާ، މިސާލެއްގެ ގޮތުގައި ދެއްކީ އާސެނަލްގައި އެޓީމުގެ ކުރީގެ ކޯޗް އާސެން ވެންގާއަށް ކުރިމަތިވި ހާލަތުގެ މައްޗަށެވެ. އާސެނަލްގެ އެމިރޭޓްސް ސްޓޭޑިއަމް އިމާރާތް ކުރުމުގެ މަސައްކަތަކާއެކު، ކުަލަބުން އަގު ބޮޑުކޮށް ކުޅުންތެރިން ގެނައުމުގެ މަސައްކަތް ހުއްޓާލި އެވެ. ޕޮޗެޓިނޯ ދެކޭ ގޮތުގައި އެ ހާލަތުގައި ވެސް އާސެނަލްއިން ގަދަ ހަތަރެއްގައި ވާދަ ކުރުމަށް، އެ ކުލަބުގެ ވެރިން އުންމީދު ކުރުމަކީ ވެސް ގޯހެކެވެ.\nޓޮޓެންހަމްގެ ސްޓޭޑިއަމް އިމާރާތް ކުރުމުގެ މަސައްކަތް ވެސް މިހާރު ދަނީ ކުރިއަށެވެ. ޓްރާންސްފާގައި ސީނިއާ ޓީމަށް އެއްވެސް ކުޅުންތެރިޔަކު ނުގެންނަތާ މިހާރު ދެ އަހަރު ފާއިތުވެއްޖެ އެވެ. އާ ސްޓޭޑިއަމަށް ވަންނަންވާ އިރަށް ޕޮޗެޓީނޯގެ ޓާގެޓެއްގެ ގޮތުގައި އެ ކުލަބުގެ ވެރިން އޭނާއަށް ދީފައި އޮތީ ގަދަ ހަތަރެއްގެ ތެރޭގައި އޮތުމެވެ. ޓާގެޓް ހާސިލު ކުރުމަށް ދީފައިވާ މުއްދަތުގެ މާ ކުރިން ޕޮޗެޓީނޯ ވަނީ އެކަން ހާސިލު ކޮށްފަ އެވެ. ވޭތުވެދިޔަ ތިން ސިޒަންގައި ވެސް އޭނާ ވަނީ، ގަދަ ތިން ޓީމުގެ ތެރޭގައި ޓޮޓެންހަމް ބާއްވާފައި ދީފަ އެވެ.\nވެންގާވެސް ފަހަކާ ޖެހެންދެން ގަދަ ހަތަރެއްގެ ތެރޭގައި އާސެނަލް ބާއްވައި ދިނެވެ. އެހެން ނަމަވެސް މައްސަލަ ކުރިމަތީވީ ބޮޑެތި އެހެން ކުލަބުތަކުން ވަރުގަދައަށް ހަރަދު ކުރަން ފެށިއިރު އާސެނަލްއަށް ވާދަ ނުކުރެވުމުންނެވެ. ޕޮޗެޓިނޯގެ ނަޒަރުގައި އެ ހާލަތު ޓޮޓެންހަމްއަށް ވެސް ކުރިމަތިވުމުގެ ބިރު އެބައޮތެވެ.\n"އާސެން ވެންގާއަށް އަހަރެންގެ ފުރިހަމަ އިހުތިރާމު އެބައޮތް، ސަބަބަކީ އާސެނަލް ކަހަލަ ޓީމެއްގައި 22 އަހަރު ވަންދެން ހުރެވޭނީ، ވަރަށް ރަނގަޅު ކޯޗަކަށް ވުމުން،" ވެންގާއަށް ތައުރީފު ކުރަމުން ޕޮޗެޓިނޯ ބުންޏެވެ. "ހަމައެކަނި މޮޅު ކޯޗަށް ވާކަށް ނޫން ޖެހޭނީ، ރަނގަޅު އިންސާނަކަށް ވެސް ވާން ޖެހޭނެ އެގޮތުގައި ދެމިހުރުމަށްޓަކައި، އެ ވެލިއު އާސެންގެ ކިބައިން ފެނުނު."\n"އަހަރެން އާސެން ވެންގާއާ ވާހަކަ ދައްކާލަން ލިބޭ ދުވަހަކުން އަހާލަން ބޭން ކިހިނެއްހޭ [ޓީމުން އެކަށީގެންވާ ބަޖެޓް ނުދޭއިރުވެސް] އެގޮތުގައި ދެމެހެއްޓި، އަހަންނަކަށް ނޭންގެ އޭނާ ބުނާނެ އެއްޗެއް."\nޕޮޗެޓިނޯ ބުނީ އޭނާ އާއި ވެންގާގެ ހާލަތު އެއްގޮތްތަކެއް އެބަހުރި ކަމަށާއި ހާލަތު ބަދަލުވާނެ ވަގުތެއް ބުނެދޭން އޭނާއަށް ނޭންގޭ ކަމަށެވެ. އަދި އޭނާވެސް ޓޮޓެންހަމް ކެރިއާ ނިންމާލަން ބޭނުން ނުވާ ގޮތަކަށް ނިމިދާނެ ކަމުގެ ނުތަނަވަސްކަން ޕޮޗެޓީނޯ ފާޅު ކުރި އެވެ.\nބިލްބާއޯގެ ފޯވަޑް އަޑޫރިޒް ރިޓަޔާ ކޮށްފި


Sohaabeen Ge Haiyaiypulhun Iburaiytheri Vaahaka Eh - Vaguthu\nޞަޙާބީންގެ ޙަޔާތްޕުޅުން އިބުރަތްތެރިވާހަކައެއް\n7 މަސް ކުރިން ( ޖޫން 11, 2018 )\nމާތް ﷲ ރުއްސުންލެއްވި ސަލްމާން ފާރިސީއާއި އަދި އަބުއްދަރުދާގެ ދެމެދުގައި އޮތް އަޚުވަންތަކަން\nއަބޫ ޖުހައިފާ ރިވާކުރެއްވިއެވެ. ރަސޫލާ މުޙައްމަދު ޞައްލަﷲ ޢަލައިހި ވަސައްލަމަ އަބުއްދަރުދާ އާއި އަދި ސަލްމާން އާއި ދެބޭކަލުން އަޚުކުރެއްވިއެވެ.\nއެއްފަހަރެއްގައި ސަލްމާން އަބުއް ދަރުދާގެ ގެކޮޅަށް ޒިޔާރަތްކުރެއްވިއެވެ. އަދި އެކަލޭގެފާނަށް އުއްމު ދަރުދާ(އަބުއްދަރުދާގެ އަނބިކަނބަލުން) ވަރަށް ބާ ހެދުންކޮޅެއް ތުރުކުރައްވައިގެން ހުންނެވި ތަން ފެނިވަޑައިގަތެވެ. އަދި އެކަމަނާ އެހާލުކޮޅުގައި ހުންނެވީ ކީއްވެގެންތޯ ސުވާލުކުރެއްވިއެވެ.\nއެކަމަނާ ޖަވާބުދެއްވިއެވެ. “ތިބާގެ އަޚާ އަބުއްދަރުދާ މި ދުނިޔޭގެ (ޒީނަތްތެރިކަމަށް) އެއްވެސް ސައުޤުވެރިކަމެއް ނެތެވެ.” ހަމަ އެވަގުތު އަބުއްދަރުދާ ދުރުވެއްޖެއެވެ. އަދި ސަލްމާންއަށް ފަރިއްކޮޅު ތައްޔާރުކުރައްވައިފިއެވެ. އެވަގުތު ސަލްމާނު އަބުއްދަރުދާގެ އަރިހުން ސަލްމާނާއި އެކުގައި ކެއިންބެއްލެވުމަށް އެދިވަޑައިގަތެވެ. ދެން އަބުއްދަރުދާ އެކަލޭގެފާނު ހުންނެވީ ރޯދައަށް ކަމަށް ވިދާޅުވިއެވެ.\nސަލްމާން ވިދާޅުވިއެވެ. "އަހަރެން ތިބާ ނުކަންޏާމު ނުކާނަމެވެ." ދެން އަބުއްދަރުދާ ސަލްމާނުއާއި އެކު ފަރިއްކުޅުވައިފިއެވެ.\nދެން ރޭގަނޑުވުމުން (ރޭގަނޑުން ބަޔެއް ފާއިތުވުމުން) އަބުއްދަރުދާ (ދަމުނަމާދު ކުރެއްވުމަށް) ތެދުވެވަޑައިގަތެވެ. ނަމަވެސް ސަލްމާނު އެކަލޭގެފާނަށް އަދި ނިދކުރެއްވުމަށް އެދިލެއްވުމުން އަބުއް ދަރުދާ އަލުން ނިދިކުރެއްވިއެވެ. އަނެއްކާވެސް އިރުގަނޑެއްފަހުން އަބުއްދަރުދާ ތެދުވެލެއްވުމުން އަނެއްކާވެސް ސަލްމާނު އެކަލޭގެފާނުގެ ގާތުގައި ނިދިކުރެއްވުމަށް ދަންނަވައިފިއެވެ.\nދެން ރޭގަނޑުގެ ފަހުވަގުތަށް އެޅުމުން ސަލްމާނު އެކަލޭގެފާނުގެ އަރިހުގައި ތެދުވުމަށް ދަންނަވައި އަދި ދެވެރިން އެކުގައި ދަމުނަމާދުކުރައްވައިފިއެވެ.\n(އެޔަށްފަހު) ސަލްމާން އަބުއްދަރުދާއަށް ދެންނެވިއެވެ. "ތިބާގެ ވެރިރައްބުގެ މައްޗަށް ތިބާއަށް ހައްޤުތަކެއްވެއެވެ. އަދި ތިބާގެ ފުރާނައިގެ މައްޗަށް ތިބާގެ ހަށިގަނޑަށް ހައްޤުތަކެއްވެއެވެ. އަދި ތިބާގެ ޢާއިލާގެ މައްޗަށް ތިބާއަށް ޙައްޤުތަކެއްވެއެވެ. ވީމާ އެހުރިހާ ފަރާތްތަކެއްގެ މައްޗަށް ތިބާގެ ކޮނޑުގައި އެޅިފައިވާ ޙައްޤުތައް ތިބާއަދާކުރަންވާނެއެވެ."\nދެން އަބުއްދަރުދާ ރަސޫލާ (ޞައްލަﷲ ޢަލައިހި ވަސައްލަމަގެ) އަރިހަށް ވަޑައިގެންނެވިއެވެ. އަދި ހުރިހާވާހަކައެއް ދެންނެވިއެވެ. ދެން ރަސޫލާ (ޞައްލަﷲ ޢަލައިހި ވަސައްލަމަ) ޙަދީޘްކުރެއްވިއެވެ. ” ސަލްމާނު އެބުނީ ތެދެވެ” (ރިވާކުރެއްވީ އިމާމު ބުޚާރީ)\nއިސްލާމްދީން ހިމާޔަތް ކުރުން - ވެވަށް ވެއްޓުނު ގެރި ނެގުމަށް؟\n3 ގަޑިއިރު ކުރިން 11\nދީނާ ޚިލާފު ކަންކަން ބަލަން ރައީސް ކޮމިޓީއެއް އުފައްދަވައިފި\n18 ގަޑިއިރު ކުރިން 51\n1 ދުވަސް ކުރިން 14\nރަސޫލާއަށް ފުރައްސާރަ ކުރާނަމަ އުމުރަށް ޖަލަށް ލާން ޖެހޭ - ޖަމީލް


Manifesto - The President's Office\n24 * ފައްކާވެފައިވާ ލާމަރުކަޒީ ނިޒާމެއް ގާއިމުކުރުމަށްޓަކައި ގަޑުބަޑުކޮށްފައިވާ ލާމަރުކަޒީ ގާނޫނަށް އިޞްލާޙު ގެނައުން.\n* އިޤްތިޞާދީ ޙައިސިއްޔަތު ކައުންސިލްތަކަށް ފަހިކޮށްދިނުމާއެކު، ކައުންސިލްތަކުގެ ޤާބިލްކަމާއި ޒިންމާދާރުކަން ބޮޑުކޮށްދިނުން.\n* ހަމަހަމަކަމާއެކު ޚިދުމަތް ފޯރުވައިދީ ރައްޔިތުންގެ އިތުބާރު ލިބިފައިވާ، ޙަރަކާތްތެރި ފުދުންތެރި ކައުންސިލްތަކެއް އުފެއްދުން.\n25 * ދައުލަތުގެ އޮފީސްތަކާއި ސަރުކާރު މިނިސްޓްރީތަކުގެ ގިނަ މަސައްކަތްތައް ރަށުކައުންސިލްތަކާއި، އަތޮޅުކައުންސިލްތަކާއި، ސިޓީކައުންސިލްތަކަށް (ވަކި ތަރުތީބަކުން) ބަހާލުން.\n* މަރުކަޒީ ސަރުކާރުން ކުރަމުން ގެންދާ މަސައްކަތްތަކުގެ ތެރެއިން ކައުންސިލްތަކާ ގުޅުންހުރި މަސައްކަތްތައް، ސީދާ ކައުންސިލް ތަކަށް ބަހާލުން.\n26 * މިނިސްޓްރީތަކުން ރަށްރަށުގައި މިހާރު ކުރަމުން ގެންދާ މަސައްކަތްތަކުގެ ތެރެއިން ކިތަންމެ މަސައްކަތެއް ރަށު ކައުންސިލްތަކުގެ ދަށަށް ދޫކޮށްލެވި، ނޭޝަނަލް ޑިވެލޮޕްމެންޓް ޕްލޭން އަދި ސަރުކާރުން އެކުލަވާލާފައިވާ އެކްޝަން ޕްލޭންއާއި ފުށުނާރާގޮތަށް މަޝްރޫއުތައް ހިންގާ ވިލަރެސްކުރުމުގެ އިޚްތިޔާރު ކައުންސިލްތަކަށް ހޯދައިދިނުން.\n* ރައްޔިތުން އިންތިޚާބުކުރާ ކައުންސިލްތަކަށް ބާރުވެރިކަމާއި ރައްޔިތުންގެ އިތުބާރާއި ޤަދަރު ހޯދައިދެވި، މާހަމަޖެހޭ ޖަޒީރާ ދިރިއުޅުމަކަށް ވާޞިލުވުމަށް ކުރަންޖެހޭ މަސައްކަތްތައް ވިލަރެސްކުރުން.\nކައުންސިލްތަކަށް އާމްދަނީ އާއި ޓެކްސް ލިބޭ ނިޒާމް ކަށަވަރުކުރުން\n27 * ކައުންސިލްގެ އިޙްތިޞާސްގައި ހިމެނޭ ބިމާއި، ފަޅާއި، ފަރާއި، ކަނޑާއި، ވާއެންމެހާ ވަޞީލަތްތަކުން ލިބޭ ކުލީގެ އިންސައްތައެއް އެ ކައުންސިލަކަށް ލިބޭނޭގޮތް ހަމަޖެއްސުން.\n* ފުރާފުރިހަމަވެ އަމިއްލަ ފައިމައްޗަށް ތެދުވެގެން ހިނގާ ކައުންސިލްތަކަކަށް ހެދުމަށްޓަކައި ދައުލަތުގެ މާލީ ނިޒާމާ ފުށުނާރާގޮތަށް ދަރަންޏަށް ޒިންމާވުމާއި ލޯނުނެގުމުގެ ބާރު ކައުންސިލްތަކަށް ހޯދައިދިނުން.\n* ކައުސިލްތަކަށް މާލީ މިނިވަންކަން ހޯދައިދިނުން.\n28 * ޢާއްމު ޚިދުމަތްތަކުންނާއި، އެހެނިހެން ގޮތްގޮތުން ނެގެމުންދާ ފީތައް، މައި ސަރުކާރަށް ނުގޮސް ސީދާ ކައުންސިލްތަކަށް ނެގޭގޮތަށް ބަދަލުގެނައުން.\n* ކައުންސިލްތަކަށް ލިބޭ އާމްދަނީ ބޮޑުކޮށް، އެއިން ރައްޔިތުންނަށް ހިދުމަތްތައް ފޯރުކޮށްދިނުމުގެ ހުރިހާ ބާރެއް ކައުންސިލްތަކަށް ލިބިދިނުން.\n* ހައިބަތާއި ޤަދަރު ބޮޑު ޖަޒީރާވަންތަ ކައުންސިލްތަކެއް އުފެއްދުން.\n29 * ކޮންމެ ރަށެއްގެ އިޤްޠިޞާދު ދެނެގަތުމަށްޓަކައި އެރަށެއްގެ އާމްދަނީއާއި ޚަރަދު ދެނެގަނެވި މިނަންފެށުން.\n* ރަށުގައިވާ ވަޞީލަތްތަކާއި ހަރުމުދަލާއި މުޅި މިލްކިއްޔާތު ހިމެނޭ ރަށު ބެލެންސްޝީޓެއް އެކުލަވާލުން.\n30 * ޖަޒީރާ ރަށްރަށުގެ ކަރަންޓާއި ފެނާއި ނަރުދަމާ ޤާއިމްކުރުން ހަލުވިކުރުމަށްޓަކައި މިހާރު މާލޭގައި ހިންގާ މަރުކަޒީ ކުންފުނިތަކުން ދޭ ޚިދުމަތްތައް ސަރަޙައްދީ ކުންފުނިތަކަށް ބަހާލުން.\n* ފެނާއި ނަރުދަމާ ޤާއިމްކުރުމަށް އުފެއްދޭ ސަރަޙައްދީ ކުންފުނި ތަކަކީ އެސަރަޙައްދެއްގެ ރަށްތަކުގެ ބައިވެރިވުމާއެކު ހިންގާ ކުންފުނި ތަކަކަށް ހެދުން.\nއެއްގަމާއި ކަނޑު ކައުންސިލްތަކަށް ކަށަވަރު ކޮށްދިނުން\n31 * ދިގުމުއްދަތަށް އަމާޒުކޮށް، ލޭންޑް ޕޮލިސީ، ނުވަތަ ބިންބޭނުން ކުރުމުގެ ޤައުމީ ސިޔާސަތު އެކުލަވާލުން.\n* ބިން ބޭނުންކުރުމުގެ ޤައުމީ ސިޔާސަތުގެ ތެރެއިން ރަށުކައުންސިލްގެ އިޙުތިޞާސްގައިވާ ބިމާއި ކަނޑުފަޅާއި ފަރުފަދަ އެންމެހައި ތަންތަން، ރަށުގެ ބައެއްގެ ގޮތުގައި ހަމަޖެއްސުން.\n32 * ރަށުކައުންސިލްގެ އިޙުތިޞާސްގައިވާ ބިމާއި ކަނޑުފަޅާއި ފަރުފަދަ އެންމެހައި ތަންތަން ބޭނުންކުރުމުގެ ގޮތް ކަނޑައަޅާ، ތަރައްޤީކޮށް، ހިންގުމުގެ މިނިވަންކަން ކައުންސިލްތަކަށް ލިބިދިނުން.\n* އަތޮޅުކައުންސިލްގެ އިޙުތިޞާސްގައިވާ ރިސޯޓް ހިންގާ ރަށްރަށުގެ ކުއްޔާއި ސިނާޢީ މަސައްކަތް ހިންގާ ފަޅުރަށްރަށާއި އެހެނިހެން ތަންތަނުގެ ކުލީގެ އިންސައްތައެއް، (ރާއްޖޭގެ ހުރިހާ ކައުންސިލްތަކަށްވެސް ހަމަހަމަ ވާނޭފަދަ ނިޒާމެއް ކަނޑައެޅި) އަތޮޅު ކައުންސިލްތަކަށާއި ސިޓީ ކައުންސިލް ތަކަށް ލިބިދިނުން.\n* ބިމުގެ ވިޔަފާރިއާއި އެހެނިހެން ވިޔަފާރިތައް ހިންގުމުގެ ހުރިހާ ބާރެއް ކައުންސިލްތަކަށް ލިބިދިނުން.\n33 * ސަރުކާރު ހިންގުމުގައި ޢާންމުންގެ ބައިވެރިވުން އިތުރުކުރުމަށް ސަރުކާރާއި ކައުންސިލްތަކާއި އާންމު ރައްޔިތުންނާ ދޭތެރޭ އޮންނަ ގުޅުން ހަރުދަނާކޮށް، "ޑެލިބަރޭޓިވް ޑިމޮކްރެސީ" ގެ އުޞޫލުން ކަންކަން އިންތިޒާމު ކުރުން.\n* ޢާންމުންނާ ގުޅުން ހުރި ކޮންމެ ނިންމުމަކީ ޢާންމުންގެ ބައިވެރިވުމާއެކީ، ފުރިހަމައަށް މަޝްވަރާކުރެވިގެން ނިންމޭ ނިންމުމަކަށް ހެދުން.\n* ސިޔާސަތު ކަނޑައެޅުމަށާއި ޤާނޫނުއަސާސީއާއި ޤާނޫނުތަކާއި ޤަވާޢިދުތަކަށް ބަދަލުގެންނަން ހުށަހެޅުމުގެ ފުރުޞަތު ޢާންމު ރައްޔިތުންނަށް ދިނުން.\n* ވަކި ޢަދަދެއްގެ ރައްޔިތުންގެ ޕެޓިޝަނަކުން ސިޔާސަތު ކަނޑައެޅުމަށާއި ޤާނޫނުއަސާސީއާއި ޤާނޫނުތަކާއި ޤަވާޢިދުތަކަށް ބަދަލުގެނައުމަށް ރައްޔިތުންގެ މަޖިލީހުގައި ވޯޓަށް އެހޭނެ ފުރުޞަތު ފަހިކޮށްދިނުން.\n* ވަކި ޢަދަދެއްގެ ރައްޔިތުން އެދުމުން ކައުންސިލްތަކުގެ ޓައުންހޯލް ބައްދަލުވުންތައް ބޭއްވޭނެ ފުރުޞަތު ފަހިކޮށްދިނުން.\n* އަންހެނުންގެ ތަރައްޤީއަށް މަސައްކަތްކުރާ ކޮމިޓީތައް ބާރުވެރިކުރުން.\nކައުންސިލްތަކާއި އާސާރީ ތަންތަން ބެލެހެއްޓުން\n34 * ކޮންމެ ރަށެއްގައިވެސް ހުރި ދުވަސްވީ ބިނާތަކާއި، އާސާރު އެކުލެވޭ ތަންތަނާއި، ތާރީޚާ ގުޅިފައިވާ ތަކެއްޗަކީ އެރަށެއްގެ އެންމެ މުހިންމު އައިޑެންޓިޓީކަމުން، މިފަދަ ތަންތަނާއި ތަކެތި ޙިމާޔަތްކުރުން އެންމެހާ ފަރާތްތަކަށް ލާޒިމްވާގޮތަށް ޤާނޫނީ ޒިންމާ ކަނޑައެޅި، ހަރުދަނާ އުޞޫލަކުން އާސާރުބެލެހެއްޓުން ފެށުން.\n* ކޮންމެ ރަށެއްގެ ތާރީޚާއި އާދަކާދަ އެއްކުރެވި ލިޔަން ފެށްޓުން.\n* އާސާރީ ތަންތަން ބެލެހެއްޓުމަކީ ރަށް އިތުރަށް އިޝްތިހާރުވުމާއި މާކެޓްވުމާއި ގުޅިފައިވާ މުހިންމު އިޤްޠިޞާދީ މަސައްކަތެއް ކަމުގައި ކަނޑައެޅުން.\nޤައުމީ ތަރިކައާއި ދިވެހިބަސް\n35 * ދެމެހެއްޓެނިވި ހަރުދަނާ އުޞޫލަކުން ޤައުމީ ތަރިކަ ޙިމާޔަތްކޮށް ބަލަހައްޓަން ފެށުން.\n* ޤައުމީ ތަރިކަ ޙިމާޔަތްކޮށް ބެލެހެއްޓުން ހަރުދަނާކުރުމަށްޓަކައި ޤައުމީ ތަރިކައިގެ ލިސްޓެއް އެކުލަވާލައި، އެއީ ޙިމާޔަތްކުރެވި ރައްކާތެރިކުރެވިފައިވާ ތަންތަނުގެ ގޮތުގައި ރައްޔިތުންގެ މަޖިލީހުން ފާސްކުރުން.\n36 * ދިވެހި ޤައުމިއްޔަތާއި ޘަޤާފަތް ވަރުގަދަކޮށް ދިވެހިންގެ މާއްދީ އަދި މައުނަވީ ތަރިކަ ރައްކާތެރިކޮށް ބެލެހެއްޓުން.\n* ކޮންމެރަށެއްގެ ތާރީޚާއި އެރަށަކާއި އަތޮޅަކާ ގުޅިފައިވާ މާޒީ ލިޔެވި ރަށްރަށުގެ ވަނަވަރާއި ރަށްރަށާއި ބެހޭ މަޢުލޫމާތުތައް ފެންނާނޭހެން ރަށު ވެބްސައިޓްތައް ހަދައި ބަލަހައްޓަން ފެށުން.\n37 * ހުރިހާ ރަށެއްގެ ބަހުރުވަ އެއްކުރެވި، ލިޔެކިޔުމުން ބެލެހެއްޓި، ދިވެހިބަހުގެ ފުރިހަމަ ރަދީފެއް އެކުލަވާލުން.\n* ދިވެހިބަހާއި ދިވެހި ތާރީޚާއި ދިވެހި ޘަޤާފަތާއި ދިވެހި އާދަކާދައާ ގުޅޭގޮތުން ލިޔެވިފައިހުރި ފަތްފުށްތައް އެއްކޮށް، ކިޔަވާކުދީންނަށާއި އެންމެހާ ފަރާތްތަކަށް ފަސޭހަކޮށް ފެންނާނޭހެން ބެހެއްޓުން.\nޖަޒީރާ ކްލަބް ޖަމިއްޔާ ހިންގުން ހަރުދަނާކުރުން\n38 * ރަށުތަރައްޤީގައި ކްލަބް ޖަމިއްޔާތަކަށް އިތުރަށް ޙަރަކާތްތެރި ވެވޭނޭ ޖާގަ ހޯދައިދިނުން.\n* ޖަޒީރާ ކްލަބް ޖަމިއްޔާ އަށް ފުދުންތެރިކަމާއި ވަޞީލަތްތަކާއި، ތަމްރީނާއި ތަޢުލީމުގެ ފުރުޞަތުތައް ފަހިކޮށްދިނުން.\n* ކްލަބްޖަމިއްޔާތައް ހިންގުމުގަޔާއި، ބައިވެރިވުމުގައި ޚާއްޞަކޮށް އަންހެނުންނަށް ފުރުޞަތު ހޯދައިދިނުން.\nޤައުމީ ރިސަރޗް އިންސްޓިޓިއުޓް އުފެއްދުން\n39 * ބަލިބައްޔާއި ޞިއްޙީ މައްސަލަތަކާއި، އިޖްތިމާޢީ މައްސަލަތަކާއި، އިޤްޠިޞާދީ ކަންކަމާއި، ތިމާވެށްޓާއި، ޓެކްނޮލޮޖީ ބޭނުންކޮށްގެން އުފެއްދުންތެރިކަން ކުރިއެރުވުމަށް ޤައުމީ ތިންކް ޓޭންކްއެއް އުފެއްދުމަށް ބޭނުންވާ ރިސަރޗް އިންސްޓިޓިއުޓެއް ޤާއިމްކުރުން.\n* ރަށްރަށުގައި ރިސަރޗް ވަރުގަދަ ކުރުމަށް ޤައުމީ ރިސަރޗް އިންސްޓިޓިއުޓް އިން އެހީތެރިކަން ފޯރުކޮށްދިނުން.\nރީތި ސާފު ރަށް ކަށަވަރުކުރުން\n40 * ރަށް ކުނިކަހާ ރީތިކޮށް ސާފުކޮށް ބޭއްވުމުގެ މަސައްކަތް ހަރުދަނާ ދެމެހެއްޓެނިވި އުޞޫލަކުން ކުރަން ފެށްޓުން.\n* ރަށުގައި އުފެދޭ ކުނީގެ މައްސަލަ ހައްލުކުރުމަކީ ރަށާއި މުޅި ޤައުމުގެ ވެށީގެ ސަލާމަތާ ރައްކާތެރިކަމަށްޓަކައި ކުރުން ލާޒިމު ކަމެއް ގޮތުގައި ކަނޑައެޅުން.\n* ކުންޏަކީ އުކާލެވޭ، ނުވަތަ ނައްތާލެވޭ އެއްޗެއްގޮތުގައި ގެންގުޅެވެމުން އަންނަ ވިސްނުމުގެ ބަދަލުގައި އެއީ އަލުންބޭނުންކުރެވޭ، މަންފާއާއި އަގު ނެރެވޭ ބާވަތަކަށް ހެދުން.\n* މަގުތައްހަދާ ބެލެހެއްޓުމާއި އެތަންތަން އަލިކޮށް އަމާންކޮށް ބޭއްވުން.\nރައްކާތެރިކަމުގެ ފިޔަވަޅު އެޅުން\n41 * މޫސުމަށް އަންނަ ބަދަލުތަކާއި ކޮޅިގަނޑުތަކުން ރަށްރަށަށް ލިބޭ ގެއްލުންތަކަށް އަވަސް އެހީތެރިކަން ފޯރުކޮށްދިނުން.\n* އަލިފާނުގެ ޙާދިސާއެއްފަދަ ނުރައްކަލެއް ކުރިމަތިވެއްޖެ ޙާލަތެއްގައި ގެއްލުންލިބި ޙާލުގައިޖެހޭ ޢާއިލާތަކަށް ވަގުތުން އެހީތެރިކަން ފޯރުކޮށްދެވޭނޭ އިންތިޒާމް ކޮންމެ އަތޮޅެއްގައި ޤާއިމްކުރުން.\n* މޫސުންގޯސްވެ، ކަނޑުގަދަވުން ދިގުލައިގެންދާ ޙާލަތްތަކުގައި އަތޮޅުތަކަށް ބޭނުންވާ ކާޑުގެ ބާވަތްތަކާއި ތެލާއި ކައްކާގޭހާއި އަދި ބޭސްފަދަ އަސާސީ ބާވަތްތަކުގެ އެކަށީގެންވާ ސްޓޮކެއް ރައްކާކުރެވިފައި ހުންނާނޭ އިންތިޒާމް ހަމަޖެއްސުން.\nވެށިފަހިމާލެ ޙަޤީޤަތަކަށް ހެދުން\n42 * މާލެ ތޮއްޖެހުން ކުޑަކުރުމަށާއި، މާލޭގައި ދިރިއުޅޭ ރައްޔިތުންނަށް މާ އުފާވެރި ދިރިއުޅުމެއް ހޯދައިދިނުމަށްޓަކައި މާލެއަކީ ހިތްފަސޭހަ ރަށަކަށް ބަދަލުކުރުމުގެ މަސައްކަތް ކުރުން.\n* ހުސްޖާގަތައް ހަދައި، ބަންދުކޮށްފައިހުރި ތަންތަނާއި މަގުތައް ހުޅުވައި މަގުތަކުގެ ކާރޫބާރޫއާއި ޓްރެފިކަށް ލުއިކަން ހޯދައިދިނުން.\n* އެއްގަމު އުޅަނދުފަހަރު ޕާކްކުރާނޭ އެކަށީގެންވާ އިންތިޒާމެއް ކުރެވި، މަގުތަކަކީ އެންމެނަށް އަމާން ރައްކާތެރި ތަނަކަށް ހެދުން.\n43 * ގޯތިގެދޮރުގެ ދަތިކަމާއި ބޯހިޔާވަހިކަމުގެ މައްސަލައަށް ހައްލު ހޯދައިދިނުމުގެ ގޮތުން، އާއިލާތަކަށް ދިރިނޫޅެވޭ ވަރުގެ ކުދި ބިންކޮޅުކޮޅުގައާއި، ކުދިކުދި ފްލެޓްތަކުގައި ދިރިއުޅޭ ފަރާތްތަކަށް އެމީހުން އިޚްތިޔާރުކުރާ އެހެންތަނަކުން އެކަށީގެންވާ ވަރުގެ ގޯއްޗެއް ފޯރުވައިދިނުން.\n* މާލޭގައި އެކަށީގެންވާ ވަރުގެ ބިމެއް އޮވެ، ޢިމާރާތްކުރާނެ ތަނަވަސްކަން ނެތިފައިވާ ޢާއިލާތައް ދެނެގަނެ، އެފަރާތްތަކަށް ލުއިފަސޭހަކޮށް ގެ ޢިމާރާތްކުރެވޭނެ މަގު ހޯދައިދިނުން.\n* ލުއިފަސޭހަކޮށް ގެ ޢިމާރާތްކުރެވޭނެ މަގު ހޯދައިދިނުމުގައި އެކަނިވެރި މައިންނަށް އިސްކަންދިނުން.\n44 * މާލޭއަށް ޒިޔާރަތްކުރާ ފަތުރުވެރިންނަށް ހިތްގައިމު، ޝައުޤުވެރި މަންޒިލަކަށް މާލެ ބަދަލުކުރުމުގެ މަސައްކަތް ހިންގުން.\n* މާލޭގައި ހުރި ދުވަސްވީ ތަންތަން ޙިމާޔަތްކުރެވި، އެތަންތަނުގެ ބޭނުން އިތުރަށް ހިފައި، އެތަންތަނަކީ އާމްދަނީ ލިބޭ އިޤްޠިޞާދީ ވަޞީލަތްތަކަކަށް ހެދުން.\n* އާސާރީ ތަންތަން އިތުރަށް ތަރައްޤީކޮށް، ފުޅާކޮށް، އާސާރުތައް އެއްކޮށް ބެލެހެއްޓުމުގެ މަސައްކަތް ހިންގާން ފެށްޓުން.\n45 * ކުޅިވަރު ކުޅޭ ތަންތަން ތަރައްގީކުރުމާއި، އާބާދީއާ އެކަށޭނަ މިންވަރަށް ތަފާތު ގިނަ ކުޅިވަރުތައް ކުޅޭނެ ތަންތަން ހަދައި ތަރައްޤީކޮށް، ކުޅިވަރަށް ޝައުޤުވެރިކަން ހުންނަ އެންމެންނަށް ބޭނުންކުރެވޭނޭ ގޮތަށް ފަރުމާކުރެވިގެން އިޖްތިމާޢީ މަރުކަޒުތައް ހެދުން.\n* އެކި ފަންނުތަކާއި ހުނަރުތައް ކުރިއެރުވުމަށް ބޭނުންވާ ވަޞީލަތްތައް ގާއިމްކުރުން.\n* މަޖާކޮށް ކުޅިވަރުކުޅެ މުނިފޫހި ފިލުވުމުގެ ފުރުޞަތު ހުރިހާ އެންމެންނަށް ހޯދައިދިނުން.\n* ކުޅިވަރުގެ ވަސީލަތްތައް ލިބުމުގައި އަންހެނުންނަށް އިތުރު ދަތިތަކެއް މެދުވެރިވާތީ، އެކަމަށް ފިޔަވަޅު އެޅުން.\n46 * ދުޅަހެޔޮ ދިރިއުޅުމަކަށް ތަރުޙީބުދީ ކަސްރަތުކުރުމަށް ބާރުއެޅުމަށްޓަކައި މަގުތަކާއި، ޕާކުތަކާއި، އާއްމު މައިދާންތައް ކަސްރަތުކުރާ މީހުންނާ ބީރައްޓެހި ނޫން މާޙައުލުތަކެއް ގޮތަށް ފަރުމާކުރެވި، ބައްޓަންކުރުން.\n* މާލޭގެ މަގުތައް އަލިކުރެވި، ކުށުގެ ވެށީން ރައްކާތެރިކަން ލިބިދޭ އަމާން ވެއްޓެއް ހޯދުން.\nޕިކްނިކް ރަށާއި ބީޗްތައް ވުޖޫދަށް ގެނައުން\n47 * މާލެ ސިޓީގެ ރައްޔިތުން ހަފްތާ ބަންދުގައި ޢާއިލާ އާއި އެކު ދަތުރު ދިއުމަށް މާލެއާ ގާތުން ރަށެއް ޚާއްޞަކުރުން.\n* މާލޭގައި ހެދިފައި ހުރި ބީޗްތަކާއި ފަތާ ސަރަޙައްދުތައް ސާފު ތަންތަނަށް ހެދުން.\n* ބީޗް ފަދަ ސަރަޙައްދުތައް ބޭނުންކުރާ ކުޑަކުދިންނާއި އެންމެހާ ފަރާތްތަކަށް ޞިއްޙީގޮތުން މައްސަލަ ދިމާނުވެ ބޭނުންކުރެވޭ ތަންތަނަށް ހެދުން.\n48 * މާލޭގެ ބަނދަރުމަތި ބޭނުންކުރާ ފަރާތްތަކުގެ ބޭނުންތައް ފުއްދޭގޮތަށް ތަރައްޤީކުރުން.\n* މާލެ ސަރަޙައްދުގެ ފަޅުތަކުން މަސްވެރިންނަށް ޖާގަ އިތުރުކޮށްދިނުން.\n* ހަމައެކަނި ސަރުކާރުގެ ވެރިންގެ ބޭނުމަށް ބަންދުކުރެވިފައިހުރި ބައެއް ޖާގަތައް ހުޅުވާލުން.\n* ފަޅުތެރޭގެ ޖާގަ އިތުރުކޮށް ވަދެނުކުމެވާ ހުރިހާ އުޅަނދުފަހަރަށް ލުއިފަސޭހަކޮށްދިނުން.\n* އަތޮޅުތަކުން މާލެ އަންނަ ފަސިންޖަރުންގެ ފެރީޓާމިނަލްތައް ހެދި، އަރާފޭބުން މިހާރަށްވުރެ މާ ރައްކާތެރި އުޞޫލަކަށް ބަދަލުކުރުން.\n49 * މާލޭ މަސްމާރުކޭޓު ރަނގަޅު ފެންވަރަށް ތަރައްޤީކުރެވި އެތަނުގައި މަސްމަހާމެހީގެ އިތުރުން ކަނޑު ގޮވާމުގެ ބާވަތްތައް ލިބެން ހުންނަ ވިޔަފާރި މަރުކަޒަކަށް ބަދަލުކުރުން.\n* މާލޭ މަސްމާރުކޭޓު ޚިދުމަތް ހޯދާ ފަރާތްތަކާއި މާލެ ޒިޔާރަތްކުރާ ފަތުރުވެރިންގެ މެދުގައި މަޤްބޫލު ތަނަކަށް ހެދުން.\n* ލޯކަލް މާރުކޭޓް ތަރައްޤީކުރެވި އެތަނުގައި ވިޔަފާރިކުރާ ފަރާތްތަކަށް ޖާގަ ތަނަވަސް ލުއި ފަސޭހަ ތަނެއްގެގޮތުގައި ހެދުން.


SunOnline: Lion King ah Gina record thakeh\nއައިމިނަތު ލުބާ 22 Jul 2019, 09:45\nލަޔަކް ކިންގްގެ ޕޯސްޓަރެއް---\nމި މަހު 19 ވަނަ ދުވަހު ރިލީޒްކުރި "ލަޔަން ކިންގް"ގެ ތަރުހީބު ބޮޑުވެ ގިނަ ރެކޯޑްތަކެއް އެ ފިލްމަށް ލިބިއްޖެވެ.\nއެ ފިލްމަކީ ޑިޒްނީ ފިލްމެއްގެ އޯޕަނިން ދުވަހު އެންމެ ބޮޑު އާމްދަނީ އެއް ލިބުނު ފިލްމެކެވެ. ފިލްމު ދައްކަން ފެށިތާ 10 ދުވަސްތެރޭ ވަނީ 531 މިލިއަން ޑޮލަރުގެ އާމްދަނީއެއް ހޯދައިފަ އެވެ. އަދި ދެވަނަ އަށް އެންމެ ބޮޑު މާކެޓް ޗައިނާގައި އެ ފިލްމަށް ވަނީ 98 މިލިއަން ޑޮލަރުގެ އާމްދަނީއެއް ލިބިފަ އެވެ. އެއާ އެކު އެ ފިލްމުވެގެން ގޮސްފައި ވަނީ މުޅި ދުނިޔެއިން ދެވަނައަށް އެންމެ މާކެޓް ރަނގަޅު ފިލްމަށެވެ.\nނޯތު އެމެރިކާގައި ފިލްމު އެޅުވި ފުރަތަމަ ދުވަހު ވެސް ވަނީ އެ ފިލްމަށް 185 މިލިއަން ޑޮލަރުގެ އާމްދަނީއެއް ލިބިފަ އެވެ. އަދި އެއީ އުންމީދު ކުރިވަރަށް ވުރެ ވެސް ބޮޑު އަދަދެކެވެ.\nފިލްމަކީ ނުވަ ވަނައަށް އެންމެ ބޮޑު ފައިދާއެއް ލިބުނު ފިލްމެވެ. އަދި ޖުލައި މަހު އެންމެ ބޮޑު ފައިދާ އެއް ލިބުނު ފިލްމެވެ. މި އަހަރުގެ މިހާތަނަށް ނެރުނު ޕީޖީ ރޭޓެޑް ފިލްމުތަކުގެ ތެރެއިން ދެވަނަ އަށް އެންމެ ބޮޑު ފައިދާއެއް ލިބުނު ފިލްމަކީ ވެސް "ލަޔަން ކިންގް"އެވެ.\nއެއާއެކު މި ފިލްމުވެގެން ގޮސްފައިވަނީ ޑިޒްނީއަށް ލިބުނު ވަރަށް ބޮޑު ކުރިއެރުމަކަށެވެ.\nކްރިޓީކުން ބުނާ ގޮތުގައި "ލަޔަން ކިންގް" އަކީ އެވެޓާއަށް ފަހު ނުކުތް އެންމެ ވަރުގަދަ ވިޝުއަލް އެފެކްޓްސް ހިމެނޭ ފިލްމުކަމަށެވެ. ޖޯން ފެވްރޫ ޑައިރެކްޓްކޮށް އުފައްދާފައިވާ އެ ފިލްމަކީ ވޯލްޓް ޑިޒްނީ ޕިކްޗާސް އިން ގެނެސްދޭ ފިލްމެކެވެ.